মহৎ লোকৰ বাণী | মহান লোকৰ বাণী 2022 » Assamese Medium\nমহৎ লোকৰ বাণী | মহান লোকৰ বাণী\nমহৎ লোকৰ বাণী যদিও Assamese Medium অৰ্থাৎ এই ৱেবচাইটৰ বাবে প্ৰয়োজনীয় বস্তু নহয় কিন্তু ই আন আন দিশৰ পৰা অতি গুৰুত্বপূৰ্ণ বিষয়বস্তু। আমি যিহেতু Assamese Medium ত কেৱল ছাত্ৰ ছাত্ৰীৰ বাবে শিক্ষাৰ বিষয় বস্তু আলোচনা কৰো সেই দিশৰ পৰা ইয়াৰ কোনো গুৰুত্ব নাই বুলিয়ে কব লাগিব।\nকিন্তু আপুনি জনে নে ছাত্ৰ ছাত্ৰী কেৱল আনুষ্ঠানিক শিক্ষা দান কৰিলেই সি ভাল মানুহ নহয়। এজন ছাত্ৰ ৰ জ্ঞানৰ পৰিসৰ সীমিত হব নে লগে। “মহৎ লোকৰ বাণী” য়ে বহুত সময়ত ছাত্ৰ ছাত্ৰীক উৎসাহ যোগায়। ই ছাত্ৰ ছাত্ৰীক নিৰৱিচ্ছিন্ন ভাৱে নিজৰ পঢ়া শুনা ঠিক কৰি ৰখাত উৎসাহ যোগায়।\nসেয়েহে মহৎ লোকৰ বাণীৰ প্ৰয়োজন আছে বুলি ভাবি মই আজি ইয়াত গুণগত কিছু মহৎ লোকৰ বাণী আপোনালোকৰ সৈতে ভাগ বতৰা কৰিলোঁ।\nআশা কৰো আপুনি এই মহৎ লোকৰ বাণী সমূহ নিজেও পঢ়িব বা আনকো পঢ়িব দিব আৰু যদি আপোনাৰ কিবা কবলগীয়া আছে তেন্তে Assamese Medium Facebook Page ক Follow কৰি আমাৰ সৈতে পোনপটীয়াভাৱে যোগাযোগ কৰিব পাৰে।\nকিছু মহৎ লোকৰ বাণী\nবিদ্যাসাগৰ ঈশ্বৰচন্দ্রৰ বাণী\nমহৎ লোকৰ বাণীৰ শেষ বাক্য হিচাপে\nভুল আঁতৰাই সত্য প্ৰতিষ্ঠা কৰাটোৱেই শিক্ষাৰ মূল লক্ষ্য: চক্রেটিছ\nএজন বিশ্বাসী বন্ধু হৈছে জীৱনৰ মহৌষধ: টিৰুক কুৰাল\nজগতত জীয়াই থাকিবলৈ প্ৰেম আৰু সাহসৰ অতি প্ৰয়োজন: আব্ৰাহাম লিংকন\nশিক্ষাই জ্ঞান, জ্ঞানেই শক্তি: চক্রেটিছ\nসকলো কথাতে সাধুতা বজাই ৰাখিব লাগে: হজৰত মহম্মদ\nশিশুৰ সৰলতা হেৰুৱাই নে পেলোৱা জনেই প্ৰকৃত মহৎ মানুহ: মেঞ্চিয়াছ\nআদৰ্শহীন মানুহ গুৰি বঠা নোহোৱা নাৱৰ দৰে: মহাত্মা গান্ধী\nভুলে কেতিয়াবা গৌৰৱ উজ্জ্বল ভৱিষ্যতক বিনাশ কৰে: নেহেৰু\nকাম কৰিবলৈ মানুহৰ জন্ম হৈছে। যি মানুহে কাম নকৰে, তেওঁ মানুহেই নহয়: জোছেফ কনৰাত\nভিৰুৰ দৰে জীয়াই থকাতকৈ বীৰৰ দৰে মৃত্যু বৰণ কৰায়েই শ্ৰেষ্ঠ: মহাত্মা গান্ধী\nঅতি সাধু হোৱা বিপদজনক: বৰ্ণাডশ্বো\nস্বাধীনতা আমাৰ জন্মগত অধিকাৰ: তিলক\nপঢ়নৰ পৰা দূৰৈৰ মানিক হাততে পোৱা যায়: সত্যনাথ বৰা\nবিশ্ব পুথিৰ উপদেশ শিলৰ ৰেখা: সত্যনাথ বৰা\nবন্ধুত্ব হৈছে দেহত বাস কৰা এটা আত্ম: এৰিষ্টটল\nনিৰক্ষৰতা মানেই জ্ঞানবিহীনতা নহয়: ৰবীন্দ্ৰনাথ ঠাকুৰ\nমৰমে মৰমৰ জন্ম দিয়ে: ছফোপলছ\nজ্ঞানী লোক অসম্ভৱ ৰ ফালে ধাৱিত নহয়: মেচিজাৰ\nজ্ঞান মানুহক দিব নোৱাৰি উপলব্ধি কৰিব পাৰি: চক্রেটিছ\nআমাৰ চিন্তাভাৱনাৰ পৰাই চৰিত্ৰ গঠন হয়: আনন্দ চন্দ্ৰ আগৰৱালা\nযি কণী চুৰি কৰিব পাৰে , তেওঁ হাতীও চুৰি কৰিবলৈ সমৰ্থ: জৰ্জ হাবাৰ্ট ।\nপ্ৰত্যেক দিনাই জীৱনৰ শেষ দিন বুলি কাম কৰি যোৱা: জিম কৰবেট\nমোক মৰমৰ আৰু কাম এই দুটাই দিয়া: টমাছ মৰিছ\nআশা আছে বাবে পৃথিৱী ইমান ধুনীয়া: হেম বৰুৱা।\n. খাবৰ বাবে, পিন্ধিবৰ বাবে মানুহে সুন্দৰভাৱে যিহকে কৰে, সেয়া কৃষ্টি: ৰাভা\nভিক্ষা কৰাৰ কথা কেতিয়াও মনলৈ নানিবা: মহাত্মা গান্ধী\nসকলো অংকৰ যোগফলৰ যোগফলেই হল অনন্তকাল: লক্ৰেতিয়াছ\nপাপ আমাৰ শত্ৰু, পুণ্য ইয়াৰ বন্ধু: মহাবীৰ\nখং হৈছে এবিধ বিষ যি মানুহৰ মৃত্যু ও ঘটাব পাৰে: ছেইণ্ট আগষ্টন\nভীৰুৰ দৰে জীয়াই থকাতকৈ বীৰৰ দৰে মৃত্যু বৰণ কৰাই ভাল: প্লেটো\nপৃথিৱীত আটাইতকৈ বেয়া কাম হল আনৰ সুনাম নষ্ট কৰা: ৰামকৃষ্ণ\nৰাজনীতি বিদৰ বাবে সত্য ৰ সংজ্ঞা পৃথক: মাইক কিনছেল\nসাহস প্ৰতিফলিত হয় কাৰ্য্যত: ভগ হল\nগুণ কেতিয়াও ধৰ্মৰ সমান সন্মানী় নহয়: মাৰ্ক টোৱেইৰ\nশান্ত সাগৰত দক্ষ নাৱিকৰ সৃষ্টি নহয়: ফুগাজি\nধৰ্ম মানুহৰ মনত থাকে আঠুত নাথাকে: ছক্ৰেটিছ\nদেশে বিচাৰে স্বাধীনতা, জাতিয়ে বিচাৰে মুক্তি, জনগণে বিচাৰে বিপ্লৱ: মাও-চে-তুং\nআনক আঘাত দিলে, সেই আঘাত এদিন নিজে ভোগ কৰিবা: তুলসী দাস\nমানুহৰ মন পেৰাশুটৰ দৰেই, খোল খালেহে সি ক্ৰীয়াশীল হয়: থমাছ দেবাৰ\nপ্ৰতিভাৰ নিৰানৱবৈ ভাগেই হল অধ্যৱসায়: টমাছ আলভা এডিচন\nধন উপাৰ্জন কৰিবলৈ গৈ মই সময় নষ্ট কৰিব নোৱাৰোঁ: আগাচিছ\nমুক্তি বিচৰা সকলৰ দীক্ষাৰ প্ৰয়োজন হয়: ৰবীন্দ্ৰনাথ ঠাকুৰ\nবহুকেইজন চিকিৎসকৰ সহায়ত মই মৰিবলৈ ওলাইছো: আলেকজেণ্ডাৰ দা গ্ৰেড\nস্বাধীন হোৱা মানেই মুক্ত হোৱা নহয়: ৰবীন্দ্ৰনাথ ঠাকুৰ\nআমাৰ জীৱনৰ আটাইতকৈ গুৰুত্বপূৰ্ণ ঘটনাটো ঘটে তেতিয়া যেতিয়া আমি আমাৰ মনটোক জোকাৰি দিব পৰা এজন মানুহ লগ পাও: এমাৰছন\nৰাজনীতি হল ৰক্তপাত নকৰাকৈ কৰা যুদ্ধ আৰু যুদ্ধ হল ৰক্তপাত কৰা ৰাজনীতি: মাও চে টুং\nমৰিবা, কিন্তু নামাৰিবা: মহাত্মা গান্ধী\nমই ভাল পাওঁ কাৰণে সকলো বুজি পাওঁ: লিও টলষ্টয়\nমুকলি আৰু সত্য আলোচনা ই হল সত্যৰ আটাইতকৈ ডাঙৰ: জি. কেম্পোৱেল\nধুনীয়া মহিলা হল মূল্যবান অলংকাৰ কিন্তু এগৰাকী মহান মহিলা হল সম্পদ: হাদি\nপ্ৰেমৰ আৰম্ভণী আৰু পৰিশেষত প্ৰেমিকে সদায়েই গভীৰ নি:সংগতাবোধক অনুভৱ কৰে: লা ব্ৰুয়েৰ ।\nহাঁহি হ’ল দেহ – মনক প্ৰশান্ত কৰিব পৰা এটা মহৌষধ, আৰু তাৰ কোনো পা্বক্ৰিয়া নাই: কালাৰ্ইল\nজ্ঞান দুই প্ৰকাৰৰ । একোতা বিযয় সম্পৰ্কে হয় আমি নিজে জাঁনো, অথবা সেই বিষয়ে যাৱতীয় তথ্য ক’ত পোৱা যাব পাৰে, সেই কথা আমি জানোঁ: ছেমুৱেল জনছন\nযিজন মানুহে পিছফালৰ পৰা তোমাক ছুৰীৰে আঘাত নকৰি সম্নুখৰ পৰা কৰে, তেওঁকেই ভাল বন্ধু বুলি ক’ব পাৰি: লিওনাড লুই লেভিনছন\nনাৰী আৰু পূৰুষে অপলক দৃষ্টিৰে পৰস্পৰলৈ চাই থকাতো প্ৰেম নহয় । দুয়োজনে একেতা দিশলৈ চাই থকাটোৱেই প্ৰেম : ফ্ৰাচোঁৱা ছাৰ্গা\nএকমাত্ৰ প্ৰাণীৰ প্ৰতি থকা ঘৃণাই জঘন্য পাপ নহয় । তাতোকৈ জঘন্য পাপ হ’ল কাৰোবাৰ প্ৰতি থকা অৱজ্ঞাহে: জৰ্জ বানাৰ্ড শ্ব\nপ্ৰৌঢ়ই সকলোকে বিশ্বাস কৰে, মাজবয়সীয়াই সকলোকে সন্দেহৰ চকুৰে চায় আৰু তৰুণে জানে সকলোখিনিয়েই: অক্সাৰ ৱাইল্ড\nসাফল্যৰ উচ্চতম শৃংগত যদি আৰোহণ কৰিবলৈ ইচ্ছা কৰিছা, তেন্তে নিম্নতম পৰ্যায়ৰ পৰা সাধনা আৰম্ভ কৰা: ছাইৰাছ\nআপুনি পূৰুষেই হওক বা মহিলাই হওক, এই পৃথিৱীত সাহসৰ অবিহনে একোৱেই কৰিব নোৱাৰে । সন্মানৰ পিছত সাহসেই হ’ল শ্ৰেষ্ঠ মানৱ প্ৰমূল্য: জেম্ছ এলেন\nমহিলাক ভুল নুবুজিব । মহিলাই সকলোকে ক্ষমা কৰি দিয়ে । অন্যথা মানৱ জাতি কাহানিবাই নিঃশেষ হৈ গ’লহেঁতেন: ৰবাৰ্ট এ. হেইনলেন\nহতাশাগ্ৰস্ত লোকক প্ৰলোভিত কৰিবলৈ কেতিয়াও আগ নাবাঢ়িবা: শ্বেক্সপীয়েৰ\nমানুহৰ সাহস অনুপাতে জীৱনৰ বিস্তৃতি ঘটে বা জীৱন সংকুচিত হয় । সাহসেই সফলতাৰ চাবি – কাঠী: এনিছ নিন্\nসভ্যতাৰ লক্ষ্য হ’ল ৰাজনীতিক অন্তঃসাৰ কৰি তোলা আৰু বিজ্ঞান – কলাক জীনৱৰ অবিচ্ছেদ্য অংগ কৰি তোলা: আৰ্থাৰ চিঞ্জলা\nকেনেকৈ প্ৰত্যাখান কৰিব লাগে তাক জনাতো কেনেকৈ সন্মতি জনাব লাগে , তাৰ পমানে গুৰুত্বপূৰ্ণ: বাল্টাজাৰ গ্ৰেছিয়ান\nপূৰণি বন্ধুৱেই হ’ল মানুহৰ সুন্দৰতম দাপোণ: জৰ্জ হাবাৰ্ট\nনিজক আৰু পৃথিীখনক ভাল পাবলৈ শিকাতো হ’ল জীৱনজোৰা এক প্ৰেম – কাহিনীৰ মধুৰ আৰম্ভণি = অক্সাৰ ৱাইল্ড ।\nআপুনি সন্মান কৰা মানুহজন মোক দেখুৱাই দিয়ক , আপুনি কেনেধৰণৰ মানুহ মইআপোনাক জনাই দিম: থমাছ কাৰ্লাইন ।\nবন্ধুক সদায় এখন ছবিৰ দৰে ভাবিবা । ছবি এখন চাবলৈ যেনেদৰে উপযুক্ত পোহৰৰ দৰকাৰ , তেনেদৰে বন্ধুকো উপযুক্ত ধৰণে চাবা: জেনি জেৰম চাৰ্চিল ।\nএকমাত্ৰ প্ৰতিকাৰহীন চৰম নৈৰাশ্যৰ ভেটিতহে আত্মাৰ আৱাস আৱাস নিৰাপদভাৱে নিৰ্মাণ কৰিব পাৰি: বাট্ৰাণ্ড ৰাছেল ।\nপৃথিৱীত যি যি মহত কাৰ্য সংঘটিত হৈছে , সকলোখিনিয়েই সম্ভৱ হৈছে প্ৰত্যাখাৰ দ্বাৰাহে: মাৰ্টিন লুঠাৰ ।\nজীৱনত কোনো সুোগ – সুবিধা নাপালোঁ বুলি কোনো মহত লোকে আপত্তি কৰাৰ উদাহৰণ নাই: আৰ . ডব্লিউ . এমাৰছন ।\nজীৱাই থকাৰ বাবে পৃথিৱীখন অতি ভয়াৱহ ঠাই । এয়া অসত মানুহৰ বাবে হোৱা নাই , হৈছে নিবনুৱা সকলৰ বাবেহে: আইনষ্টাইন ।\nতোমাৰ অন্তৰৰ পৱিত্ৰখিনি তোমাৰ মুখাৱয়বত ফূুটি উঠে । অন্তৰ পৱিত্ৰ কৰি ৰখাই হ’ল আত্মা আৰু শৰীৰৰ বাবে প্ৰথম কৰণীয়: চেইন্ট জে’ৰম ।\nতুমি যেতিয়া যন্ত্ৰণা ভোগ কৰা , তেতিয়া ঈশ্বৰক ধন্যবাদ দিবা , কাৰণ য়ন্তৰণা হ’ল জীৱাই থকাৰ নিশ্চিত লক্ষণ: এলবাৰ্ট হুবাৰ্ড ।\nযি জাতিৰ সাহিত্য নাই সেই জাতি জীৱাই থাকিও মৰাৰ দৰে: তুলসী দাস ।\nজীৱনত কি কৰিব , সেয়া বুজি নোপোৱা সাধাৰণ লোকেহে আন এটা জন্ম কামনা কৰে: আনাটোলে ফ্ৰান্স ।\nতোমাৰ গোপনীয়তা যদি আনে ৰক্ষা কৰাতো বিচাৰা , তেন্তে প্ৰথমে নিজে গোপনীয়তা ৰক্ষা কৰি চলাতো প্ৰয়োজন: চেনেকা ।\nতুমি যদি এখন জাহাজ নিৰ্মাণ কৰিব খুজিছা , তেন্তে কাঠৰ শক্তিৰ হিচাপ লোৱাৰ আগতে লোৱাৰ আগতে সাগৰৰ বিশালতা আৰু ভয়াৱহতালৈ দৃষ্টি দিয়া উচিত: এন্টইন দ্য ছেইন্ট\nসুখী হোৱাৰ প্ৰাথমিক চিন্তানো কি ? মোৰ মতে মানুহজন আচলতে যি , সেয়া হ’বলৈ ইচ্ছা কৰাই হ’ল সুখী হোৱাৰ আৱশ্যকীয় চৰ্তসমূহৰ প্ৰথমটো: ইৰাছমাছ ।\nবিশ্বব্ৰক্ষ্মাণ্ড আৰু মানুহৰ মুৰ্খামি – এই দুযোতাই হ’ল অসীম । এই দুই অসীমৰ ভিতৰত প্ৰথমটো বিষয়ত মোৰ স্পষ্ট ধাৰণা নাই: এলবাৰ্ট আইনষ্টাইন।\nসাহসী মানুহৰ বাবে সৌভাগ্য আৰু দুৰ্ভাগ্য তেওঁৰ সোহাঁত আৰু বাওঁহাত মাত্ৰ । নিজৰ সুবিধাৰ বাবে তেওঁ দুয়োকে সমানে ব্যৱহাৰ কৰে: চিয়েনাৰ চেন্ট কেপেৰিন\nযিতো শক্তিয়ে পৃথিৱীখন শাসন কৰে , সেইটো হ’ল মানুহৰ আচৰণ । সেই আচৰণ নৈতিক আৰু অনৈতিক দুয়োটাই হ’ব পাৰে: নিকোলাছ মূৰে বাটলাৰ ।\nবিবেক হ’ল এনে এক পৱিত্ৰ ঠাই – যত একমাত্ৰ ঈশ্বৰেহে বিচাৰক হিচাপে প্ৰৱেশ কৰিব পাৰে: লেমেন্নেইচ ।\nঅতীতৰ ঋণ পৰিশোধ কৰাৰ একমাত্ৰ উপায় হ’ল ভৱিষ্যতটোক আমাৰ ওচৰত ঋণী কৰি ৰখা: জন বুকান ।\nযিহেতু যুদ্ধ আৰম্ভ হয় মানুহৰৰ মনৰ , সেয়েহে মানুহৰ মনৰ ভিতৰতে প্ৰথমে শান্তি সুৰক্ষিত কৰি তুলিব লাগিব: ইউনেস্ক ‘ ৰ সংবিধান ।\nএকমাত্ৰ কাম আৰু আদৰ্শতে জীৱন উতসৰ্গ নকৰিবা । মানৱিক সম্পৰ্কই হ’ল জীৱনৰ শ্ৰেষ্ঠ সম্পদ । সেয়া মই বৰ পলমকৈ গম পালোঁ: কাথাৰিণ্ড চুছন্নাছপ্ৰিচাৰ্ড\nযেতিয়া সকলো মানুহেই একে ধৰণে চিন্তা কৰে , তেতিয়া বুজিব লাগে যে কোনো এজন মানুহেই গভীৰভাৱে চিন্তা নকৰে: ওৱাল্টাৰ লিপমেন ।\nতুচ্ছ আৰু গুৰুত্বহীন কথাবোৰত অতিশয় ব্যস্ত হৈ থকাটোৱেই হ’ল পুখী হোৱাৰ প্ৰধান উপায়: এডৱাৰ্ড নিউটন ।\nসৰ্বসাধাৰণ জনতাৰ সহ্য গুণ অসাধাৰণ । জনতাই সকলোকে ক্ষমা কৰি দিয়ে – প্ৰতিভাশালী বা মহতজনক কোনো দিনে ক্ষমা নকৰে: অস্কাৰ ৱাইল্ড ।\nসময়ৰ সদ্ব্যব্যৱহাৰৰ অৰ্থ হ’ল আটাইতকৈ গুৰুত্বপূৰ্ণ কামখিনি বাছি উলিওৱা উচিত মতে কাম কৰি যোৱা: লী ইয়াকুকা ।\nকাইলৈৰ কথা নাভাবিবা । দৃষ্টি নিবদ্ধ কৰা কেৱল আজিৰ দিনটোৰ ওপৰত । আজিৰ দিনটোৰ পৰম বিস্ময়েই তোমাৰ কাৰণে যথেষ্ট: খলিল জিব্ৰান ।\nতৰাবোৰ বহু দূৰত থাকে কাৰণেই আমি সিহঁতক সুন্দৰ আৰু নিষ্কলংক যেন দেখোঁ । কাৰণ সিহঁতৰ ব্যক্তিগত জীৱনৰ বিষয়ে আমি একো নাজানোঁ:হাইনৰিখহাইনে\nএজন পূৰুষ বা মহিলাৰ বংশ – পৰিচয় জনাৰ একমাত্ৰ উপায়টো হ’ল কাজিয়াৰ সময়ত তেও দেখুওৱা আচৰণখিনি: জৰ্জ বানাৰ্ড শ্ব\nনিজৰ বিষয়ে ভবাটো কেতিয়াও অপৰাধ হ’ব নোৱাৰে । মই এটা কথা সদায় জানোঁ, প্ৰকৃততে নিজৰ বিষয়ে নভবা মানুহজনে একোকেই নাভাবে: অস্কাৰ ৱাইল্ড\nআমি যি জানোঁ, সেইখিনি ঝাঁনো বুলি জনা আৰু আমি নাজানোঁ, তাক নাজানোঁ বুলি জনাটোৱেই হ’ল প্ৰকৃত জ্ঞান: থৰো\nকোনোদিনে প্ৰলোভনৰ সন্মুখীন নোহোৱালৈকে তেওঁনো কিমান অসত, সেয়া কোনোদিনেই বুজি নাপায়: জৰ্জ বিলিঙ্ছ\nযি মানুহে নিজৰ অকৃতকাৰ্যতাৰ কাৰণে আনক দোষাৰোপ কৰে, তেনে মানুহে নিজৰ কৃতকাৰ্যতাৰ কাৰণেও আনকেই কৃতিত্ব দিয়া উচিত: হাৱাৰ্ড নিউটন\nনম্ৰতা সজ ব্যৱহাৰৰ অনুমান: সত্যনাথ বৰা\nজ্ঞানৰ শেষ পৰীক্ষা প্ৰমাণ বা যুক্তিৰ সন্ধান নহয় । বিশ্বাস কৰিবলৈ শিকাই হ’ল তাৰ বুনিয়াদ: কালাৰ্ইল\nঅতি জ্ঞানীজনে সদায় নিজৰ পথ নিজে নিৰ্ধাৰন কৰে: ইউৰিডিছ\nসোণৰ দ্ৰাবক সুৱগা, কামৰ দ্ৰাবক অভ্যাস: সত্যনাথ বৰা\nব্যাপক জ্ঞান নথকা লোকৰ হাতত বিদ্যাৰ ক্ষমতা পৰা অনুচিত: গুনাভিৰাম বৰুৱা\nসময়েই ধন৷: বেঞ্জামিন ফ্ৰেঙ্কলিন৷\nখং নকৰিবা নিজৰে সৰ্বনাশ হ’ব৷ অহংকাৰ নকৰিবা পতন হ’ব, কাকো ঘৃণা নকৰিবা, নিজেও ঘৃণিত হ’বা, ফাঁকি নিদিবা, ফাঁকত পৰিবা৷: বিবেকানন্দ ৷\nআজিৰ কাম কাইলৈ কৰিম বুলি থৈ নিদিবা, কাৰণ কাইলৈ তোমাৰ কি অৱস্থা হ’ব তুমি নাজানা: হজৰত মহম্মদ ৷\nপৰিস্থিতি যিমানেই ভয়লগা নহওক কিয়, দৃঢ়তা আৰু আত্মবিশ্বাস থাকিলে জয়লাভ সুনিশ্চিত৷: পিয়েৰ টেলহাৰ্ড\nসফলতাৰ পিছে পিছে দৌৰি নুফুৰিবা, যদি তুমি সচাঁকৈয়ে সফল হ’ব বিচাৰিছা তেন্তে ক্ষন্তেক জিৰণি লোৱা আৰু ভাবা তুমি কি কৰি ভাল পোৱা আৰু কিহত বিশ্বাস কৰা৷ দেখিবা এইবেলি সফলতাই তোমাক খেদি ফুৰিছে৷: ডেভিদ ফ্ৰষ্ট ৷\nএগৰাকী সফল আৰু এগৰাকী অসফল ব্যক্তিৰ মাজত থকা মূল পাৰ্থক্যটো হ’ল সফল ব্যক্তিগৰাকীয়ে তেওঁৰ ভূলৰ পৰাই সদায়েই শিক্ষা লৈ আগবাঢ়ে: ডেল কাৰ্নেগী৷\nউশাহ লৈ থকা মানেইতো জীয়াই থকা নহয়৷: মেথিউ\nপ্ৰেম হৈছে এনে এক জীৱনপুষ্প যি প্ৰস্ফুটিত হয় অভাৱনীয়, অপৰিকল্পিতভাৱে, কোনোৱে নজনাকৈয়ে, প্ৰকৃতিৰ সকলো নিয়ম উলংঘা কৰি৷: ডি এইছ লৰেঞ্চ\nকৰ্মৰ মাজতহে জীৱনে পূৰ্ণতা লাভ কৰে: বেইলী\nযিজন ব্যক্তিয়ে জীৱনত এবাৰো ভূল কৰা নাই ইয়াৰ অৰ্থ হ’ল যে তেওঁ শিকিবলৈ কোনো চেষ্টা কৰা নাই : এৰিষ্ট’টল৷\nনজনাটো লাজৰ কথা নহয়, শিকিবলৈ যত্ন নকৰাটোহে লাজৰ কথা: বেঞ্জামিন ফ্ৰেংকলিন৷\nএজন মানুহে গোটেই দিনটো যি চিন্তা কৰে তেওঁ সেয়াই৷ সচাঁকৈয়ে! তাতকৈ অন্য ধৰণৰ হোৱাটো বাৰু তেওঁৰ বাবে কেনেকৈ সম্ভৱ? :এমাৰ্চন৷\nনীৰৱতা হ’ল জীৱনৰ এক অমূল্য বস্তু, যাৰ ভিতৰত বহু বস্তুৱে জন্মলাভ কৰে: থমাছ কাৰ্লাইল৷\nমানুহৰ মন সদায় একে ঠাইতেই থাকে৷ কিন্তু এই মন বোলা অতি শক্তিশালী বস্তুটোৱে স্বৰ্গক নৰক আৰু নৰকক স্বৰ্গ কৰি তোলে: কবি জন মিল্টন৷\nক্রোধ মানুহৰ প্রধান শত্রু। ক্রোধ কৰা মানুহে যুদ্ধৰ বাহিৰে অন্য কামত ভাগ লব নোঁৱাৰে: বাইবেল\nসকলো বস্তু কিনিছা কিনা। পৰাপক্ষত মাহেকত একোখন ভাল কিতাপ কিনিবা: যতীন্দ্র নাথ দুৱৰা\nসত্যক কেতিয়াও ঢাকি ৰাখিব নালাগে কাৰণ সত্যই অন্ধকাৰক ঘৃণা কৰে: মহাত্মা গান্ধী\nঅকণমান সাহসৰ অভাৱতেই পৃথিবীৰ বহুতো প্রতিভাৰ অপচয় ঘটে: ছিডনি স্মিথ\nযি নিজৰ দেশক ভাল নাপাই সি একোকে ভাল নাপায়: বাইৰণ\nএটা বন্দুকৰ গুলীতকৈ এটোপাল চিঞাহীৰ মূ্ল্য বেছি: চেইন্ট টেৰেজা\nআমি যি কাম কৰো সেয়াই পৰম পিতাৰ কাম: স্বামী বিবেকানন্দ\nআমাৰ চিন্তা ভাৱনাৰ পৰাই চৰিত্র গঠন হয়: আনন্দ চন্দ্র আগৰৱালা\nভাষাৰ বাপেক ভাৱ আৰু ককাক জ্ঞান: কমলা কান্ত ভট্টাচার্য্য\nশিক্ষাই মানুহৰ শ্রেষ্ঠ সম্পদ: চক্রেটিজ\nশিক্ষা হ’ল ডাঙৰ সম্পদ, শিক্ষা অকল আমাৰ নিজৰ উপকাৰ নকৰে, শিক্ষাই গোটেই সমাজৰ উন্নয়ন সাধন কৰে। – ঈশ্বৰচন্দ্র\nসদায় সত্য কথা ক’বা, যিয়ে সত্য কথা কয় তাক সকলোৱে ভাল পায়। – ঈশ্বৰচন্দ্র\nযি অৱস্থাত আছে, তেওঁ যদি সেই অৱস্থাতেই সন্তুষ্ট থাকে, তেনেহলে কাৰোবাৰ ওচৰত অপমানিত হ’ব নালাগে। – ঈশ্বৰচন্দ্র\nমানুহ যিমান ডাঙৰ নহওক কিয়, সদায় তাৰ অতীতৰ কথা মনত ৰখা উচিত। অতীতৰ পৰা শিক্ষা লৈ ভবিষ্যৎতৰ ফালে আগবঢ়া প্রয়োজন। – ঈশ্বৰচন্দ্র\nমা-দেউতাৰ সেৱাই শ্রেষ্ঠ পূজা আৰু সন্তানৰ প্রধান ও পবিত্র কর্তব্য।- ঈশ্বৰচন্দ্র\nআমাৰ নিজৰ স্বার্থ দেখাৰ আগত সমাজ আৰু দেশৰ স্বার্থ দেখা উচিত। সেয়াই হৈছে প্রকৃত বিবেক ধর্ম। – ঈশ্বৰচন্দ্র\nযি ব্যক্তি যি দেশত জন্ম গ্রহণ কৰে, সেই দেশৰ উন্নয়নৰ বাবে সদায় কাম কৰা তাৰ বাবে প্রধান ধর্ম আৰু তাৰ জীৱনৰ সর্ব প্রধান কর্ম। – ঈশ্বৰচন্দ্র\nপৰিশ্রম নকৰিলে স্বাস্থ্যৰক্ষা ও সুখলাভ নহয়, যিজন ব্যক্তি পৰিশ্রম কৰে, তেওঁ কেতিয়াওঁ কষ্ট নাপায়। – ঈশ্বৰচন্দ্র\nকোনো বিষয়ে প্রস্তাব কৰা সহজ, কিন্তু সেই কাম কৰা কঠিন। – ঈশ্বৰচন্দ্র\nদুখ নথকা জীৱন, মাজি নথকা নৌকাৰ দৰে। – ঈশ্বৰচন্দ্র\nআচলতে আমি ইয়াত Assamese Medium ৰ ছাত্ৰ ছাত্ৰীৰ বাবে সকলো শ্ৰেণীৰ যিকোনো সমাধান আলোচনা কৰোঁ কিন্তু শিক্ষাৰ অংগ হিচাপে ছাত্ৰ ছাত্ৰীৰ বাবে আমি আনুষঙ্গিক কিছু কথা আলোচনা কৰোঁ। সেইবাবে আজি আমি মহৎ লোকৰ বাণী কিছু ইয়াত সন্নিবিষ্ট কৰিছোঁ।\nইয়ে যদিও আপোনাক পাঠ্য পুথিৰ কোনো সমাধান দিব নোৱাৰে তথাপি আপোনাৰ শিক্ষাৰ এক অবিচ্ছেদ্য অংশ। কেতিয়াবা এটি মাত্ৰ মহৎ লোকৰ বাণী আৰু আপোনাৰ জীৱনৰ পৰিৱৰ্তন হব পাৰে।\nসেই আশাৰে আমি আজি মহৎ লোকৰ বাণী আলোচনা কৰিলোঁ। ভৱিষ্যত ত আৰু বেছিকৈ মহৎ লোকৰ বাণী ইয়াত সংযোজন কৰা হব। আপুনি যদি পঢ়িব খোজে আহিব পাৰে আৰু আনকো পঢ়াৰ সুযোগ কৰি দিবলৈ আনৰ সৈতে ভাগ বতৰা কৰিব পাৰে।\nসম্প্ৰীতিৰ বাৰ্তা:জুলহাছ আলী আহমেদ - Beki Expresssays:\n16/12/2021 at 5:22 PM\n[…] তথা মহান মনিষী সকলৰ মহৎ বাণী তথা ‘মহৎ লোকৰ বাণী‘ বোৰ ব্যক্তিগতভাবে জাপি লৈ […]\n[…] খুৱাই লৈ যাবলৈ “মহান লোকৰ বাণী বা মহৎ লোকৰ বাণী” য়ে বহুত সহায় কৰে বুলি মই […]\nAssamese Poem of Nilim Kumar | নীলিম কুমাৰৰ অসমীয়া কবিতা » Assamese Mediumsays:\n11/04/2022 at 5:12 PM\n[…] মহৎ লোকৰ বাণী | মহান লোকৰ বাণীAdvertisements Advertisements মহৎ লোকৰ বাণী যদিও Assamese Medium অৰ্থাৎ এই ৱেবচাইটৰ বাবে প্ৰয়োজনীয় বস্তু নহয় কিন্তু ই আন আন দিশৰ … […]\nচানক্য বাণী 2022 | মহৎ লোকৰ বাণী » Assamese Mediumsays:


ৰক্ত দান (ৰুণুমী দেৱী) - সাহিত্য ডট অৰ্গ\nইমানকৈ কোৱা সত্ত্বেও মানসীয়ে ৰক্ত দান শিবিৰলৈ নগল৷ মহান কাম হল বুলিয়েই নিজৰ তেজখিনি দিওঁ বুলিয়ে দিব পাৰিনে? এটোপাল তেজৰ বাবে কিমান কি খাব লাগে তাতে তাইহে জানে৷ ডাক্তৰে কলা কচু, কলডিল, জাহাজী কল আদি খাব কলেও যেতিয়াই তেতিয়াই খাব নোৱাৰি৷ কেতিয়াবা এইবোৰ বিচাৰি পোৱা নাযায় আৰু পালেও হাতত যিহে দাগ লাগে তিনিদিন মানলৈ যাবই নোখোজে৷ ঘৰৰ সন্মুখত থকা কচুবোৰ মানুহে দেখি হঁহাৰ ভয়ত আনো বুলি আনিব নোৱাৰে৷ ডালিম কিনি খাবকৈও টান দামৰ বাবে৷ গতিকে তাই ৰক্তদান শিবিৰলৈ নোযোৱাটোকে ঠিক কৰিলে ..৷ মানুহজনকো কৈছিল সেইফালে নাযাবলৈ, পিছে নোযোৱাকৈ থাকিলেহে!\nআনদিনাৰ তুলনাত আজি গিৰিয়েক শোণিত ঘৰলৈ অহাত যথেষ্ট দেৰি হৈছে৷ লৰা-ছোৱালীহাল কেতিয়াবাই শুলে,তাইহে শুব পৰা নাই..৷ ফোন কৰিলেও “নট ৰিটচেবল” বুলি কয়..ক’ত যে কি কৰি ফুৰে গিৰিয়েকটোৱে ঘৰখনলৈ একেবাৰেই চিন্তা নাই৷ এই ৰাতিখন কলৈ যায় তাই!এনেতে পদূলিত এখন গাড়ী ৰোৱাৰ শব্দ হ’ল৷ শোৱনি কোঠাৰ পৰ্দাখন ঠেলি খিৰিকীৰে জুমি চাই দেখে কোনোবা দুজনমান ল’ৰা সোমাই আহিছে। “বাইদেউ” বুলি মতাৰ লগে লগে ভয়ে ভয়ে দুৱাৰখন খুলি দিলে তাই…। আৰে ই চোন সেইৰক্ত দান শিবিৰৰ সেই ল’ৰাটো! ঘৰলৈকে তেজ নিবলৈ আহিল নেকি…?\n:বাইদেউ আজি মোৰ মনটো বৰ ভাল লাগিছে, শিবিৰত অসংখ্য মানুহে ৰক্ত দান কৰিছে আৰু আজিয়েই এজন চিৰিয়াচ ৰোগীক বচাব পাৰিলোঁ৷\n:বৰ ভাল কাম কৰিলা পিছে..\n:বাইদেউ এতিয়া চিন্তাৰ কোনো কাৰণ নাই। আপোনালোকৰ দাদাৰ গধূলি বাইক দুৰ্ঘটনা হৈছিল..ততাতৈয়াকৈ নাৰ্চিং হোমত ভৰ্তি কৰালে আমাৰে দুজন মান লৰাই..ভাগ্য ভাল বি নিগেটিভৰ তেজ আজি বিচাৰি যাব লগা নহ’ল..তেখেতক দুবটল তেজ দিয়া হৈছে আপোনাক ফোনত নেপায় ভাবিলো আগতে চিকিৎসাৰ কামখিনি কৰোঁ পিছত খবৰ দিম..৷\nএতিয়া আপুনি আমাৰ লগত ওলাওক ঘৰত কাৰোবাক থাকিব কওক আমি গাড়ীতে ৰৈ আছো৷\nমানসীয়ে পৰিব খুজিছিল কোনোমতে নিজক সম্ভালি ভিতৰলৈ সোমাই গল..দুচকুৰে মাথোঁ নিগৰি গ’ল চকুলোৰ ধাৰ……৷


সম্পাদকীয়ঃ ডক্টৰেটে যেতিয়া হব খোজে পিয়নঃ শিক্ষিত নিবনুৱাৰ সমস্যা কোন দিশে? - অসমীয়াৰ সুখ-দুখ\nHome EDITORIAL সম্পাদকীয় সম্পাদকীয়ঃ ডক্টৰেটে যেতিয়া হব খোজে পিয়নঃ শিক্ষিত নিবনুৱাৰ সমস্যা কোন দিশে?\nসম্পাদকীয়ঃ ডক্টৰেটে যেতিয়া হব খোজে পিয়নঃ শিক্ষিত নিবনুৱাৰ সমস্যা কোন দিশে?\nxukhdukh.com September 03, 2018 EDITORIAL, সম্পাদকীয়,\nভাৰতবৰ্ষত প্ৰতি বছৰেই আনুষ্ঠানিক শিক্ষাৰ চাৰ্টিফিকেট লৈ লাখ লাখ ছাত্ৰ-ছাত্ৰীয়ে কৰ্ম-সংস্থান বিচাৰি ওলাই আহে। চেণ্টাৰ ফৰ মনিটৰিং ইণ্ডিয়ান ইকনমিৰ অফিচিয়েল ৱেবচাইট মতে মাৰ্চ'২০১৮ পৰ্যন্তই ভাৰতত প্ৰায় ৩ কোটিতকৈ অধিক শিক্ষিত নিৱনুৱা আছিল। টাইমচ অৱ ইণ্ডিয়াৰ এক প্ৰতিবেদন মতে যোৱা ফ্ৰেব্ৰুৱাৰী’২০১৮ ত শসিক্ষিত নিবনুৱা বৃদ্ধিৰ হাৰ ৬.১ শতাংশলৈ বৃদ্ধি পায়, যিটো হাৰ যোৱা ১৫ মাহৰ ভিতৰতে সৰ্বাধিক। এই তথ্যমতে ত্ৰিপুৰাত সৰ্বাধিক ৩০.৩ শতাংশ নিবনুৱাৰ বিপৰীতে হিমাচল প্ৰদেশ আৰু হাৰিয়ানা আদি ৰাজ্যত শিক্ষিত নিবনুৱাৰ হাৰ ১৫শতাংশতকৈ অধিক। অসমত এই হাৰ ৯.৮, পাঞ্জাৱত ৯.৭, পশ্চিম বংগত ৮.৮, মহাৰাষ্ট্ৰত ৩.৭, দিল্লীত ১.৫ আৰু সৰ্বনিম্ন হিচাবে উত্তৰাখণ্ডত ১.২ শতাংশ নিবনুৱাৰ হাৰ ফেব্ৰুৱাৰীত আছিল বুলি তথ্য প্ৰকাশ পাইছে। বিমুদ্ৰাকৰণৰ পাছত দেশৰ ক্ষুদ্ৰ, মধ্যম উদ্যোগ আৰু বাণিজ্য সমূহলৈ অহা স্থবিৰতায়ো দেশত নতুন নিয়োগৰ সম্ভাৱনা সৃষ্টিত বাধাৰ সৃষ্টি কৰিলে।\nইণ্ডিয়া স্কিল ৰিপোৰ্টত শেহতীয়াকৈ প্ৰকাশ পোৱা মতে প্ৰতি এক লাখ চাকৰি প্ৰাৰ্থীৰ ভিতৰত প্ৰায় ৯৬ শতাংশৰে প্ৰয়োজনীয় দক্ষতাৰ অভাৱ বুলি ভাৰতত দক্ষতা বিকাশৰ নামত কোটি কোটি টকা খৰছ কৰাৰ কাৰ্যসূচী হাতত লোৱা হ’ল। বহুতেই স্কিল ইণ্ডিয়া কাৰ্যসূচীৰে বিশেষ দক্ষতাৰ চাৰ্টিফিকেটলৈহে চাকৰি পাব পাৰিব বুলিও এনে কাৰ্যসূচীত অংশগ্ৰহণ কৰিলে। কেৱল দক্ষতা বিকাশৰ নামত ট্ৰেইনিং দিয়া কিছুমান কোম্পানী, এনজিঅ’ৰ অফিচহে দেশৰ সৰু-বৰ চহৰত স্থাপিত হোৱা দেখিবলৈ পোৱা গ’ল। কিন্তু স্কীল ইণ্ডিয়াৰ কাৰ্যসূচীত প্ৰশিক্ষণ পালেও তাৰ পৰা বিশেষ কোনো নিয়োগ লাভত সহায়ক হৈছে বুলি আনুষ্ঠিনক তথ্য এতিয়ালৈকে ৰাজহুৱা মাধ্যমত উপলদ্ধ হোৱা নাই। তাৰ বিপৰীতে ২০১৮ বৰ্ষৰ প্ৰথম তিনিটা মাহত কেৱল ৬লাখ মান চাকৰিৰহে সৃষ্টি হোৱা বুলি উদ্বেগজনক বাতৰি প্ৰকাশ পাইছে।\nচৰকাৰী পৃষ্ঠপোষকতাত উদ্যোগীকৰণৰ বিশেষ কোনো উদ্যম এই বিগত বৰ্ষ কেইটিত দেখিবলৈ পোৱা নগ’ল। তাৰ সলনি প্ৰতিষ্ঠিত চৰকাৰী কোম্পানীৰ চৰকাৰী অংশীদাৰিত্ব বিক্ৰী কৰাৰ খবৰেহে লাভ কৰিলে সংবাদ শিৰোনামা। মনৰেগাৰ দৰে আঁচনিয়ে দেশৰ শিক্ষিত নিবনুৱাক সংস্থাপিত কৰিব নোৱাৰে। আনহাতে কৃষি খণ্ডতো শিক্ষিত নিবনুৱাৰ বাবে উপযুক্ত মজুৰী দিব পৰাকৈ সংগঠিত ৰূপত কৃষি পামৰ বিকাশ হোৱা দেখা নগ’ল। ভাৰত চৰকাৰে শ্ৰম মন্ত্ৰালয়ৰ অধীনত নেচনেল কেৰিয়াৰ চাৰ্ভিচ স্কীমৰ অধীনত এটা বেব চাইট www.ncs.gov.in গঢ়ি, চাকৰি প্ৰাৰ্থী সকলক এখন চাকৰিৰ সন্ধান কৰাৰ মঞ্চ প্ৰদান কৰিছে। কিন্তু দেশৰ অৰ্থনীতিৰ পথাৰত নিয়োগ সৃষ্টিৰ বাবে কৃষি, উদ্যোগ, সেৱা খণ্ড আদিৰ উপযুক্ত বিকাশ হোৱাটো পৰিলক্ষিত হোৱা নাই। যাৰ ফলত আজিৰ তাৰিখত ভাৰতত শিক্ষিত নিবনুৱা সকলৰ বাবে বিশেষ কোনো আশাৰ ৰেঙণি দেখিবলৈ পোৱা নাই।\nতাৰ বিপৰীতে শেহতীয়াকৈ উত্তৰ প্ৰদেশৰ টেলিকম বিভাগৰ চাকৰিত আবেদনকাৰীৰ সংখ্যা আৰু শিক্ষাৰ মানে সকলোৰে চকু কপালত তুলিছে। উল্লেখযোগ্য যে এই উত্তৰ-প্ৰদেশত বিগত ফ্ৰেব্ৰুৱাৰী মাহত নিবনুৱাৰ হাৰ কেৱল চাৰি শতাংশ বুলি তথ্য প্ৰকাশ পাইছিল। কিন্তু ২ ছেপ্তেম্বৰ’১৮ ৰ ফাইনেন্সিয়েল এক্সপ্ৰেছৰ বাতৰি অনুসৰি, সেই উত্তৰ প্ৰদেশতে টেলিকম বিভাগৰ পিয়ন চাকৰিৰ ৬২টা পদৰ বাবে প্ৰায় ৯৩হাজাৰ লোকে আবেদন কৰিছে। আচৰিত হব যে, তাৰে ভিতৰত ৩৭০০ ডক্টৰেট ডিগ্ৰীধাৰী শিক্ষাৰ্থী, ২৮০০০ স্নাতকোত্তৰ ডিগ্ৰীধাৰী আৰু প্ৰায় ৫০হাজাৰ স্নাতক ডিগ্ৰী লাভ কৰা শিক্ষাৰ্থীয়ে। প্ৰায় বাৰ বছৰ পাছত এনে চাকৰিৰ বিজ্ঞাপন ওলাইছে বুলি টেলিকম বিভাগে প্ৰকাশ কৰাৰ লগতে এই চাকৰিৰ বাবে চাইকেল চলোৱাৰ অভিজ্ঞতা থকাটো জৰুৰী বুলি আবেদনকাৰীয়ে স্ব-ঘোষণা দিবৰ প্ৰয়োজন হোৱা বুলি প্ৰকাশ পাইছে। অৱশ্যে দৰমহাৰ হাৰ মাহে বিশ হাজাৰ আৰু আছে চৰকাৰী চাকৰিৰ সামাজিক সুৰক্ষা।\nএই উদাহৰণেই বৰ্তমানৰ সময়ত শিক্ষিত নিবনুৱা সকলে সন্মুখীন হব লগা প্ৰত্যাহ্বানৰ প্ৰকৃত ছবিখন দাঙি ধৰিছে। এই বৰ্ষটো নতুনকৈ শিক্ষিত হৈ আৰু কেইবা লাখো শিক্ষাৰ্থী নিয়োগ বিচাৰি ওলাই আহিব। উপযুক্ত উচ্চ শিক্ষাৰে শিক্ষিত মানৱ সম্পদক দেশৰ চৰকাৰে উপযুক্ত কাম দি দেশৰ উন্নতিত অৱদান যোগাবলৈ সুবিধা দিব পাৰিব লাগিব। এয়া কেৱল চৰকাৰী খণ্ডৰে সম্ভৱ নহয়। চৰকাৰী আৰু বেচৰকাৰী খণ্ডত নিয়োগ সৃষ্টিৰ সুবিধা কিদৰে বৃদ্ধি কৰিব পাৰি, এয়া হৈছে আজিৰ দিনৰ এক গভীৰ প্ৰত্যাহ্বান। ভাৰতত মেনুফেক্সাৰিং খণ্ডৰ বিকাশ যোৱা ২০১৪ চনৰ পৰা ২০১৭চনলৈ ক্ৰমে ৩.৬%, ৩.৮%, ৩.৮% আৰু ৪.৬% হাৰতহে হোৱাৰ তথ্যও প্ৰকাশ পাইছে। মেক ইন ইণ্ডিয়াও মূলত প্ৰচাৰ অভিযানতেই সীমিত থকা বুলি বাস্তৱতা প্ৰকাশ পাইছে। ইয়াৰ সফলতাৰে নিয়োগ সৃষ্টিৰ ক্ষেত্ৰত বিশাল আশা পোষণ কৰা হৈছিল যদিও, সেয়া আশানুৰূপ নহ'ল।\nক'ত মন্দিৰ বনিব, ক'ত কোনে কি খাইছে, কোনে কি কিতাপ পঢ়িছে, কোন বেছি দেশপ্ৰেমী আদিকে ধৰি বৰ্তমান চলি থকা প্ৰপাগাণ্ডাৰ ধামখুমীয়াত কিন্তু শিক্ষিত নিবনুৱাৰ সংস্থাপনৰ বিষয়টো তল পৰি গৈছে। কিন্তু এয়া তল পেলাই থোৱা বিষয় নহয়, যিবোৰ অবান্তৰ কথাত দেশৰ মেডিয়া আৰু মানুহৰ মন-মগজু সময় ক্ষয় কৰা হৈছে, তাতোকৈ বেছি গুৰুত্বপূৰ্ণ কথা হৈছে, এই শিক্ষিত মানৱ সম্পদৰ সদব্যৱহাৰৰ উপায় চিন্তা কৰাটো। আৰু এয়া হোৱা উচিত ক্ষন্তেকীয়া গাদী দখলৰ ৰাজনীতিৰ উৰ্ধৰ চিন্তা। কাৰণ এয়া আজিৰ দিনত অতি খৰচী শিক্ষা ব্যৱস্থাৰ মাজেৰে শিক্ষিত হোৱা মানৱ সম্পদৰ সমস্যা। উপযুক্ত সংস্থাপন নহ'লে, শিক্ষাৰ ঋণেইবা শোধাব কেনেকৈ নতুন প্ৰজন্মই! ঘৰ-পৰিয়াল আদিৰ কথাটো বাদেই দিলো। পেটৰ জ্বালাই কোনো ধৰ্ম অথবা ৰাজনীতি নামানে, সেয়ে সংস্থাপন সৃষ্টিৰ বিষয়টোক অধিক স্পৰ্শকাতৰ ভাৱে চৰকাৰে লোৱা উচিত। তৰুণ প্ৰজন্মই ডক্টৰেট লৈও পিয়ন হবলৈ যাব লগাৰ পৰ্যায় পোৱাৰ অৰ্থ কি সমাজেও বুজিবৰ হ'ল।\nদেশৰ সাধাৰণ নিৰ্বাচনৰ প্ৰাক-মুহূৰ্তৰ বৰ্ষটোত নিবনুৱা সমস্যাৰ এই ভয়াবহতাক কিদৰে দেশৰ আৰু ৰাজ্য চৰকাৰে সমাধান কৰিবলৈ চেষ্টা কৰে, সেয়া হব অতিকৈ লক্ষণীয়।\nBy xukhdukh.com on September 03, 2018\nREAL NEWS অসম September 3, 2018 at 3:16 PM\nঅতি চিন্তনীয় বিষয়, কিন্তু আমি জব গেৰান্টী দিয়া পাঠ্যক্ৰম দিলেও অধ্যয়ন কৰিবলৈ যুৱক -যুৱতীৰ অভাৱ|মন থাকিলেও ধনৰ অভাৱ,এডুকেচন লোন ল'বলৈ নিবিচাৰে বহুত ছাত্র-ছাত্রীয়ে ..নং-8638196682.


ছিলভাৰিন স্বেৰ - অসমীয়া ৱিকিপিডিয়া\n১২ নৱেম্বৰ ১৯১০\nশ্বিলং, পূৰ্ববংগ আৰু অসম, ব্ৰিটিছ ভাৰত\n১ ফেব্ৰুৱাৰী ২০১৪\nৰাইটচামথিয়াহ, শ্বিলং, মেঘালয়, ভাৰত\nমাৱখাৰ প্ৰেছবাইটেৰীয়ান চাৰ্চ চিমেট্ৰি\n25°34′47″N 91°52′38″E / 25.57972°N 91.87722°E / 25.57972; 91.87722\nঅসামৰিক সেৱা বিষয়া\nপাটোগান চাংমা বঁটা\nভাৰত স্কাউট গাইডৰ ছিলভাৰ এলিফেণ্ট পদক\nকাইছাৰ ই হিন্দ\nৰাধা গোবিন্দ বৰুৱা স্মৃতি ৰক্ষা সমিতি বঁটা\nছিলভাৰিন স্বেৰ (ইংৰাজী: Silverine Swer; ১২ নৱেম্বৰ ১৯১০ - ১ ফেব্ৰুৱাৰী ২০১৪) এগৰাকী ভাৰতীয় সমাজকৰ্মী, শিক্ষাবিদ আৰু অসামৰিক সেৱা বিষয়া। তেওঁক জনপ্ৰিয়ভাবে কং ছিল হিচাপে জনা যায়। খাছীভাষাত কং ছিলৰ অৰ্থ হৈছে বায়েক। তেওঁ মেঘালয় চৰকাৰৰ জ্যেষ্ঠ পদত অধিষ্ঠিত হোৱা প্ৰথম জনজাতীয় মহিলা। তেওঁ ভাৰত স্কাউট আৰু গাইডৰ ছিলভাৰ এলিফেণ্ট বঁটা আৰু কেইছাৰ ই হিন্দ বঁটা লাভ কৰিছিল। ১৯৯০ চনত ভাৰত চৰকাৰে তেওঁ সমাজলৈ আগবঢ়োৱা অৱদানৰ স্বীকৃতি স্বৰূপে দেশৰ চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰে। এই সন্মান লাভ কৰা ছিলভাৰিন স্বেৰ মেঘালয়ৰ প্ৰথম ব্যক্তি।\n১৯১০ চনৰ ১২ নৱেম্বৰ তাৰিখে ব্ৰিটিছ ভাৰতৰ অন্তৰ্গত পূৰ্ববংগ আৰু অসমৰ (বৰ্তমান মেঘালয়) শ্বিলঙৰ এক খ্ৰীষ্টান খাছী পৰিয়ালত ছিলভাৰিন স্বেৰৰ জন্ম হৈছিল। তেওঁ প্ৰাৰম্ভিক শিক্ষা ৱেলছ মিছন গাৰ্লছ স্কুলত গ্ৰহণ কৰিছিল। তাৰপৰা মেট্ৰিক পৰীক্ষাত উত্তীৰ্ণ হৈ তেওঁ ১৯৩২ চনত কলিকতা বিশ্ববিদ্যালয়ৰ অন্তৰ্ভুক্ত স্কটিছ চাৰ্চ কলেজৰ পৰা কলা শাখাৰ স্নাতক ডিগ্ৰী লাভ কৰে। তাৰপিছত তেওঁ ১৯৩৬ চনত শিক্ষা বিভাৰ স্নাতক ডিগ্ৰী লাভ কৰিছিল।\nকলিকতাৰ পৰা উচ্চশিক্ষা গ্ৰহণ কৰি আহি ছিলভাৰিন স্বেৰে ১৯৩৭ চনত নিজৰ বিদ্যালয় ৱেলছ মিছন গাৰ্লছ স্কুলত যোগদান কৰি কৰ্মজীৱনৰ পাতনি মেলিছিল। এবছৰ পিছত ১৯৩৮ চনত তেওঁ ছোৱালীৰ গাইড আন্দোলনৰ পৰামৰ্শদাতা আৰু প্ৰশিক্ষক হিচাপে ব্ৰিটিছ ভাৰতৰ অন্তৰ্গত অসম, মিজোৰাম আৰু পূব পাকিস্তানৰ দায়িত্ব লাভ কৰিছিল। ১৯৪৪ চনত তেওঁ ব্ৰিটিছ ভাৰত চৰকাৰৰ সহযোগী নিয়ন্ত্ৰক আৰু সীমাংকণ পদ লাভ কৰিছিল। তেওঁ ১৯৪৯ চনলৈ এই পদত অধিষ্ঠিত থকাৰ পিছত চাকৰিৰ পৰা পদত্যাগ কৰে। পদত্যাগৰ পিছত তেওঁ শ্বিলঙত অৱস্থিত পাইন মাউণ্ট স্কুলত শিক্ষয়িত্ৰী হিচাপে যোগদান কৰে। তেওঁ তিনিবছৰ কাল বিদ্যালয়খনত অতিবাহিত কৰে। এই সময়তে তেওঁ অসম আৰু নেফা অঞ্চলৰ ৰাজ্যপাল আৰু উপদেষ্টা এন. কে. ৰুষ্টমজীক লগ পায়। তেওঁ ছিলভাৰিন স্বেৰক নেফা অঞ্চলৰ মুখ্য সামাজিক শিক্ষা বিষয়া পদত নিযুক্ত কৰে।তেওঁ ১৯৫২ চনৰ পৰা ১৯৬৮ চনলৈ নেফাৰ পাছিঘাটত থকাৰ পিছত শ্বিলঙলৈ ঘূৰি আহে। ইয়াত তেওঁ মৰেল ৰিএৰেঞ্জমেণ্টৰ গুড ৱিল মুভমেণ্টৰ লগত জড়িত হৈ পৰে। ১৯৭০ চনত তেওঁ মৰেল ৰিএৰেঞ্জমেণ্টৰ ভাৰতীয় দলৰ সৈতে ছুইডেনলৈও গৈছিল। পিছলৈ তেওঁ আন্তৰ্জাতিক মহিলা বৰ্ষ আৰু মেঘালয়ৰ সামাজিক উপদেষ্টা বৰ্ডৰ অধ্যক্ষ ৰূপে কাৰ্য নিৰ্বাহ কৰিছিল। তেওঁ ৰাজ্যিক গাইড আন্দোলনৰ কমিছনাৰ হিচাপে মুৰব্বী পদ আৰু উত্তৰ পূব পাৰ্বত্য বিশ্ববিদ্যালয়ৰ কাৰ্যকৰী পৰিষদৰ সদস্য আছিল।\nতেওঁ সহযোগী নিয়ন্ত্ৰক আৰু সীমাংকণ পদত থাকোঁতে ব্ৰিটিছ চৰকাৰৰ পৰা কেইছাৰ ই হিন্দ সন্মান লাভ কৰিছিল। ১৯৭৬ চনত তেওঁ ভাৰত স্কাউট আৰু গাইডৰ ছিলভাৰ এলিফেণ্ট বঁটা লাভ কৰিছিল। ইয়াৰ লগতে তেওঁ পাটোগান চাংমা বঁটা আৰু ৰাধা গোবিন্দ বৰুৱা স্মৃতি ৰক্ষা সমিতি বঁটা লাভ কৰিছিল। ১৯৯০ চনত ভাৰত চৰকাৰে তেওঁ সমাজলৈ আগবঢ়োৱা অৱদানৰ স্বীকৃতি স্বৰূপে দেশৰ চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰে।\n২০১৪ চনৰ ১ ফেব্ৰুৱাৰী তাৰিখে শ্বিলঙৰ ৰাইটচামথিয়াহত অৱস্থিত নিজা বাসভৱনত ১০৩ বছৰ বয়সত তেওঁৰ মৃত্যু হয়।তেওঁক শ্বিলঙৰ মাৱখাৰ প্ৰেছবাইটেৰীয়ান চাৰ্চ চিমেট্ৰিত সমাধিস্থ কৰা হয়।\n↑ "The Hindu - Meghalaya’s first Padma Shri awardee dies at 103". The Hindu.2February 2014. http://www.thehindu.com/todays-paper/tp-national/meghalayas-first-padma-shri-awardee-dies-at-103/article5644227.ece। আহৰণ কৰা হৈছে: 20 September 2015.\n↑ "Arabia 365 News". Arabia 365. 2014. http://arabia365.com/kong-sil-passes-away-at-103/। আহৰণ কৰা হৈছে: 22 September 2015.\n↑ 4.0 4.1 4.2 4.3 4.4 "Padmashri Silverine Swer passes away at 103". Shillong Times.2February 2014. http://www.theshillongtimes.com/2014/02/02/padmashri-silverine-swer-passes-away-at-103/। আহৰণ কৰা হৈছে: 22 September 2015.\n↑ "Meghalaya`s oldest voter and first Padmashree awardee dead". Zee News. 1 February 2014. http://zeenews.india.com/news/north-east/meghalayas-oldest-voter-and-first-padmashree-awardee-dead_908409.html। আহৰণ কৰা হৈছে: 22 September 2015.\n↑ 6.0 6.1 6.2 "Kong Sil passes away at 103". The Telegraph.2February 2014. http://www.telegraphindia.com/1140202/jsp/frontpage/story_17890344.jsp#.VgD04vmSxAC। আহৰণ কৰা হৈছে: 22 September 2015.\n↑ 7.0 7.1 "Meghalaya bids adieu to oldest woman". Zee News.3February 2014. http://zeenews.india.com/news/nation/meghalaya-bids-adieu-to-oldest-woman_908850.html। আহৰণ কৰা হৈছে: 22 September 2015.\n↑ "Silverine Swer, Meghalaya's first Padma Shri Awardee died J Josh". Jagran Josh.3February 2014. http://www.jagranjosh.com/current-affairs/silverine-swer-meghalayas-first-padma-shri-awardee-died-1391425297-1। আহৰণ কৰা হৈছে: 22 September 2015.\n"https://as.wikipedia.org/w/index.php?title=ছিলভাৰিন_স্বেৰ&oldid=234887"ৰ পৰা অনা হৈছে


ভাৰতীয় খ্ৰীষ্টান বিবাহ আইন, ১৮৭২ - অসমীয়া ৱিকিপিডিয়া\nভাৰতীয় খ্ৰীষ্টান বিবাহ আইন, ১৮৭২ ভাৰতীয় সংসদৰ দ্বাৰা গৃহীত এখন আইন। ভাৰতত বসবাস কৰা খ্ৰীষ্টানধৰ্মালম্বী সকলৰ বিবাহক আইনী স্বীকৃতি আৰু নিয়ন্ত্ৰণ কৰে এই আইনৰ মূল উদ্দেশ্য। ১৮৭২ চনৰ ১৮ জুলাই তাৰিখে এই আইন গৃহীত কৰা হৈছিল। জম্মু আৰু কাশ্মীৰ, মণিপুৰ আৰু কোচিনৰ বাদে সমগ্ৰ ভাৰত এই আইন প্ৰযোজ্য হয়।\nএই আইন মতে বিবাহৰ বাবে উভয় পক্ষৰ অন্তত এগৰাকী যদি খ্ৰীষ্টান হয় তেন্তে বিবাহ বৈধ হব। এই আইন মতে বিবাহ সম্পন্ন কৰিবলৈ এগৰাকী বিশেষ ব্যক্তিৰ প্ৰয়োজন। তেওঁ ভাৰতৰ যিকোনো গীৰ্জাৰ নিযুক্ত কৰ্মচাৰী বা স্কটলেণ্ডৰ গীৰ্জাৰ এজন পাদুৰী বা বিবাহ পঞ্জীয়ক বা চৰকাৰৰ পৰা বিশেষ অনুমতিপ্ৰাপ্ত ব্যক্তি হব পাৰে। ইয়াৰে ভিতৰত যিকোনো এজন ব্যক্তিয়ে ইচ্ছুক দম্পতিৰ বিবাহ সম্পন্ন কৰিব পাৰে। বিবাহ সম্পন্ন হোৱাৰ পিছত নবদম্পতিক বিবাহৰ প্ৰমাণপত্ৰ প্ৰদান কৰা হয়। এই প্ৰমানপত্ৰৰ দ্বাৰা তেওঁলোকে ভাৰত চৰকাৰৰ দ্বাৰা নিযুক্ত বিবাহ পঞ্জীয়কে বিবাহ পঞ্জীয়ন কৰে। অন্য ভাৰতীয় বিবাহ আইনৰ নিচিনা এই আইনতো পাত্ৰৰ ন্যূনতম বয়স ২১ বছৰ আৰু পাত্ৰীৰ বয়স ১৮ বছৰ সম্পূৰ্ণ হোৱাটো বাধ্যতামূলক।\nএই বিবাহ পুৱা ৬ বজাৰ পৰা আবেলি ৭ বজাৰ ভিতৰত সম্পন্ন কৰা বাঞ্চনীয় নহলে বিবাহ সম্পন্ন কৰা ব্যক্তিজনে বিশেষ অনুমতি লোৱাৰ প্ৰয়োজন। এই বিয়া সাধাৰণতে কোনো গীৰ্জাত অনুষ্ঠিত হয়। কোনো বিশেষ ক্ষেত্ৰত যদি পাঁচ মাইল দূৰত্বৰ ব্যৱধানত কোনো গীৰ্জা নাথাকিলে এক উপযুক্ত অন্য ঠাই বাচনি কৰিব পাৰে।\n1 বিবাহৰ চৰ্তাৱলী আৰু প্ৰয়োজনীয়তা\n2 বিবাহ বিচ্ছেদ\nবিবাহৰ চৰ্তাৱলী আৰু প্ৰয়োজনীয়তা[সম্পাদনা কৰক]\nএই আইন অনুসৰি সম্পন্ন হোৱা বিবাহ কেৱল নিম্নলিখিত চৰ্তাৱলীৰ বাবে বৈধ হবে, সেইকেইটা হ'ল:\nপাত্ৰৰ ন্যূনতম বয়স অন্তত ২১ বছৰ হব লাগিব\nপাত্ৰীৰ ন্যূনতম বয়স অন্তত ১৮ বছৰ হব লাগিব\nদুয়ো পক্ষৰ মাজৰ এই চুক্তি মুক্ত আৰু ইচ্ছামূলক হব লাগিব আৰু কোনো বাধ্যবাধকতা, প্ৰভাৱ অথবা ভয়ৰ দ্বাৰা প্ৰৰোচিত হব নোৱাৰিব\nবিবাহৰ সাক্ষী হিচাপে দুগৰাকী নিৰ্ভৰযোগ্য প্ৰত্যক্ষদৰ্শী সাক্ষী আৰু এজন বিশেষ অনুমতিপ্ৰাপ্ত বিবাহ সঞ্চালক ব্যক্তি উপস্থিত থকাটো বাঞ্চনীয়\nবিবাহ বিচ্ছেদ[সম্পাদনা কৰক]\nভাৰতত খ্ৰীষ্টান বিবাহ বিচ্ছেদ, ১৮৬৯ চনৰ ভাৰতীয় বিবাহবিচ্ছেদ আইন (বিভাগ ১০ৰ অধীনত) অনুসৰি, নিম্নলখিত তিনটা চৰ্তমতে হ'ব পাৰে;\nবিভাগ ১০এৰ অনুসৰি (২০০১ চনৰ সংশোধনৰ মতে) উভয় পক্ষৰ পাৰস্পৰিক সন্মতিৰ দ্বাৰা বিবাহবিচ্ছেৰ বাবে আবেদন জনাব পাৰে\nধাৰা ১০ (১) অনুসৰি, যি কোনো পক্ষয়ে বিবাহ বিচ্ছেদ বিচাৰিব পাৰিব, যদিহে কোনো পক্ষৰ মানসিক অসুস্থতা থাকে। ইয়াৰো দুটি চৰ্ত আছে:\nচিকিৎসা বিজ্ঞানৰ মতে প্ৰমাণ কৰিব লাগিব যে এই অসুস্থতা কেতিয়াও ভাল নহয়\nপ্ৰাসংগিক অসুস্থতাৰ লক্ষণসমূহ বিবাহ বিচ্ছেদৰ আবেদনৰ কমেও দুবছৰ আগৰ পৰা দেখা দিব লাগিব। যদি কোনো সময়ত অসুস্থতাৰ চিকিৎসা কৰোৱা হয়, কিন্তু শেষ পৰ্যন্ত অসুখটোক চিকিৎসাৰ আওঁতাৰ বাহিৰত গুচি যায়, তেতিয়া এই দুই বছৰৰ ম্যাদ অসুস্থতাক দুৰাৰোগ্য ঘোষণা কৰা তাৰিখৰ পৰা গণনা কৰা হয়\nমহিলাসকলে তিনিটা বিশেষ ভিত্তিত ধাৰা ১০ (২) ৰ অধীনত বিবাহবিচ্ছেদৰ বাবে আবেদন জনাব পাৰে, সেইকেইটা হল: ধৰ্ষণ, পায়ুকাম আৰু পশুকামিতা\nভাৰতীয় খ্ৰীষ্টান বিবাহ আইন, ১৯৭২ৰ অধীনত বিবাহিত মহিলায়ে ভাৰতীয় বিবাহবিচ্ছেদ আইন, ১৯৬৯ৰ মতে বিবাহ বিচ্ছেদ কৰিব পাৰে।\nএই বিবাহ সঞ্চালন কৰা ব্যক্তি গৰাকী যদি উপযুক্ত কৃৰ্তপক্ষৰ দ্বাৰা বিশেষ অনুমতিপ্ৰাপ্ত নহয় বা কোনো গীৰ্জাৰ দ্বাৰা স্বীকৃত নহয় তেন্তে তেওঁক সাত বছৰৰ পৰা দহ বছৰলৈ কাৰাদণ্ডৰ বিধান আছে। ইয়াৰ লগতে দুয়ো পক্ষৰ বিবাহৰ প্ৰয়োজনীয় অৰ্হতা খিনিৰ ভুল তথ্য যোগান ধৰিলেও আইন মতে দণ্ডনীয়।\nবিশেষ বিবাহ আইন, ১৯৫৪ অনুসৰি যিকোনো ধৰ্মৰ মহিলায়ে কোনো ধৰ্মীয় অনুষ্ঠানৰ অবিহনে বিবাহ বা পুনৰ বিবাহ কৰিব পাৰে।\n↑ 1.0 1.1 1.2 "The Indian Christian Marriage Act, 1872". https://lawyerslaw.org/the-indian-christian-marriage-act-1872/। আহৰণ কৰা হৈছে:4June 2018.\n↑ "The Indian Christian Marriage Act, 1872". https://indiankanoon.org/doc/1166543/। আহৰণ কৰা হৈছে:4June 2018.\n↑ 3.0 3.1 "Christian Marriage and Registration Procedure in India". http://www.helplinelaw.com/family-law/CTMRR/christian-marriage-and-registration-procedure-in-india.html। আহৰণ কৰা হৈছে:4June 2018.\n↑ Nambi, S (2005). "Marriage, mental health and the Indian legislation". Indian Journal of Psychiatry খণ্ড 47 (1): 3-14. doi:10.4103/0019-5545.46067.\n↑ "From Law And Politics To Religion: In Conversation With Flavia Agnes" (en-US ভাষাত). The Logical Indian. 2018-08-03. https://thelogicalindian.com/exclusive/flavia-agnes-womens-rights-lawyer/.\n"https://as.wikipedia.org/w/index.php?title=ভাৰতীয়_খ্ৰীষ্টান_বিবাহ_আইন,_১৮৭২&oldid=195804"ৰ পৰা সংকলিত\nএই পৃষ্ঠাখন ২৮ মে’, ২০১৯ তাৰিখে ১৪:৫৯ বজাত অন্তিম সংশোধন কৰা হৈছিল।


টোকৰ (দীপাংকৰ মল্ল বৰুৱা) - সাহিত্য ডট অৰ্গ\n‘দেউতা, মোক ছবি থকা সাধু কথাৰ কিতাপখন পঢ়াই দিয়ানা’, এই বুলি মোৰ ওচৰলৈ আহি খাটনি ধৰিছিল তাই। মই পঢ়ি থকা বাতৰি কাকতখন আঁতৰাই তাইক কোঁচত বহাই লৈ কিতাপখন পঢ়াই দিছিলোঁ। আমি দুয়ো সোমাই পৰিছিলোঁ কোনোবা পৰীৰ দেশত, এলিছৰ আচৰিত দেশত।\nতাই জন্ম হোৱাৰ দিনা বিনুৱে সুধিছিল, ‘ল’ৰা জন্ম নোহোৱা কাৰণে আপোনাৰ বেয়া লাগিছে নেকি?’\n‘ধেৎ। কি যে কোৱা। মই মনে মনে ছোৱালী এজনীৰে আশা কৰি আছিলোঁ৷’ সন্তান এটা হোৱাটোৱেই আমাৰ বাবে আটাইতকৈ আনন্দৰ কথা আছিল। মইতো ইমান দিনৰ মূৰত আশাই বাদ দিছিলোঁ।\nবিনুৱে মোৰ কথাত আশ্বস্ত হৈছিল। কণমানিজনীক পিয়াহ খুৱাই থকাৰ পৰা তাই মোলৈ চোৱা চকুজুৰি চলচলীয়া হৈছিল।\nওচৰ চুবুৰীয়াবোৰ মাত লগাবলৈ আহিছিল। ‘হওক দেও, দেৰীকৈ হ’লেও ছোৱালী এজনী পালা। তাই ভালে কুশলে থাকক’, বুঢ়ী মানুহ এগৰাকীয়ে মাক জীয়েকক আশীৰ্বাদ দিছিল।\nআমাৰ দুয়োৰেবাবে ব্যস্ততাৰ দিন আৰম্ভ হৈছিল। আমি মৰমেৰে ছোৱালীজনীৰ নাম ৰাখিছিলোঁ পংখী। এজনী কণমানি চৰাইৰ দৰে আমাৰ দুয়োৰে বুকুৰ উমত পংখী লাহে লাহে ডাঙৰ হৈছিল।\nতাই শুই থকাৰ সময়ত মই মনে মনে তাইৰ বুকুত কাণ থৈ তাইৰ বুকুৰ ঢপঢপনিটো শুনিছিলোঁ। তাইৰ বুকুৰ প্ৰতিটো উশাহ নিশাহে মোৰ মনটোত আনি দিছিল এক বুজাব নোৱৰা তৃপ্তিৰ অনুভৱ।\nপ্ৰথম স্কুলত দিয়াৰ দিনা পংখীয়ে কান্দিব বুলি ভাবিছিলোঁ। কিন্তু তাই কন্দা নাছিল। তাইক স্কুলৰ ছাৰ বাইদেউহঁতে বৰ মৰম কৰিছিল। সদায় স্কুলৰ পৰা আহি তাই মাকক সকলো কথা এফালৰ পৰা কৈ গৈছিল।\nপংখীয়ে জোঁটাই জোঁটাই কিতাপ পঢ়িব পৰা হৈছিল। সাধুৰ কিতাপ তাইক আনি দিছিলোঁ। সেই সাধুবোৰ তাক পঢ়াই দিব লাগিছিল। কোঁচত বহাই তাইৰ লগত ময়ো সাধু পঢ়িছিলোঁ।\nঅফিচৰ পৰা আহি মই পংখীৰ লগতে ব্যস্ত হৈ পৰিছিলোঁ। তাইৰ আবদাৰবোৰে আমাৰ প্ৰতিটো সন্ধিয়া ভৰাই ৰাখিছিল। মই বাতৰি কাকতখন চাবলৈকো সময় নোপোৱা হৈছিলোঁ। তাইৰ লগত বহি তাইৰ কিতাপ পঢ়িছিলোঁ, নাচিছিলোঁ, গান গাইছিলোঁ।\nতাই তৃতীয় শ্ৰেণী পোৱাৰ পিছত বিনুৱে কৈছিল, ‘তাইৰ পঢ়া শুনাখিনি আপুনিয়েই চাব। আজিকালিৰ পঢ়াবোৰ বৰ টান হ’ল। মই নোৱাৰিছোঁ৷’ মই তাইৰ লগত বহি হোম ৱৰ্ক কৰাইছিলোঁ, অংক কৰোৱাইছিলোঁ, পঢ়াবোৰ চাইছিলোঁ।\nতাই বৰ সোনকালে ডাঙৰ হৈ গৈছিল। মোৰ গায়ে মূৰে পিঠিয়ে উঠি ফুৰা ছোৱালীজনী লাহে লাহে গহীন হৈ আহিল। মাকে এদিন মোক কাণে কাণে খবৰটো দিলে, ‘পংখী ডাঙৰ হ’ল। ওচৰৰ মানুহ কেইঘৰমানক নিমন্ত্ৰণ কৰি তোলনী বিয়াখন পাতিব লাগিব৷’\nমেখেলা চাদৰ পিন্ধি কপালত সেন্দুৰৰ ফোঁট লৈ পংখী যেতিয়া কইনাৰ সাজত সৰুকৈ দিয়া ৰভাখনৰ তলত বহিছিলহি, মই য়েন তাইক চিনি পোৱা নাছিলোঁ। মই যেন বিশ্বাসেই কৰিব পৰা নাছিলোঁ মোৰ সৰু ছোৱালীজনী কেনেকৈ জানো চাৰিটা দিনতে ইমান ডাঙৰ হৈ গ’ল।\nবিনুৱে মোক সোঁৱৰাই দিছিল, ‘এতিয়া ছোৱালী ডাঙৰ হ’ল। আপুনি তাইৰ লগৰ ধেমালি-ধুমোল কৰি থাকিবলৈ এৰক৷’ মোৰ অকণমানি ছোৱালীজনী যেন হঠাতে বহুত সলনি হৈ গৈছিল।\nতাই মেট্ৰিক দিয়াৰ সময়ত মই চাকৰিৰ পৰা অৱসৰ ল’লোঁ। প্ৰভিডেণ্ড ফাণ্ডৰ টকা কেইটাৰে ঘৰটো অলপ ডাঙৰকৈ সজাই ল’লোঁ। পংখীৰ বাবে এটা আছুতীয়া কোঠা সজালোঁ। তাই ডাঙৰ হৈছে। তাই মাক দেউতাকৰ লগত একেটা কোঠাত থাকিবলৈ অসুবিধা পায়। সেই কথা মই বুজি পাওঁ।\nঘৰটো হোৱাৰ পিছত পংখীয়ে তাইৰ আছুতীয়া কোঠাটো অধিকাৰ কৰিলে। তাই আমাক দুয়োকে নিয়ম বান্ধি দিলে, ‘মোৰ কোঠাত সোমালে দুৱাৰত টুকুৰিয়াই সোমাবা৷’\nআমি দুয়ো কথা পাতো, ‘তাইৰ কোঠাটো তাইৰ অন্তেষপুৰ। সেই অন্তেষপুৰত বিনা অনুমতিত প্ৰৱেশ নিষেধ৷’\nলাহে লাহে মোৰ চকুৰ জোৰ কমিল। মই তাইৰ পঢ়া শুনা দেখুৱাই দিবলৈ অসুবিধা পোৱা হ’লোঁ। এনেয়ো তাইৰ পঢ়া শুনাবোৰ লাহে লাহে মোৰ সাধ্যৰ বাহিৰলৈ হ’ল।\nচকু কেইটাই বৰকৈ আমনি দিয়া দেখি এদিন পংখীয়ে মোক জোৰকৈ ডাক্তৰৰ ওচৰলৈ লৈ গ’ল। ডাক্তৰে ক’লে চশমাৰ পাৱাৰ বহুত বাঢ়িছে। এয়া হেনো ভাল লক্ষণ নহয়। এনেদৰে হয়তো এদিন লাহে লাহে মই অন্ধই হৈ যাব পাৰোঁ।\nচিকিত্সা কৰালোঁ যদিও বৰ ভাল নহ’ল। চকুৰ জোৰ কমি গৈ থাকিল। লাহে লাহে বাতৰি কাকতখনো পঢ়িব নোৱৰা হ’লোঁ।\nবাতৰি কাকতখন হাতত লৈ পংখীৰ কোঠাৰ দুৱাৰত টুকুৰিয়াওঁ, ‘পংখী মা, দুৱাৰখন খোলাচোন। মোক পেপাৰখন পঢ়াই দিয়া৷’\nঅলপ সময় পিছত তাই ওলাই আহে। ‘দেউতা, পেপাৰখন নপঢ়িলে নহয় নেকি? এনেয়ো আজিকালি পেপাৰত একো ভাল খবৰ নাথাকে। কেৱল মাৰ পিট, হিংসা হত্যাৰ খবৰ৷’, তাই খং কৰি কয়।\n‘হেডলাইন কেইটাকে পঢ়ি দিয়াচোন, পেপাৰৰ খবৰ কেইটা নাপালে মনটো ভাল নালাগে’, তাইক কওঁ।\nসদায় সন্ধিয়া বাতৰি কাকতখনৰ হেডলাইনবোৰ পংখীয়ে মোক পঢ়ি শুনায়। কিবা এটা ভাল লাগিলে তাইক কওঁ, ‘পঢ়া চোন পঢ়া, এইটো সম্পূৰ্ণকৈ পঢ়া৷’\nমই সৰুতে তাইক ছবি থকা সাধু কিতাপ পঢ়াই দিয়াৰ দৰে তাই মোক পঢ়াই দিয়ে, ‘দেশৰ প্ৰধানমন্ত্ৰীয়ে স্বাধীনতা দিৱস উপলক্ষে দিয়া ভাষণত কয় য়ে …৷’ মই চকু মুদি শুনি থাকোঁ।\nতাই পঢ়ি যওঁতে মোৰ এনে অনুভৱ হয়, মই যেন এতিয়া তাইৰ ওচৰত শিশু এটাৰ দৰে হৈ পৰিছোঁ। তাই সৰু থাকোঁতে মই তাইক পঢ়ুৱাইছিলোঁ, এতিয়া তাই মোক পঢ়ুৱায়।\nবিনুৱে মোক এদিন ক’লে, ‘পংখীৰ বিয়াৰ কথা ভাবিব লাগে। তাই বি এ পাছ কৰি এম এ কৰি আছে। এতিয়াই ল’ৰা বিচৰাৰ সময়৷’ মোৰ বুকুখন কিয় জানো হাহাকাৰ কৰি উঠিল। ছোৱালীজনী ইমান সোনকালে উলিয়াই দিবলৈ হ’লেইনে?\nএদিন সঁচাকৈয়ে পংখীৰ বিয়া ঠিক হ’ল। বিনুৱে সকলো যোগাৰ কৰিলে। মই চকুৰ সমস্যাৰ কাৰণে বৰকৈ লৰা ঢপৰা কৰিব নোৱাৰোঁ। মই ঘৰতেই যি পাৰোঁ কৰিলোঁ। ওচৰ চুবুৰীয়াই লাগি ভাগি দিলে।\nপংখীক বিদায় দিয়াৰ সময়ত মই ভাগি পৰিলোঁ। তাই মোক সাৱটি ধৰি কান্দিলে।\nতাই ওলাই যোৱাৰ পিছত ঘৰখন উকা হৈ গ’ল। ৰভাখন খোলা, বস্তু সামৰি থকা মানুহ কেইটাৰ লগতে মই দিনটো লাগি থাকিলোঁ।\nসন্ধিয়া বাতৰি কাকতখন হাতত লৈ আন দিনাৰ দৰে পংখীৰ দুৱাৰত টোকৰ মাৰিলোঁ। ‘পংখী মা, দুৱাৰখন খোলাচোন। মোক পেপাৰখন পঢ়াই দিয়া৷’ বহুত সময় টোকৰ মাৰিয়েই থাকিলোঁ। তাইচোন অন্তেষপুৰৰ পৰা নোলায়।\nবিনুৱে আহি মোক ধৰি লৈ গৈ চকী এখনত বহাই দিলে। তেওঁ হুকহুকাই কান্দি ক’লে, ‘পংখীয়ে মোক কৈছে, আজিকালি পেপাৰত একো ভাল খবৰ নাথাকে। কেৱল মাৰ পিট, হিংসা হত্যাৰ খবৰ। আপুনি আজিৰ পৰা পেপাৰ নপঢ়িলেও হ’ব৷’\n← মানৱ প্ৰতিম (প্ৰতাপ বৰুৱা)\nঅমাত (প্ৰাঞ্জল দাস) →


উপায়ুক্তৰ কাৰ্যালয়ৰ নাম লৈ উৎকোচ সংগ্ৰহ! কেমেৰাত বন্দী দৃশ্য... চাওঁক VIDEO - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nডিজিটেল সংবাদ, চেঙা: দুৰ্নীতিৰ বিৰুদ্ধে শূন্যসহনশীল বুলি দাবী কৰা চৰকাৰখনৰ দিনত প্ৰকৃততে দুৰ্নীতি নিৰ্মূল হৈছে নে ? এতিয়া এয়াই হৈছে ডাঙৰ প্ৰশ্ন। বৰপেটা জিলাৰ উপায়ুক্তৰ কাৰ্যালয়ৰ বিভিন্ন কৰ্মচাৰীৰ নাম লৈ একাংশ দুষ্ট চক্ৰই সংঘটিত কৰিছে দুৰ্নীতি। গোপন কেমেৰাত আৱদ্ধ উৎকোচ লোৱাৰ দৃশ্য।\nচেলিম আজাদ নামৰ এগৰাকী মহৰীয়ে লৈছে উৎকোচ । চেলিম আজাদৰ ঘৰ তাৰাবাৰী আৰক্ষী থানাৰ অন্তৰ্গত বালাপাৰা গাঁৱত । চেঙা ৰাজহ চক্ৰৰ চক্ৰ বিষয়াৰ কাৰ্যালয়ত মহৰীৰ কাম কৰে চেলিম আজাদে ।\nএইজন লোকে বিভিন্ন জনৰ পৰা উপায়ুক্তৰ কাৰ্যালয়ৰ বিভিন্ন কৰ্মচাৰীৰ নাম লৈ ভয়-ভাবুকিৰে উৎকোচ সংগ্ৰহ কৰাৰ অভিযোগ উত্থাপিত হৈছে । অফিচত টকা নিদিলে কাম নহয় বুলি কয় চেলিম আজাদে।\nবুধবাৰে ফজৰ আলী নামৰ যুৱক এজনৰ পৰা জন্মৰ প্ৰমাণ পত্ৰ শুধৰণিৰ নামত এহেজাৰ টকাৰ উৎকোচ লয় চেলিম আজাদে । উৎকোচ লোৱাৰ দৃশ্য বন্দী হয় গোপন কেমেৰাত।\nউপায়ুক্তৰ কাৰ্যালয়ত চলি আছে নেকি এনেধৰণৰ দুৰ্নীতি? এই লৈ সচেতন মহলৰ মাজত সৃষ্টি হৈছে প্ৰশ্নৰ । সাধাৰণ জনতাক হাৰাশাস্তি কৰা এনে দুৰ্নীতিপৰায়ণ ব্যক্তিৰ বিৰুদ্ধে চৰকাৰে কি ব্যৱস্থা গ্ৰহণ কৰে সেয়া লক্ষ্যণীয় হ’ব।\nৰহাত অঘটন! কপিলী নদীত পৰি সন্ধানহীন যুৱক…


ৰামানুজন - গণিতজ্ঞ আৰু মানুহজন : অধ্যায় H : সন্মানৰ অধঃক্ষেপ - Gonit Sora (গণিত চ'ৰা)\n30 Oct ৰামানুজন – গণিতজ্ঞ আৰু মানুহজন : অধ্যায় H : সন্মানৰ অধঃক্ষেপ\nPosted at 00:52h in Articles, Assamese, Books by Manjil Saikia0Comments\nH-1 প্ৰথম প্ৰস্তাৱতেই ৰয়েল ছ’চাইটিৰ ফেল’ :\n১৯১৮ চনৰ ১৮ ফেব্ৰুৱাৰীত ত্ৰিশ বছৰ বয়সতে ৰামানুজনৰ নাম ৰয়েল ছ’চাইটিৰ ফেল’শ্বিপৰ বাবে প্ৰস্তাৱ কৰা হয়। এয়া গৃহীতও হয়। এই ভাষ্য শুনা যায় যে আধুনিক কালত প্ৰথম প্ৰস্তাৱতেই ৰয়েল ছ’চাইটিলৈ বুলি নিৰ্বাচিত হোৱা এইটোৱে প্ৰথম ঘটনা আছিল। নিল্-বোৰ আছিল তেনে অন্য এজন।\nH-2 ট্ৰিনিটি কলেজৰ ফেল’ :\n১৯১৮ চনৰ ১৩ অক্টোবৰত ৰামানুজন কেম্ব্ৰিজৰ ট্ৰিনিটি কলেজৰ এজন ফেল’ নিৰ্বাচিত হয়। তেনেদৰে নিৰ্বাচিত হোৱা তেৱেঁই প্ৰথম ভাৰতীয় আছিল। এই ফেল’শ্বিপটোত বছৰি ২৫০ পাউণ্ডৰ মাননি দিয়া হৈছিল। এই মাননি কোনো কাম বা সৰ্ত্বৰ বিপৰীতে নাছিল।\nH-3 মাদ্ৰাজ বিশ্ববিদ্যালয়ৰ যোগে সন্মান :\nহাৰ্ডিয়ে এক উপদেশ আগবঢ়াইছিল যে মাদ্ৰাজ বিশ্ববিদ্যালয়ত ৰামানুজনৰ বাবে এটা সুযোগ থাকিব লাগে, যিয়ে তেওঁক গৱেষণাৰ বাবে মুক্ত বা স্বাধীন কৰি থ’ব। বিশ্ববিদ্যালয়খন এই পৰ্যায়লৈ উঠি আহিছিল। ইয়াত তেওঁলৈ বুলি ১৯১৯ চনৰ ১ এপ্ৰিলৰ পৰা পাঁচ বছৰৰ বাবে বছৰি ২৫০ পাউণ্ডৰ এটা ভাট্টা অনুমোদন কৰিছিল। এয়া আৰম্ভ হৈছিল সেই সময়ত তেওঁ পাই থকা তেওঁৰ ‘সাগৰ-সিপাৰ’ বৃত্তিটোৰ শেষ হোৱা তাৰিখটোৰ পৰা। এই বৃত্তিটোও আছিল সৰ্ত্ববিহীন। তদুপৰি বিশ্ববিদ্যালয়খনে এই সময়ছোৱাত তেওঁৰ ভাৰত আৰু ইউৰোপৰ মাজত ভ্ৰমণৰ সকলো খৰছ বহন কৰিবলৈ বুলি সন্মত হৈছিল।\nH-4 ইণ্ডিয়ান মেথেমেটিকেল ছ’চাইটিৰ দ্বাৰা অভিনন্দন জ্ঞাপন :\nএই বাতৰিটো ১৯১৯ চনৰ জানুৱাৰী মাহত বোম্বাইত হৈ থকা দ্বিতীয় ইণ্ডিয়ান মেথেমেটিকেল কনফাৰেন্স পালেগৈ। ৰংগনাথন এই সন্মিলনখনত উপস্থিত আছিল বাবে ঘটনাটি তেওঁৰ মনত আছিল। প্ৰকৃততে তেওঁ তেওঁৰ গৱেষণা-পত্ৰখন পঢ়ি থকা কালত এই ঘোষণাটি কৰা হৈছিল। কেম্ব্ৰিজ বিশ্ববিদ্যালয়ৰ এজন জ্যেষ্ঠ ৰেংলাৰ পুনাৰ ফাৰ্গুচন কলেজৰ অধ্যক্ষ আৰু পিছলৈ নাইট উপাধিৰে বিভূষিত আৰ. পি. পৰাঞ্জেপে সেই সময়খিনিত সভাপতি আছিল। ইংলণ্ডত থকাৰ সময়খিনিত এটা সম্বৰ্ধনাসূচক বাতৰি তেওঁলৈ পঠিওৱা হৈছিল। ভি. ৰামস্বামী আয়াৰ অতি উৎফুল্লিত হৈছিল। তেওঁ আছিল প্ৰথমজন গণিতজ্ঞ যিয়ে ৰামানুজনৰ অসাধাৰণ প্ৰতিভাৰ মূল্যায়ন কৰিছিল। আনহাতে তেওঁ ইণ্ডিয়ান মেথেমেটিকেল ছ’চাইটিৰ প্ৰতিষ্ঠাপকো আছিল।\nH-5 গণিতৰ অধ্যাপক পদ :\nলিটল্-হেইলে সেই বোম্বে সন্মিলনত যোগদান কৰিছিল। তেওঁ পুৰা উদ্যমতে আছিল। মাদ্ৰাজলৈ ঘূৰি আহাৰ সময়ত তেওঁ মাদ্ৰাজৰ পাব্লিক ইন্সষ্ট্ৰাকশ্বনৰ ডিৰেক্টৰ হৈছিল। সেই ক্ষমতাৰ আওতাৰ ভিতৰত অহা তেওঁৰ প্ৰথম কামটো কৰিছিল মাদ্ৰাজ বিশ্ববিদ্যালয়ত গণিতৰ এটা অধ্যাপকৰ পদ সৃষ্টি কৰি ৰামানুজনক যচাটো। পিছে, হায়! তেওঁৰ ভবা কথাটো বাস্তৱায়িত হোৱাৰ আগেয়েই ৰামানুজনে এই পৃথিৱী এৰিছিল।\nএইখিনিতে আমাৰ মনলৈ আহে গণিতৰ জগতখনৰ অন্য এক সদৃশ ঘটনা। অনেক প্ৰতিকূলতাৰে আহি থাকি গণিতজ্ঞ আবেলে অধ্যাপকৰ চাকৰিটো পাইছিল মৃত্যুৰ পিছতহে। আবেলৰ মৃত্যু হৈছিল ১৮২৯ চনৰ ৬ এপ্ৰিলত ইঞ্জিনিয়াৰ আৰু এজন নেশাদাৰ গণিতজ্ঞ ‘অগউষ্ট-ক্ৰেলে’ৰ পৰা বাৰ্লিনত তেওঁৰ অধ্যাপকৰ চাকৰি হোৱা খবৰটো কঢ়িয়াই অনা চিঠিখন তেওঁৰ হাতত পৰাৰ ঠিক দুদিনৰ আগত। স্মৰ্ত্তব্য যে অগউষ্ট-ক্ৰেলেই প্ৰথম জাৰ্মান-মেথেমেটিকেল্-জাৰ্ণাল এখন উলিয়াইছিল আৰু পোনপ্ৰথমে গণিতজ্ঞৰ সমাজখনলৈ আবেলৰ মনোযোগ আকৰ্ষণকাৰী ৰিজাল্টসমূহৰ এক আন্তৰ্জাতিক বতৰা বিলাইছিল।\nমুকলি অনুবাদ : খনীন চৌধুৰী\nৰামানুজন – গণিতজ্ঞ আৰু মানুহজন


অসুস্থ বিগ বি! বেয়া হৈছে ৭৫ % লিভাৰ... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nডিজিটেল ডেস্কঃ বলিউডৰ ক্ষেত্ৰখনত সকলোৰে পূজনীয় তথা অনুপ্ৰেৰণাৰ উৎস বিগ বি বৰ্তমান অসুস্থ। ১৯৪২ চনৰ ১১ অক্টোবৰত এলাহাবাদত জন্মলাভ কৰা এই বিশিষ্ট অভিনেতাগৰাকীৰ লিভাৰৰ প্ৰায় ৭৫ শতাংশ বেয়া হোৱা বুলি জানিব পৰা গৈছে।\n৭৬ বছৰীয়া অমিতাভ বচ্চনে এক অনুষ্ঠানত জনাই এই কথা। যক্ষ্মা ৰোগ সম্পৰ্কে আয়োজিত এক অনুষ্ঠানত উপস্থিত হৈ বিগ বিয়ে কয় যে, সময়ে সময়ে নিজৰ শৰীৰৰ চেক আপ কৰি থকাটো অতিকৈ প্ৰয়োজনীয়। লগতে তেওঁ কয়- ‘মই যক্ষ্মাৰ লগতে বহু বেমাৰৰ সৈতে যুঁজ দি আছো।’\n১৯৬৯চনৰ পৰা অভিনেতা হিচাপে নিজৰ কেৰিয়াৰ আৰম্ভ কৰা অমিতাভ বচ্চনে বৰ্তমানলৈ অতি নিষ্ঠা আৰু আগ্ৰহেৰে নিজৰ কৰ্ম সম্পাদন কৰি আছে। আৰু বিগ বি সম্পূৰ্ণ সুস্থ হোৱাটো তেওঁৰ অনুগামীসকলে কামনা কৰে।\nআজৱ কাণ্ড! ওৰাঙত বিদ্যুৎ সংযোগ নোহোৱাকৈ আহিল মাচুলৰ ৰচিদ…\nজম্মু-কাশ্মীৰত পুনৰ পাক সেনাৰ যুদ্ধবিৰতি উলংঘন, নিহত ভাৰতীয় সেনা জোৱান…\nখন্তেকৰ কাৰনে চাওক আৰু এখন্তেক প্ৰাণ খুলি হাঁহি যাওকঃ ২৮ ফেব্ৰুৱাৰীত…\nএদিন জোতা পলিচ কৰা ল’ৰাটো হ’লগৈ ইণ্ডিয়ান আইডলৰ ১১ সংস্কৰণৰ বিজয়ী…\nকমল হাছানৰ আহিবলগীয়া ছবি ’ইণ্ডিয়ান-২’ৰ শ্বুটিংস্থলীত অঘটন, নিহত ২ কৰ্মী…


E-Commerce প্লেটফৰ্মৰ বিৰুদ্ধে প্ৰতিবাদ সপ্তাহৰ আয়োজন CAITৰ ! কেন্দ্ৰীয় বাণিজ্য আৰু উপভোক্তা পৰিক্ৰমা মন্ত্ৰীলৈ নতুন আইন প্ৰৱৰ্তন কৰিবলৈ আৱেদন...– News18 Assam\nE-Commerce প্লেটফৰ্মৰ বিৰুদ্ধে প্ৰতিবাদ সপ্তাহৰ আয়োজন CAITৰ ! কেন্দ্ৰীয় বাণিজ্য আৰু উপভোক্তা পৰিক্ৰমা মন্ত্ৰীলৈ নতুন আইন প্ৰৱৰ্তন কৰিবলৈ আৱেদন...\nHow To become Rich: একো নকৰাকৈ হ'ব পাৰে কোটিপতি! কেৱল এই টিপছবোৰ অনুসৰণ কৰিব লাগিব, কিছু সৰল টিপছ...\nReliance Jio Q2: বাঢ়িল আয়, দ্বিতীয় ত্ৰৈমাসিকত ব্যাপক লাভৰ মুখ দেখিলে ৰিলায়েন্স জিওই\n»E-Commerce প্লেটফৰ্মৰ বিৰুদ্ধে প্ৰতিবাদ সপ্তাহৰ আয়োজন CAITৰ ! কেন্দ্ৰীয় বাণিজ্য আৰু উপভোক্তা পৰিক্ৰমা মন্ত্ৰীলৈ নতুন আইন প্ৰৱৰ্তন কৰিবলৈ আৱেদন...\nUpdated:September 9, 2021, 2:47 PM IST\nCAIT WILL MAKE A BIGGER FRONT AGAINST FOREUGN FUNDED E COMMERCE COMPANIES: চৰকাৰে যিমানেই আশ্বাস প্ৰদান নকৰক, সৰ্বভাৰতীয় ব্যৱসায়ী সন্মিলনে (Confederation of All India Traders) অপেক্ষা কৰিবলৈ অস্বীকাৰ কৰিলে, এইবাৰ তেওঁলোকে ই-কমাৰ্চ প্লেটফৰ্মৰ বিৰুদ্ধে এক প্ৰতিবাদ সপ্তাহৰ আয়োজন কৰিছে।\nLast Updated: September 9, 2021, 2:47 PM IST\nCAIT WILL MAKE A BIGGER FRONT AGAINST FOREUGN FUNDED E COMMERCE COMPANIES: গুজৰাট চৰকাৰৰ সৈতে আমাজন বুজাবুজি চুক্তি স্বাক্ষৰ কৰাটোৱে জুইত ইন্ধন যোগোৱা যেন লাগিছে। চৰকাৰে যিমানেই আশ্বাস প্ৰদান নকৰক, সৰ্বভাৰতীয় ব্যৱসায়ী সন্মিলনে (Confederation of All India Traders) অপেক্ষা কৰিবলৈ অস্বীকাৰ কৰিলে, এইবাৰ তেওঁলোকে ই-কমাৰ্চ প্লেটফৰ্মৰ বিৰুদ্ধে এক প্ৰতিবাদ সপ্তাহৰ আয়োজন কৰিছে।\nদীৰ্ঘদিন ধৰি অল ইণ্ডিয়া ট্ৰেডাৰ্ছ সন্মিলনে অভিযোগ কৰি আহিছে যে দেশৰ ক্ষুদ্ৰ আৰু মজলীয়া ব্যৱসায়ৰ হেঁচাত আমাজন আৰু ফ্লিপকাৰ্টৰ দৰে বৃহৎ ই-কমাৰ্চ প্লেটফৰ্মে ঘৰুৱা আইনক সন্মান জনাই প্ৰতিযোগিতাৰ পথ অনুসৰণ নকৰে। সেয়েহে, কেন্দ্ৰীয় বাণিজ্য আৰু উপভোক্তা পৰিক্ৰমা মন্ত্ৰী পীয়ুষ গোৱেলক (Piyush Goyal))ক উপভোক্তা আইনৰ অধীনত ই-কমাৰ্চ প্লেটফৰ্মৰ ওপৰত তৎক্ষণাৎ এখন নতুন আইন প্ৰৱৰ্তন কৰিবলৈ সৰ্বভাৰতীয় ব্যৱসায়ী সন্মিলনৰ দেশ পৰ্যায়ৰ সভাপতি বিচি ভাৰতীয় (BC Bhartia) আৰু মহাসচিব প্ৰবীণ খাণ্ডেলৱাল (Praveen Khandelwal)ৰ দ্বাৰা আবেদন জনোৱা হৈছে!\nসৰ্বভাৰতীয় ব্যৱসায়ীৰ সন্মিলনে ভোট বেংকৰ প্ৰশ্ন উত্থাপন কৰিছে এই আশাত যে চৰকাৰে বিবৃতিটোত সহযোগিতা কৰিব। তেওঁলোকে দাবী কৰে যে দেশৰ চৰকাৰে ভোটৰ সপক্ষে আৰু বিপক্ষে সকলো বিচাৰ কৰে, সেয়েহে ব্যৱসায়ীসকলৰ স্বাৰ্থ সুৰক্ষিত কৰাৰ ক্ষেত্ৰতো মূল্য বিচাৰ কৰা উচিত। কোনো সন্দেহ নাই, সংগঠনটোৱে চৰকাৰলৈ এক আক্ৰমণাত্মক বাৰ্তা প্ৰেৰণ কৰিছে। এই আক্ৰমণাত্মক মনোভাৱৰ বাৰ্তাটো নতুন দিল্লীৰ শেহতীয়া অধিৱেশনৰ পৰাও স্পষ্ট হৈ পৰিছে।\nসৰ্বভাৰতীয় ব্যৱসায়ী সন্মিলনে জনাইছে যে ই-কমাৰ্চৰ ওপৰত হাল্লা বোল নামৰ এক কাৰ্যসূচী আয়োজন কৰিবলৈ গৈ আছে। যাৰ প্ৰথম কেইটামান এই বছৰৰ ১৫ ৰ পৰা ২৩ ছেপ্টেম্বৰৰ ভিতৰত প্ৰতিবাদ সপ্তাহ হিচাপে উদযাপন কৰা হ'ব। সংগঠনটোৰ সদস্যসকলে এই সমগ্ৰ সময়ছোৱাত ই-কমাৰ্চ প্লেটফৰ্মৰ তেওঁলোকৰ দাবী আৰু একচেটিয়া বাণিজ্য নীতিৰ বিৰোধিতা কৰি দেশৰ বিভিন্ন জিলাত ধৰ্ণাত বহিব। ইয়াৰ পিছত ৩০ ছেপ্টেম্বৰৰ ভিতৰত প্ৰতিখন জিলাৰ পৰা প্ৰধানমন্ত্ৰীৰ কাৰ্যালয়লৈ এখন পত্ৰ প্ৰদান কৰা হ'ব। একেদৰে, তেওঁলোকে মুখ্যমন্ত্ৰীৰ কাৰ্যালয়, সাংসদৰ কাৰ্যালয়, বিধায়কৰ কাৰ্যালয়লৈও পত্ৰ প্ৰেৰণ কৰিব। কেৱল এয়াই নহয়, যদি ই কাম নকৰে, তেন্তে ই-কমাৰ্চ প্লেটফৰ্মৰ বিৰুদ্ধে ক্ষোভ প্ৰকাশ কৰিবলৈ ১০ ৰ পৰা ১৪ অক্টোবৰত দেশৰ বিভিন্ন প্ৰান্তত তেওঁলোকৰ পুত্তলিকা দাহ কৰা হ'ব, ভাৰতীয় আৰু খাণ্ডেলৱালে কয়।\nসৰ্বভাৰতীয় ব্যৱসায়ী সন্মিলনে লগতে জনাইছে যে তেওঁলোকে ই-কমাৰ্চ প্লেটফৰ্মৰ বিৰুদ্ধে এই যুঁজত মানসিক আৰু বিত্তীয় সমৰ্থন লাভ কৰিবলৈ ঘৰুৱা কোম্পানীসমূহৰ ওচৰলৈ যাব। এই ক্ষেত্ৰত, এতিয়ালৈকে, টাটা , গোদ্ৰেজ , ৰিলায়েন্স , হিন্দুস্তান লিভাৰ , পতঞ্জলি , আদিত্য বিৰলা গ্ৰুপৰ দৰে পোষ্টচাইটত ঘৰুৱা কোম্পানীবোৰৰ নাম ওলাইছে। কিন্তু এই সংগঠনবোৰে অৱশেষত সৰ্বভাৰতীয় ব্যৱসায়ীৰ সন্মিলনৰ যুঁজত যোগদান কৰিব নে নাই সেয়া এতিয়াও অনিশ্চয়তাত আছে!\nFirst published: September 9, 2021, 2:47 PM IST


‘বাগানিয়া’ জীৱনৰ কিছু মধুৰ-গধুৰ স্মৃতি - সাহিত্য ডট অৰ্গ\n‘বাগানিয়া’ জীৱনৰ কিছু মধুৰ–গধুৰ স্মৃতি – ২\nණ সুৰজিত নেওগ\n(১) বন্যহস্তীৰ সৈতে কটোৱা কিছু ক্ষণ ..\nঅসমৰ চাহবাগিচাৰ জীৱন আৰু বন্যহাতী – দুয়ো একেটা মুদ্ৰাৰ ইপিঠি সিপিঠি বুলি ক‘লে নিশ্চয় বঢ়াই কোৱা নহয়। চাহবাগিচাৰ বনুৱাসকলে তৈয়াৰ কৰা হাৰিয়া হাতীৰো বৰ প্ৰিয়। হাৰিয়া হ‘ল এবিধ দেশীয় সুৰা, চুলাই নহয় কিন্তু। আমাৰ আহোম সম্প্ৰদায়ৰ সাঁজ বা মিচিংসকলৰ আপঙৰ দৰে। অলপ মিঠা মিঠা। বাগিচাৰ বনুৱা–শ্ৰমিকসকলৰ সুখ দুখৰ লগৰী এই হাৰিয়া। চাহবাগিচাৰ দাতিকাষৰিয়া হাবিৰ পৰা হাতীৰ জাক নিশা গভীৰ হলেই বাগিচাৰ লাইনত আহি উপস্থিত হয় এই হাৰিয়া খাবলৈ; আৰু তেতিয়াই আৰম্ভ হয় মানুহ আৰু বন্যহস্তিৰ সংঘাত। হাতীৰ শ্ৰবণশক্তি অতি তীক্ষ্ণ হোৱাৰ বাবে ইহঁতে বহুদুৰৈৰ পৰাই এই হাৰিয়াৰ স্থান নিৰ্ভুলকৈ বিচাৰি উলিয়াব পাৰে। হাতীৰ স্মৃতিশক্তিও বৰ প্ৰখৰ, ইহঁতে বহু পুৰণি কথাও সহজে নাপাহৰে। যিকি নহওক, কাকজান বাগিচাতো হাতীৰ উপদ্ৰৱ নিত্য–নৈমিত্তিক ঘটনা আছিল। ধানকটাৰ সময়ত বেছিকৈ; প্ৰায়ে আহিছিল হাৰিয়া খাবলৈ। এটা বনৰীয়া এদতীয়া অকলশৰীয়া হাতীয়ে ফুটবল খেলি খেলি এজনী সাত বছৰীয়া ছোৱালীৰ জীৱন কেনেকৈ লৈছিল সেই কৰুণ ঘটনা নিজে দেখিছিলোঁ। সেই হাতীটোৱে আন কেইবাজনো চাহ শ্ৰমিকৰ জীৱন লোৱাৰ ওপৰিও দাতিকাষৰীয়া গাঁৱতো যথেষ্ট ক্ষয়–ক্ষতি উপদ্ৰৱ কৰিছিল। শেষত সাধাৰণতে যি হয়, সেই হাতীটোক ৰাইজে ঘেৰি ধৰি ধনু–কাড়, দা–যাঠিৰে বধ কৰিছিল।\nমই নিজে কেইবাবাৰো এনে বন্যহাতীৰ দলৰ মুখামুখি হৈছিলো বিভিন্ন সময়ত। প্ৰথম অৱস্থাত বেচ ভয় খাইছিলো যদিও পিছলৈ অভ্যস্থ হৈ পৰিছিলো। এটা কথা অনুভৱ কৰিছিলো, যেতিয়ালৈকে আমি (মানুহে) আক্ৰমনাত্মক হৈ নপৰো হাতীয়ে একো অনিষ্ট নকৰে। কেইবাবাৰো উপায়হীন অৱস্থাত এই কথাষাৰ উপলব্ধি কৰিছো।\nহাতীৰ সম্পৰ্কে বহুতো ৰসাল মুখৰোচক কথা সেয়ে চাহবাগিচাৰ বনুৱা সকলৰ মুখে মুখে। বেছিভাগেই এনে কথাবোৰ বেচ ভক্তিসহকাৰে বিশ্বাসো কৰে। তেনে এটা ঘটনা কওঁ। বৰলা জীৱনৰ অন্তপেলাই যুগ্মজীৱনৰ আৰম্ভনি কৰিছো মাত্ৰ। বিয়ালৈ বুলি অহা বন্ধু–বান্ধৱ, আত্মীয় সকলো ঘৰা–ঘৰি গলগৈ। সঠিককৈ মনত নাই, কিন্তু বিয়াৰ ঠিক ৪–৫ দিন পাছৰ কথা। সন্ধিয়া ৮ মান বাজিছে; জুন মাহৰ এটা গেলা গৰমৰ সন্ধিয়া। এওঁ পাকঘৰত ৰান্ধনী আৰু লাচনী–পাচনীটোৰ সৈতে ৰাতিৰ সাজঁ তৈয়াৰ কৰাত ব্যস্ত। মই পৰ্টিকতে বহি বিজুলীপাংখাখন চলাই ডিমলাইটো জ্বলাই পেগ এটা ল‘বলৈ যো–যা কৰিছো। বঙলাৰ দুজন নৈশৰখীয়াৰ এজন ৰমেশ ইতিমধ্যে আহি পাইছে। আনজন এঘন্টামান পলমকৈ আহে। তেনেতে ৰমেশে ওচৰলৈ আহি ফুচফুচাই কৈছে “চাৰ হাতী হাতী !” মই বিশেষ প্ৰতিক্ৰিয়া নেদেখুৱাই ক‘ত বুলি সোধাত সি ক‘লে “সৌটো চাৰ, গেটৰ ওচৰতে ৰৈ আছে।” ভালকে চাই দেখো যে সেই এদতীয়া প্ৰকাণ্ড হাতীটো; আমাৰ গে‘টখনৰ বাহিৰত থিয় হৈ ৰৈ আছে। ৰমেশে ইতিমধ্যে বাহিৰেদি গৈ খিৰিকিৰে এওঁক ‘খবৰটো‘ দিলেই …! এই হাতীটোৰ বিশ্বাস নাই; যিকোনো মুহুৰ্ততে যিটি কৰিব পাৰে। তেনেতে দেখো হাতীয়ে লাহেকৈ গে‘টখনত লাহেকৈ খুন্দা এটা মাৰিছে। ভাবিবৰ সময় নাই। লগে লগে ভিতৰলৈ গৈ মোৰ কুকুৰ দুটাক লাহেকৈ শোৱনীকোঠাত ভৰালো; কাৰণ কুকুৰে ভুকিলে হাতীয়ে খেদি আহে বুলি শুনিছিলো। ৰমেশক কলো ঘৰৰ ভিতৰৰ লাইট কেইটা নুমুৱাই দিবলৈ। ইতিমধ্যে লাইনত হুলস্থুল আৰম্ভ হৈ গৈছে। দুৰৈত কিছু মানুহৰ সমাগম হোৱাতো অনুমান কৰিলো। যিকি নহওক, তেনেদৰে ১০–১৫ মিনিটমান উৎকন্থাৰ পিছত হাতীটোৱে একো ক্ষয়ক্ষতি নকৰাকৈ গজ গমন কৰিলে। কেৱল তাৰ প্ৰকাণ্ড গাটো ঘঁহোৱাত শিকলিত লাগি থকা তলাটো চিঙি গৈছিল ! স্বস্তিৰ নিশ্বাস পেলাই লাইটকিটা জ্বলাই দিয়াত এওঁৰ অৱস্থাটো দেখি মোৰ মুখেৰে জোৰকৈ হাঁহিটো ওলাই গ‘ল . . এওঁ মোৰ মুখত আগতে হাতীৰ কাহিনী শুনিছে; কিন্তু বাস্তবৰ লগত প্ৰথম মুখামুখি !!\nটিভি চাই আছো। এঘন্টামান পাৰ হৈ যোৱাৰ পিছত পুনৰ ৰমেশে আমাৰ শোৱনীকোঠাৰ খিৰিকিৰ কাষত আহি মোক মাতিলে “চাৰ, হাতীটো আকৌ আহিছে!” … তাৰ কন্ঠত ভয়ৰ চাপ স্পষ্ট। মই তাক লাহেকৈ ধমক দি কলো “হেই, ভিতৰত সোমাই থাক। হাতী নিজৰ জাগালৈ যাবগৈ।” … এইবাৰ সি ফুচফুচাই আকৌ ক‘লে “নাই চাৰ, এতিয়া সি আমাৰ পিছফালে ফেঞ্চিংৰ ওচৰত ৰৈ আছে। কলগছ খাবলৈ সোমাব কিজানি।” এইবাৰ অলপ চিন্তা হ‘ল। কৰিব পৰা একো নাই; মনে মনে চাই থকাৰ বাদে উপায়ো নাই। হাতীৰ মন গলে ফেঞ্চিং ভাঙি কলগছ খাব; গোটেইখন তহিলং কৰিলেও একো কৰণীয় নাই মোৰ !! অসহায় অৱস্থা এটা। এওঁক বুজালো, কোনো কাৰণতে যেন চিঞৰ–বাখৰ নকৰে। লগতে কলো, কুকুৰ দুটাক ব্যস্ত ৰাখিবলৈ। লগতে অভয় দিলো যে হাতীয়ে ‘চাহাবৰ‘ পকাঘৰ ভাঙিবলৈ সাহস নকৰে !! আশংকা কৰামতেই গজৰাজে ফেঞ্চিং ভাঙি ইচ্ছামতে চাৰিডাল মান কলগছ খালে। আমৰ ডাল দুটামানো ভাঙিলে। এপাকত প্ৰ্কাণ্ড ডিচখন (টিভিৰ) লাহেকৈ ঠেলি পকাৰ গুৰিটোৰ পৰা পেলাই দিলে। তেতিয়াহে মনে মনে ভয় খালো, হাতীটোৰ মতলব বুজিব নোৱাৰি। উপায়হীন হৈ জ্যেষ্ঠ পৰিচালকলৈ খবৰ দিলো, দৰকাৰ পৰিলে সশস্ত্ৰ চিপাহী দুজন পঠিয়াবলৈ। ভাগ্যে যেনিবা ইমানখিনিৰ পিছত গজৰাজ শান্তহৈ অহা বাটেৰে ধিৰে সুস্থিৰে গ‘লগৈ।\nগ‘ল কথা গুচিল। পিছদিনা মোৰ আন লগোৱা কেইটা আৰু ইটো নৈশপ্ৰহৰীয়ে ক‘লে “চাৰ, যোৱাকালি ডাঙৰীয়া বাবাই আচলতে ৰমেশক (মানে মোৰ আনটো নৈশপ্ৰহৰী) বিচাৰি আহিছিল। আপুনি চাব, বাবা আক‘ আহিব।” মই আচৰিত হৈ কিয় বুলি সোধাত ক‘লে “এই ৰমেশৰ বাপেক আৰু সি এদিন এই ‘বাবাৰ‘ গালৈ জুইৰ অঙঠা দলিয়াইছিল। বাপেকক তেতিয়াই ‘বাবাই‘ গছকি মৰিলে; ই, ৰমেশ কোনোমতে পলাই সাৰিলে। হাতীয়ে কথা নাপাহৰে; ৰমেশক বিচাৰি আহি থাকিবই।” ওৱা, সেইটো আক‘ কেনেকুৱা কথা? মই ভাবিলো। ওচৰতে ৰৈ থকা পৰিবাৰৰ ওপৰত কথাষাৰে যথেষ্ঠ ক্ৰিয়া কৰা যেন মোৰ ভাৱ হ‘ল। তেওঁ কলে “হু, ইহতে ঠিক কথাই কৈছে। ৰমেশক বেলেগলে পঠিয়াই দিয়া। আমাৰ ঘৰত আৰু নালাগে। তুমি এনেই নাথাকাই; আক‘ হাতী আহি তহিলং কৰিলে মই ক‘ত পলাম?” বৰ বিশেষ বাক–বিতন্ডালৈ নগৈ তাক লগৰটোক কৈ কাৰখানাত দিনৰ চিফ্টতত এটা কাম দিয়ালো। অৱশ্যে, ইয়াৰ পিছতো হাতী কেইবা বাৰো আহিছে… ওচৰে পাজৰে ঘুৰি আতৰি গৈছে। এই হাতীটো এসময়ত পগলা হৈছিল আৰু তাক মাৰি পেলাব লগা হৈছিল।\n(২) বনৰজাৰ সৈতে মুখামুখি . .\nবাগিচাৰ চাকৰিত কেইবাবাৰো বনৰজাৰ সৈতে মুখামুখি হোৱাৰ সৌভাগ্য হৈছে। মই চাকৰিসুত্ৰে প্ৰায়ে সময়ে অসময়ে কোম্পানীৰ বিভিন্ন বাগিচা ঘুৰি ফুৰিব লগা হৈছিল আৰম্ভনীৰ সময়ত। কেতিয়াবা গভীৰ নিশা, কেতিয়াবা দোভাগ নিশা আক‘ কেতিয়াবা পূৱতি নিশা … একমাত্ৰ সাৰঠি মোৰ গাড়ীচালকজন আৰু এডাল ৰাইডাং বেত। কেতিয়াবা হয়তো বাঘিনীয়ে নিজৰ পোৱালী দুটা লৈ খেলি আছে ৰাস্তাৰ ওপৰতে; আতঁৰি দিয়াৰ মনকাণেই নাই। কিছু সময় ৰৈ থকাৰ পিছত পুনৰ যাব পৰা হয়। কেতিয়াবা দেখিব মাত্ৰ কেইহাতমান আতঁৰেৰে হঠাৎ বনৰজা চলন্ত গাড়ীৰ আগেৰে খৰখোজেৰে বা জপিয়াই পাৰ হৈ গৈছে। এদিনৰ ঘটনা।\nআমাৰ বাগিচাৰে সহকৰ্মী এজনৰ ঘৰত ৰাতিৰ আহাৰৰ নিমন্ত্ৰন আছিল। তেওঁৰ বঙলাটো অলপ আওঁহতীয়া ঠাইত, আমাৰ ভাষাত আউট ডিভিজনত। মোৰ বহাৰ পৰা প্ৰায় ৫ কিমি মান দুৰৈত। মোৰ ল‘ৰা ৰক্তিম দুবছৰীয়া। বাটত যাওঁতে আয়াজনীক তাইৰ লাইনৰ কোৱাৰ্টাৰত নমাই যাবলৈ তাইৰ ঘৰলৈ যোৱাৰ গলিটোৰ সন্মুখত ৰলো। নিশা তেতিয়া ৯ মান বাজিছে। জোনাক নিশা। আয়াজনী নামি বাহিৰত; এওঁ কিবা কিবা বুজাই আছে মহিলাৰ স্বভাৱগত প্ৰবৃত্তিৰে। কথা (বুজনি) শেষ হোৱা নাই। মই গাড়ীখনৰ হেডলাইট কিটা জ্বলাই এনেই আগলৈ চাই আছো কিজানিবা হাতী চাতী উলাই আহে বুলি। এনেতে দেখো হঠাৎ বাগিচাৰ চাহগছৰ মাজৰ পৰা বেচ শকত–আৱত গৰু এটা ধিৰ সুস্থিৰ খোজেৰে আমাৰ ফালে আগুৱাই আহি আছে; ব্যৱধান এশমিটাৰৰ কম। ভালকে মণিব পৰা নাই। মইয়ো এওঁলোকৰ বেবেৰিবাং কথাত বিৰক্ত হৈ এনেই অন্যমনস্ক হৈ চাই আছো। আহি আছে, আহি আছে … লাইটৰ পোহৰত ভালকে ধৰিব পৰা হোৱাত দেখিলো ওৱা, এইটোছোন বাঘ !! এতিয়াও আহি আছে। চিঞৰ এটা মাৰি আয়াজনীক কলো “আৰতি, গাড়ীৰ ভিতৰত বহ। সৌটো বাঘ।” লগে লগে এওঁ ক‘ত ক‘ত বুলি টেটুফালিলে। মই ইচাৰাত মনে মনে থাকিবলে কৈ কি কৰিম চিন্তা কৰি আছো। বাঘটো কিন্তু প্ৰায় ঢলং–পলংকৈ আহিয়েই আছে। আমাৰ মাজৰ দুৰত্ব কিজানি তেতিয়া ৩০ মিটাৰ মান হ‘ব। সেই খিনিত গাড়ীখন থাওকতে ঘুৰুৱাৰ উপায়ো নাই। ঠেক ৰাস্তাৰে বনৰজাৰ কাষেৰে আগুৱাই যোৱাৰো চিন্তা কৰিব নোৱাৰি। যি হয় হ‘ব বুলি গাড়ীতে বহি থকাৰ সিদ্ধান্ত লৈ ফ‘গ লাইট কিটা জ্বলাই দিলো। ঠিক এনেতে মোৰ সহকৰ্মী এজনৰ গাড়ী এখন পিছফালৰ পৰা আহি থকা দেখা পাই অলপ সাহস পালো। আমাৰ পৰা কিজানি ২০–৩০ ফুটমান দুৰৈত বনৰজা হঠাৎ চাহ বাগিচাৰ মাজলৈ সোমাই গ‘ল। ইতিমধ্যে মোৰ সহকৰ্মীজন আহি পাইছে।\nপিছদিনা আয়াজনীয়ে খবৰ দিলে “চাৰ, আমাৰ লাইনৰ ওচৰতে কালি দেখা বাঘিনীজনীয়ে আজি ৰাতিপূৱা তিনিটা পোৱালী দিলে। বহুতে চাবলৈ গৈছে। বাগিচাৰ ভিতৰৰ নলা এটাতে পোৱালী তিনিটা আছে। মাকজনী এতিয়া কিজানি চিকাৰ বিচাৰি গৈছে।” …. এৰাঃ সেইবাবেই বোধকৰো প্ৰ্সব বেদনাতে যোৱাকালি সেই বাঘিনীজনীয়ে আমাক ভ্ৰুক্ষেপেই কৰা নাছিল। এহ, পোৱালী কিটা চাই বা চুই আহিব পৰা হেতেন… মনতে ভাবিলো।\n← এজাৰ : মিতালী গোস্বামী\nথুলুক, টেট বাইদেউ আৰু পুখুৰী (অচিন্ত বৰঠাকুৰ) →


WhatsApp Account Banned: মাত্র ৪৫ দিনে ৩০ লক্ষের বেশি ভারতীয়র অ্যাকাউন্ট নিষিদ্ধ, তালিকাতে আপনারটা নেই তো? WhatsApp banned over 30 lakh Indian accounts in June-July. Here's why -– News18 assam\nHome » photogallery » lifestyle »WhatsApp Account Banned: মাত্ৰ ৪৫ দিনত ৩০ লাখৰো বেছি ভাৰতীয়ৰ একাউণ্ট নিষিদ্ধ, তালিকাত আছে নেকি আপোনাৰো নাম?\nWhatsApp Account Banned: মাত্ৰ ৪৫ দিনত ৩০ লাখৰো বেছি ভাৰতীয়ৰ একাউণ্ট নিষিদ্ধ, তালিকাত আছে নেকি আপোনাৰো নাম?\nWhatsApp–এ জনাইছে যে ইয়াৰ পূৰ্বে ১৫ মে’ৰ পৰা ১৫ জুনৰ ভিতৰত তেওঁলোকে ২ মিলিয়ন ভাৰতীয় ব্যৱহাৰকাৰীক নিষিদ্ধ কৰিছে।\n| September 03, 2021, 08:56 IST\nWhatsApp অবিহনে যেন বৰ্তমান প্ৰজন্মৰ জীৱন অচল। নিত্য নতুন ফিচাৰেৰে অধিক জনপ্ৰিয় হৈ পৰিছে WhatsApp। সম্প্ৰতি ফেচবুকৰ মালিকানাধীন WhatsApp–এ ঘোষণা কৰিছে যে ১৬ জুনৰ পৰা ৩১ জুলাই পৰ্যন্ত ৪৬ দিনৰ ভিতৰত ৩০ লাখৰো অধিক ভাৰতীয় একাউণ্ট নিষিদ্ধ কৰা হৈছে।\nWhatsApp–এ জনাইছে, ১৬ জুনৰ পৰা ৩১ জুলাইৰ ভিতৰত মুঠ ৩০ লাখ ২৭ হাজাৰ ভাৰতীয়ৰ একাউণ্ট বন্ধ কৰা হৈছে। কোম্পানীয়ে তেওঁলোকৰ ৰিপ’ৰ্টত জনাইছে যে এই সময়ছোৱাৰ ভিতৰত তেওঁলোকে ৫৯৪টা অভিযোগ পাইছিল, যাৰ ওপৰত কোম্পানীয়ে ব্যৱস্থা গ্ৰহণ কৰিছে। এই একাউণ্টসমূহৰ ভিতৰত অধিকসংখ্যকে অটোমেটিক বা বাল্ক মেছেজৰ বাবে স্থগিত কৰা হৈছে।\nকোম্পানীয়ে নতুন তথ্য প্ৰযুক্তি বিধি ২০২১ (Information Technology Rules, 2021) অনুসৰি, ১৬ জুনৰ পৰা ৩১ জুলাইলৈ ৪৬ দিনৰ বাবে তেওঁলোকৰ দ্বিতীয় কমপ্লায়েন্স ৰিপ’ৰ্ট প্ৰকাশ কৰিছে। তেওঁলোকে জনাইছে যে যি নম্বৰসমূহৰ ওপৰত নিষেধাজ্ঞা জাৰি কৰা হৈছে তাৰ ভিতৰত ৯৫ শতাংশৰো অধিক একাউণ্ট স্পাম মেছেজৰ বাবে ব্যৱহাৰ কৰা হৈছিল। দ্বিতীয় কমপ্লায়েন্স ৰিপ’ৰ্টত সংস্থাটোৱে জনাইছে যে তেওঁলোকৰ ওচৰত ৩১৬টা একাউণ্ট নিষিদ্ধ কৰাৰ অনুৰোধ আহিছে।\ngrievance_officer_wa@support.whatsapp.comত কৰা ইমেইল বা হেল্প চেণ্টাৰত প্ৰকাশিত হোৱাট্এপৰ একাউণ্টসমূহ সম্পৰ্কীয় প্ৰশ্ন বা পোষ্টৰ জৰিয়তে ইণ্ডিয়া গ্ৰিভান্স অফিচাৰৰ প্ৰাপ্ত মইলসমূহৰ মাধ্যেমেৰে সম্প্ৰতি সংস্থাটোৱে এই পদক্ষেপ লৈছে।\nআনহাতে, ফেচবুকে জনাইছে যে একে সময়তে ১৬ জুনৰ পৰা ৩১ জুলাইৰ ভিতৰত ১৫০৪টা অভিযোগ আৰু ইনষ্টাগ্ৰামত ২৬৫টা অভিযোগ পাইছে আৰু তেওঁলোকৰ বিৰুদ্ধে ব্যৱস্থা লোৱা হৈছে।\nWhatsApp–এ জনাইছে যে ইয়াৰ পূৰ্বে ১৫ মে’ৰ পৰা ১৫ জুনৰ ভিতৰত তেওঁলোকে ২ মিলিয়ন ভাৰতীয় ব্যৱহাৰকাৰীক নিষিদ্ধ কৰিছে। ছাৰ্চ ইঞ্জিন জায়েণ্ট গুগলে জনাইছে যে মে’ আৰু জুন মাহত প্ৰাপ্ত অভিযোগৰ ভিত্তিত ১.৫ লাখৰো অধিক কনটেণ্ট ৰিমুভ কৰা হৈছে আৰু ইয়াৰ ভিতৰত ৯৮ শতাংশৰো অধিক কপিৰাইট সম্পৰ্কীয়।


NRCক লৈ ৰঞ্জন গগৈয়ে লোৱা পদক্ষেপৰ কাৰণেই উত্থাপন হৈছিল যৌন নিৰ্যাতনৰ অভিযোগ ! – News18 Assam\nNRCক লৈ ৰঞ্জন গগৈয়ে লোৱা পদক্ষেপৰ কাৰণেই উত্থাপন হৈছিল যৌন নিৰ্যাতনৰ অভিযোগ !\nদেশৰ প্ৰাক্তন মুখ্য ন্যায়াধীশ ৰঞ্জন গগৈৰ বিৰুদ্ধে অসাধু চক্ৰই ষড়যন্ত্ৰ ৰচিছিল ! মুখ্য ন্যায়াধীশৰ কাৰ্যকালত ৰাষ্ট্ৰীয় নাগৰিক পঞ্জীৰ সন্দৰ্ভত লোৱা সবল স্থিতিৰ কাৰণে তেওঁৰ বিৰুদ্ধে ষড়যন্ত্ৰমূলক ভাৱে যৌন নিৰ্যাতনৰ অভিযোগ অনাৰ সম্ভাৱনীয়তা নুই কৰা নাই উচ্চ স্তৰীয় কমিটীয়ে । উচ্চতম ন্যায়ালয়ৰ প্ৰাক্তন ন্যায়াধীশ একে পাটনায়কৰ নেতৃত্ব গঠিত কমিটীয়ে গগৈয়ে পঞ্জীয়কৰ কাৰ্যালয় সু-সংগঠিত কৰাৰ দিশত লোৱা পদক্ষেপ আৰু NRCৰ সন্দৰ্ভত লোৱা স্থিতিৰ পৰিপ্ৰেক্ষিতত এচামে এনে ষড়যন্ত্ৰ ৰচাৰ সম্ভাৱনীয়তা প্ৰকট কৰিছে ।\nআজি ন্যায়াধীশ এছকে কৌলৰ নেতৃত্বত গঠিত এখন তিনিজনীয়া বিচাৰপীঠে কমিটীৰ প্ৰতিবেদনৰ উদ্ধৃতি দি গোচৰটো নিষ্পত্তি কৰে । এজন অধিবক্তাৰ আবেদনৰ ভিত্তিত উচ্চতম ন্যায়ালয়ৰ দ্বাৰা ২০১৯চনত ন্যায়ধীশ পাটনায়কৰ নেতৃত্বত এখন কমিটী গঠন কৰি দিয়া হৈছিল । কমিটীখনক সমগ্ৰ ঘটনাৰ আঁৰত কি উদ্দেশ্য অন্তৰ্নিহিত হৈ আছে – এই সন্দৰ্ভত তদন্ত কৰিবলৈ দায়িত্ব অৰ্পণ কৰা হৈছিল ।\nউল্লেখযোগ্য যে ২০১৯চনৰ প্ৰথমাৰ্ধত উচ্চতম ন্যায়ালয়ত কৰ্মৰত এগৰাকী মহিলাই সেই সময়ৰ দেশৰ মুখ্য ন্যায়াধীশ ৰঞ্জন গগৈৰ বিৰুদ্ধে যৌন নিৰ্যাতনৰ গুৰুতৰ অভিযোগ উত্থাপন কৰিছিল । তেতিয়া তৎক্ষণাৎ ন্যায়াধীশ এছএ ববড়ে (এতিয়াৰ মুখ্য ন্যায়াধীশ), ইন্দু মালহোত্ৰা আৰু ইন্দিৰা বেনাৰ্জীৰ তিনিজনীয়া তদন্ত কমিটী গঠন কৰি দিয়া হৈছিল । কমিটীখনে তদন্তৰ অন্তত গগৈক দোষমুক্ত কৰিছিল । আনহাতে অভিযোগকাৰী মহিলা গৰাকীক ২০২০চনৰ জানুৱাৰী মাহত উচ্চতম ন্যায়ালয়ত চাকৰি যোগদান কৰিবলৈ অনুমতি প্ৰদান কৰা হয় ।\nFirst published: February 18, 2021, 2:06 PM IST


মোৰ প্রিয় বিজ্ঞানী ৰচনা। চাৰ্লচ ডাৰউইন - Growhills Publishing\nমোৰ প্রিয় বিজ্ঞানী ৰচনা। চাৰ্লচ ডাৰউইন\nআৰম্ভণি: মই ল’ৰালি কালৰে পৰা ককা আৰু আইতাৰ মুখত বেদ, পুৰাণ, ৰামায়ণ, মহাভাৰত আদিৰ কাহিনী শুনি কিতাপ পঢ়াৰ বাবে আগ্ৰহী হওঁ। সেয়ে মাতৃভাষাৰ বৰ্ণমালা শিকাৰে পৰাই বিভিন্ন কিতাপ-পত্ৰ পঢ়িবলৈ লওঁ। তাৰোপৰি মোৰ ল’ৰালি কালৰ সৰহভাগ দিন মোৰ মোমায়েকৰ ঘৰত কটাইছিলো। মোৰ মোমায়েকৰ ঘৰত কিতাপ পঢ়াৰ এক ভাল পৰিবেশ আছিল । সেয়ে মই প্ৰতি মাহতে দুই-তিনিটাকৈ নতুন কিতাপ পঢ়াৰ সুযোগ পাইছিলো। মোৰ ডাঙৰ মোমায়েকে মোৰ কিতাপ পঢ়াৰ আগ্ৰহ দেখি মাজে মাজে মোক নতুন নতুন কিতাপ যোগান ধৰিছিল। এনেদৰে মই বিভিন্ন ধৰণৰ কিতাপ গো-গ্ৰাসে পঢ়ি গৈছিলো যদিও প্ৰখ্যাত ব্যক্তিৰ জীৱনী গ্ৰন্থ পঢ়াৰ প্ৰতি মোৰ এক দুৰ্বলতা আছিল। সেয়ে মই আইনষ্টাইন, নিউটন, প্লাংক, টমাচ আলভা এডিচন, জেমচ ওৱাট, আলফ্ৰেড নবেল, চি. ভি. ৰমন, চাৰ্লচ ডাৰউইন আদি প্ৰখ্যাত বিজ্ঞানীসকলৰ জীৱনী পঢ়ি অঁটাইছিলো। এই বিজ্ঞানীসকলৰ সকলোৰে জীৱনৰ পৰা মই জীৱনত আগবাঢ়ি যাবলৈ বহুত প্ৰেৰণা লাভ কৰিছো আৰু সিহঁতৰ প্ৰত্যেকজনেই মোৰ প্ৰিয়। তথাপি আজি মোক মোৰ প্ৰিয় বিজ্ঞানী এগৰাকীৰ বিষয়ে লিখিবলৈ দিয়াত মই এইসকল বিজ্ঞানীসকলৰ মাজৰ পৰা এনে এজন বিজ্ঞানীক বাছি ললোঁ যিজনৰ চিন্তা-চৰ্চা আৰু আৱিষ্কাৰৰ তত্ত্বই মানুহৰ চিন্তা জগতত এক আমূল পৰিৱৰ্তন সাধন কৰিছিল। সেই বিজ্ঞানীজন হ’ল চাৰ্লচ ডাৰউইন। তেওঁক বিৱৰ্তনবাদ তত্ত্বৰ পিতৃ বুলি কোৱা হয়।\nজন্ম আৰু বংশ পৰিচয়: বিৱৰ্তনবাদ তত্ত্বৰ পিতৃ ডাৰউইন এক ঐতিহ্যময় শিক্ষিত পৰিয়ালত ১৮০৯ চনত জন্ম গ্ৰহণ কৰিছিল। ডাৰউইনৰ পিতামহ আছিল এ’ৰাছমাছ ডাৰউইন। তেওঁ আছিল এজন ডাক্তৰ, কবি আৰু ভাবুক। ডাৰউইনৰ মাতামহ জোছিয়া ওৱেজউদ আছিল সেই সময়ৰ পৃথিৱীৰ আটাইতকৈ প্ৰতিভাশালী আৰু বিখ্যাত কুমাৰ। ককাদেউতাকৰ নিচিনাকৈ ডাৰউইনৰ পিতৃ ৰবাৰ্ট ডাৰউইনো এজন ডাক্তৰ আছিল। ডাক্তৰী কৰি তেওঁ ইমান ধন উপাৰ্জন কৰিছিল যে ডাৰউইনে গোটেই জীৱনত জীৱিকা অৰ্জনৰ কাৰণে কোনো ধৰণৰ কাম আৰু চিন্তা কৰিব লগা হোৱা নাছিল। সেয়ে তেওঁ জীৱনৰ গোটেই সময়খিনি উছৰ্গা কৰিব পাৰিছিল বিজ্ঞানৰ সাধনাত। তদুপৰি তেওঁৰ মাক ছুছানায়ো যৌতুক হিচাপে পিতৃগৃহৰ পৰা বিপুল পৰিমাণৰ ধন লগত আনিছিল। ডাৰউইনৰ পিতৃ ৰবাৰ্ট ডাৰউইনৰ ছয়জন ল’ৰা-ছোৱালী ভিতৰত ডাৰইউন আছিল পঞ্চম।\nশিক্ষা: ডাৰউইনে স্থানীয় প্ৰাথমিক বিদ্যালয়ত শিক্ষা আৰম্ভ কৰিছিল। তাত এবছৰ পঢ়াৰ পিছত ডাৰউইনে শ্ৰুছবাৰ স্কুল নামৰ এখন বিখ্যাত স্কুলত ভৰ্তি হয়। ডাৰউইনে স্কুলত পঢ়ি থাকোঁতে পাঠ্যপুথি পঢ়াতকৈ প্ৰকৃতি অধ্যয়নত বেছি মনোযোগ দিছিল। ডাৰউইনৰ পৰিয়ালটো আছিল বংশানুক্ৰমে চিকিৎসক পৰিয়াল। গতিকে ৰবাৰ্ট ডাৰউইনে তেওঁৰ দ্বিতীয় পুত্ৰ চাৰ্লছ ডাৰউইনকো ডাক্তৰি পঢ়ুওৱাৰ মানসেৰে ১৮২৫ খ্ৰীষ্টাব্দত, এডিনবৰো মেডিকেল কলেজত ভৰ্তি কৰাই দিছিল। কিন্তু ডাক্তৰি-বিদ্যাত ডাৰউইনৰ সমূলি মন বহা নাছিল। কাৰণ মানুহৰ শৰীৰ কটা-ছিঙা কৰিবলৈ তেওঁ বেয়া পাইছিল। এই সময়তে তেওঁ আকৌ দুটা নতুন বিষয়ৰ প্ৰতি আকৃষ্ট হয় । তাৰে এটা হ’ল সামুদ্ৰিক প্ৰাণী আৰু উদ্ভিদ আৰু আনটো হ’ল ভূ-তত্ত্ব। বিশেষকৈ ভূ-তত্ত্বই ডাৰউইনৰ চিন্তাৰ ওপৰত গভীৰ প্ৰভাৱ পেলাইছিল।\nসমুদ্ৰ যাত্ৰা আৰু গৱেষণা: ১৮৩১ খ্ৰীষ্টাব্দৰ ২৭ ডিচেম্বৰত অনাৱিষ্কৃত দুৰ্গম অঞ্চলত জীৱবিজ্ঞান অধ্যয়নৰ উদ্দেশ্য কেপ্তেইন ৰবাৰ্ট ফিৎসৰয়ৰ সৈতে ডাৰউইনে বিগল জাহাজত দক্ষিণ আমেৰিকালৈ এক দীঘলীয়া সমুদ্ৰ যাত্ৰাত অংশগ্ৰহণ কৰে।\nএই সমুদ্ৰ যাত্ৰাত তেওঁ বিভিন্ন ধৰণৰ দুখ-কষ্ট সহ্য কৰিবলগা হৈছিল। জাহাখন অতিশয় সৰু আৰু ঠেক আছিল। কেৱল জাহাজখনেই যে তেওঁৰ একমাত্ৰ সমস্যা আছিল তেনে নহয়। তেওঁৰ স্বাস্থ্যই তেওঁৰ বাবে সমস্যাৰ সৃষ্টি কৰিছিল। বমি, জ্বৰ, অ-ভোক, মূৰঘূৰণি আদি সমুদ্ৰৰোগৰ লক্ষণে তেওঁৰ লগ এৰা নাছিল। কিন্তু সেইবোৰৰ মজতো তেওঁ প্ৰশান্ত চিত্তে নিজৰ কামত লাগি আছিল আৰু অৱশেষত সেই চেষ্টাত সফলো হৈছিল। দক্ষিণ আমেৰিকাৰ বিভিন্ন অঞ্চলত ঘূৰি-ফুৰি তেওঁ অৰণ্যৰ উদ্ভিদ, পশু-পক্ষী, কীট-পতংগ আৰু সৰীসৃপ আৰু জীৱাশ্ম অধ্যয়ন কৰা কামত নিয়োজিত হৈছিল। ডাৰউইনৰ কাৰণে আটাইতকৈ বেছি গুৰুত্বপূৰ্ণ আছিল গালাপাগাছ দ্বীপপুঞ্জৰ শিলাময় মাটিৰ অধ্যয়ন। তাতেই তেওঁ তেওঁৰ সকলো প্ৰশ্নৰ উত্তৰ পাইছিল। গালাপাগাছ দ্বীপপুঞ্জত তেওঁ আৱিষ্কাৰ কৰিছিল যে এটা দ্বীপৰ কাছৰ লগত আন এটা দ্বীপৰ কাছৰ মিল নাই। ঠিক তেনেদৰে তেওঁ দেখিবলৈ পাইছিল যে বিভিন্ন দ্বীপৰ একে জাতিৰ চৰাইবোৰৰ মাজতো অমিল আছিল।\nবিৱৰ্তনবাদ তত্ত্ব: গালাপাগাছ দ্বীপুঞ্জলৈ কৰা ডাৰউইনৰ সমুদ্ৰ ভ্ৰমণে তেওঁৰ চিন্তাৰ মূৰ সম্পূৰ্ণৰূপে ঘূৰাই দিছিল। তেওঁ সেই অঞ্চলত থকা প্ৰাণীবোৰ অধ্যয়ন কৰি এক সিদ্ধান্তত উপনীত হয় যে পৃথিৱীৰ প্ৰাণীবোৰে নিজৰ অস্তিত্ব ৰক্ষাৰ বাবে অবিৰামভাৱে পৰস্পৰে যুদ্ধ কৰি থাকে। কেতিয়াবা সীমিত পৰিমাণৰ খাদ্যৰ বাবে নিজৰ মাজতে তুমুল প্ৰতিযোগিতাৰ সৃষ্টি হয়। এই প্ৰতিযোগিতাত টিকি থাকিব পৰা প্ৰাণীয়েহে দ্ৰুত গতিৰে বিকশিত হ’ব পাৰে। তেনেকুৱা বিশেষ গুণ আয়ত্ত বা বিকশিত কৰিব নোৱাৰো প্ৰাণীবোৰ চিৰকাললৈ বিলুপ্ত হৈ যায়। ইয়াৰ ফলতে এনেবোৰ মূলৰ প্ৰাণীৰ পৰাই নতুন নতুন আকৃতি আৰু প্ৰকৃতিৰ বিভিন্ন প্ৰাণীৰ উদ্ভৱ হৈছে। এইটোৱে হ’ল বিৱৰ্তন সম্পৰ্কে ডাৰউইনৰ মহান আৰু যুগান্তকাৰী তত্ত্ব। ডাৰউইনে তেওঁৰ বিখ্যাত কিতাপ ‘অৰিজিন অৱ স্পেছিজত’ এই যুগান্তকাৰী তত্ত্বটো দাঙি ধৰিছিল।\nডাৰউইনে প্ৰাণীৰ উৎপত্তিৰ বিষয়ে এই নতুন তত্ত্ব দাঙি ধৰাৰ আগলৈকে পৃথিৱীৰ সকলো মানুহে এই কথা স্বতঃসিদ্ধ বুলি ধৰি লৈছিল যে এটা স্বৰ্গীয় শক্তিয়ে এই পৃথিৱী আৰু তাৰ সমস্ত প্ৰাণীক একেদিনেই সৃষ্টি কৰিছিল আৰু সৃষ্টি দিন ধৰি প্ৰাণীবোৰ একেটা ৰূপতে আছে। কিন্তু ডাৰউইনৰ যুগান্তকাৰী বিৱৰ্তন-তত্ত্বই সেই ধাৰণাটোক ভুল বুলি প্ৰমাণ কৰিলে। পৰিণামত ডাৰউইনৰ ব্যাখ্যাক কেন্দ্ৰ কৰি এফালে ধৰ্মযাজক আৰু আনফালে বিজ্ঞানীসকলৰ মাজত এক ৰোমাঞ্চকৰ তৰ্ক যুদ্ধৰ সূচনা হৈছিল। ডাৰউইনৰ তত্ত্বই বিজ্ঞানৰ জগতখনক সম্পূৰ্ণ এটা নতুন ৰূপ দিবলৈ সমৰ্থ হ’ল।\nএইজন মহান বিজ্ঞানী তথা চিন্তা নায়কে ১৮৮২ চনত নশ্বৰদেহা ত্যাগ কৰি পৰপাৰলৈ গমন কৰে।\nপ্রসঙ্গঃ চাৰ্লচ ডাৰউইন\n← মই যদি বিদ্যালয়ৰ অধ্যক্ষ হলোহেঁতেন।\nমোৰ প্রিয় গ্রন্থ ৰচনা। গীতাঞ্জলি →


rbi-repo-rate-cut-loan-emi-get-cheaper-know-what-is-repo-rate-how-emi-is-decided– News18 assam\nRBI–এ হ্ৰাস কৰিলে Repo Rate, হোম–কাৰ লোন সহ সকলো লোনৰ EMI হ্ৰাস, জানক কেনেকৈ কৰা হয় এই হিচাপ\nৰিজাৰ্ভ বেংকে সুতৰ হাৰত ৭৫বেচিছ পইণ্টৰ ডাঙৰ কৰ্তন কৰিছে। এই কৰ্তনৰ পিছত এতিয়া ৰেপ’ ৰেট হ্ৰাস হৈ ৪.৪ শতাংশ হৈছে। সুতৰ হাৰ হ্ৰাস কৰাৰ অৰ্থ হৈছে এতিয়া বেংকে আৰবিআইৰ পৰা টকা ল’লে নতুন হাৰত ফাণ্ড ল’ব পাৰিব।\nLast Updated : March 27, 2020, 11:52 IST\nকোৰোণা আতংকৰ পিছত অৰ্থব্যৱস্থাৰ লোকচানৰ পৰা বাচিবলৈ আজি ৰিজাৰ্ভ বেংক অৱ ইণ্ডিয়াই ডাঙৰ ঘোষণা কৰিছে। ৰিজাৰ্ভ বেংকে সুতৰ হাৰত ৭৫ বেচিছ পইণ্টৰ ডাঙৰ কৰ্তন কৰিছে। এই কৰ্তনৰ পিছত এতিয়া ৰেপ’ ৰেট হ্ৰাস হৈ ৪.৪শতাংশ হৈছে। সুতৰ হাৰ হ্ৰাস পোৱাৰ অৰ্থ হৈছে এতিয়া বেংকে নতুন আৰু কম ৰেটত RBIৰ পৰা টকা পাব। কম দামত বেংকে ফাণ্ড পালে তাৰ লাভ বেংকে উপভোক্তাকো প্ৰদান কৰিব। এই লাভ সাধাৰণতে কম হাৰৰ ইএমআইৰ জৰিয়তে উপভোক্তাই লাভ কৰিব। ইয়াৰ লগতে যিবোৰ ঋণ ফ্লটিং সেইবোৰৰো ইএমআই হ্ৰাস পায়। আপুনি আৰবিআইৰ ক্ৰেডিট পলিচীৰ সময়ত ৰেপ’ ৰেট আৰু চিআৰআৰৰ দৰে শব্দ নিশ্চয় শুনিছে, কিন্তু আপুনি এই শব্দবোৰৰ অৰ্থ জানে নে?\nৰেপ’ ৰেট কি?\nযি হাৰত আৰবিআই–এ কমাৰ্চিয়েল বেংক আৰু অন্যান্য বেংকক লোন দিয়ে ইয়াক ৰেপ’ ৰেট কোৱা হয়।ৰেপ’ ৰেট কম হোৱাৰ অৰ্থ যে বেংকৰ পৰা পাবলগীয়া লোন সস্তা হৈ পৰিব। ৰেপ’ ৰেট কম হ’লে হোম লোন, ভেহিকল লোন আদি সকলো সস্তা হৈ পৰে।\nৰিভাৰ্চ ৰেপ’ ৰেট কি?\nযি ৰেটত বেংকে আৰবিআইত জমা থোৱা ধনৰ কাৰণে সুত লাভ কৰে তাক ৰিভাৰ্চ ৰেপ’ ৰেট কোৱা হয়। रेट पर बैंकों को उनकी ओर से आरबीआई में जमा धन पर ब्याज मिलता है, उसे रिवर्स रेपो रेट कहते हैं। ৰিভাৰ্চ ৰেপ’ ৰেট বজাৰৰ নগদ ধন নিয়ন্ত্ৰণ কৰিবলৈ ব্যৱহাৰ কৰা হয়। বহুত অধিক নগদৰ ক্ষেত্ৰত আৰবিআই–এ ৰিভাৰ্চ ৰেপ’ ৰেট বৃদ্ধি কৰি দিয়ে।\nযি ৰেটত আপুনি টকা চৰকাৰৰ ওচৰত জমা ৰাখে, সেইটোক এছএলআৰ কোৱা হয়। নগদক নিয়ন্ত্ৰিত কৰিবলৈ ইয়াৰ ব্যৱহাৰ কৰা হয়। কমাৰ্চিয়েল বেংকে এক বিশেষ ধনৰাশি জমা কৰাবলগীয়া হয়। ইয়াৰ ব্যৱহাৰ যিকোনো ইমাৰজেন্সী লেন–দেন সম্পূৰ্ণ কৰিবলৈ কৰা হয়।\nবেংকিং নিয়মৰ অধীনত সকলো বেংকে নিজৰ মুঠ নগদৰ এক নিশ্চিত অংশ ৰিজাৰ্ভ বেংকৰ ওচৰত জমা ৰাখিব লাগে। ইয়াক কেছ ৰিজাৰ্ভ অৰ্থাৎ চিআৰআৰ কোৱা হয়।\nআৰ বি আই–এ ইয়াৰ আৰম্ভনি ২০১১চনত কৰিছিল। এমএছএফৰ অধীনত কমাৰ্চিয়েল বেংকে এনিশাৰ কাৰণে নিজৰ মুঠ জমা ৰাশিৰ ১শতাংশলৈকে লোন ল’ব পাৰে।\nFirst published: March 27, 2020, 11:52 IST\nমহানগৰীৰ চন্দন নগৰৰ দম্পতী হত্যাকাণ্ডৰ স্থান পৰিদৰ্শন মুখ্যমন্ত্ৰীৰ, ক’লে – অপৰাধ কৰি কোনো সাৰি যাব নোৱাৰে\nএজন অটোচালকৰ মহানুভৱতা, পথত পৰি থকা অৱস্থাত পাইছিল বৃহৎ পৰিমাণৰ ধন, প্ৰকৃত গৰাকীক ঘূৰাই দিবলৈ কাষ চাপিল সংবাদ মাধ্যমৰ\nকোভিডৰ সংক্ৰমণ বৃদ্ধি! মহানগৰীৰ এই স্থানত ৭ দিনৰ বাবে কণ্টেইনমেণ্ট জ’ন ঘোষণা\nদিপাৱলীৰ এই বিশেষ সময়ত পাব টকা ঘটাৰ সুৱৰ্ণ সুযোগ, জানক কি কৰিব লাগিব\nCOVID-19 in India: কোৰোণাত আক্ৰান্তৰ সংখ্যা পুনৰ বৃদ্ধি, ২৪ ঘণ্টাত ১৬,১৫৬জন নতুনকৈ আক্ৰান্ত


কদংবৱৃক্ষমুলু (কডিমি চেট্লু) ৱনমংদু নিৱসিংচুনদী,মুনিসমুদায়মনু কদংবৱৃক্ষমুলনু ৱিকসিংপচেয়ু (আনংদিংপ চেয়ু) মেঘমালয়ৈনদী, পৰ্ৱতমুল কংটে এত্তৈন নিতংবমু কলদী, দেৱতাস্ত্ৰীলচে সেৱিংপবডুনদী, তামৰলৱংটি কন্নুলু কলদী,তোলকৰিমব্বু ৱলে নল্লনৈনদী, মূডু কন্নুলু কল পৰমেশ্ৱৰুনি ইল্লালু অগু ত্ৰিপুৰসুংদৰিনি আশ্ৰয়িংচুচুন্নানু.\nকদংবৱনমংদু নিৱসিংচুনদী, বংগাৰু ৱীণনু ধৰিংচিনদী, অমূল্য়মৈন মণিহাৰমুল নলংকৰিংচুকুন্নদী, মুখমু নংদু ৱাৰুণী (উত্তমমৈন মদ্য়মু) পৰিমলমু কলদী,অত্য়ধিকমৈন দয়নু কুৰিপিংচুনদী, গোৰোচনমু পূসুকুন্নদী, মূডু কন্নুলু কল পৰমেশ্ৱৰুনি ইল্লালু অগু ত্ৰিপুৰ সুন্দৰিনি আশ্ৰয়িংচুচুন্নানু.\nকয়াপি ঘনলীলয়া কৱচিতা ৱয়ং লেএলয়া||৩||\nকদংবৱনমুলোনুন্ন ইংটিলো নিৱসিংচুনদী, ৱক্ষোজমুলপৈ পুষ্পমালনলংকৰিংচুকুন্নদী, পৰ্ৱতমুলৱলে এত্তৈন স্তনমুলু কলদী, অধিকমৈন কৃপাসমুদ্ৰমুনকু তীৰমু ৱংটিদী, মদ্য়মুচে এৰ্ৰনৈন চেংপলু কলদী, মধুৰ সংগীতমুনু গানমু চেয়ু চুন্নদী, ৱৰ্ণিংচনলৱি কানিদী, মেঘমু ৱলে নল্লনৈনদী অগু ওক লীলচে মনমু ৰক্ষিংচবডুচুন্নামু.\nকদংবৱন মধ্য়মুনংদুন্নদী, বংগাৰু মংডপমু নংদু কোলুৱু তীৰ্চুনদী মূলাধাৰমু-স্ৱাদিষ্ঠানমু-মণিপূৰমু-অনাহতমু-ৱিশুদ্দমু-আজ্ঞ অনে আৰুচক্ৰমুলংদু নিৱসিংচু নদী, এল্লপ্পুডু য়োগসিদ্দুলকু মেৰুপু তীগৱলে দৰ্শনমিচ্চুনদী, জপাপুষ্পমু (মংকেন পুৱ্ৱু) ৱংটি শৰীৰ কাংতি কলদী, শিৰস্সুপৈ চংদ্ৰুনি আভৰণমুগা ধৰিংচুনদী, মূডু কন্নুলু গল পৰমেশ্ৱৰুনি ইল্লালু অগু ত্ৰিপুৰসুন্দৰিনি আশ্ৰয়িংচুচুন্নানু.\nৱক্ষস্থলমু নংদু ৱীণ কলদী, ৱংকৰয়ৈন কেশমুলতো অলংকৰিংপবডিনদী, সহস্ৰাৰ পদ্মমু নংদু নিৱসিংচুনদী, দুষ্টুলনু দ্ৱেষিংচুনদী, মদ্য়পানমুচে এৰ্ৰনৈনকন্নুলু কলদী, মন্মথুনি জয়িংচিন শিৱুনি কূড মোহিংপচেয়ুনদী, মতংগমহৰ্ষিকি কুমাৰ্তেগা অৱতৰিংচিনদী, মধুৰমুগা মাট্লাডুনদী অগু ত্ৰিপুৰসুন্দৰিনি আশ্ৰয়িংচুচুন্নানু.\nঘনস্তনভৰোন্নতাং গলিতচূলিকাং শ্য়ামলাং\nপ্ৰথমৰজস্ৱলয়ৈ আৰক্তবিংদুৱু লংটিয়ুন্ন নল্লনি ৱস্ত্ৰমুনু ধৰিংচিনদী, মদ্য়পাত্ৰনু পট্টুকুন্নদী, মদ্য়পানমুচে এৰ্ৰনৈ কদলুচুন্ন কন্নুলু কলদী, উন্নতমৈন স্তনমুলু কলদী, জাৰুচুন্ন জডমুডি কলদী, শ্য়ামল (নল্লনিদি) য়ৈনদী, মূডু কন্নুলু গল পৰমেশ্ৱৰুনি ইল্লালু অগু ত্ৰিপুৰসুন্দৰিনি আশ্ৰয়িংচুচুন্নানু.\nজপাকুসুমভাসুৰাং জপৱিধৌ স্মৰাম্য়ম্বিকাম||৭||\nকুংকুমতো কলিসিন ৱিলেপমুনু পূসুকুন্নদী, মুংগুৰুলনু তাকুচুন্ন কস্তূৰী তিলকমুনু ধৰিংচিনদী,চিৰুনৱ্ৱুতো কলিসিন কন্নুলু কলদী, পুষ্পভাণমুনু-চেৰকুৱিংটিনী-পাশাংকুশমুলনু ধৰিংচিনদী, অশেষ জনুলনু মোহিংপচেয়ুনদী, এৰ্ৰনি পূলদংডলনু-আভৰণমুলনু-ৱস্ত্ৰমুলনু ধৰিংচিনদী, জপাপুষ্পমু ৱলেপ্ৰকাশিংচুচুন্নদী অগু জগদংবনু জপমু চেয়ুনপুডু স্মৰিংচেদনু.\nভজামি ভুৱনাম্বিকাং সুৰৱধূটিকাচেটিকাম||৮||\nইংদ্ৰুনি ভাৰ্য়য়গু শচী দেৱিচে কেশালংকৰণ চেয়বডিনদী, ব্ৰহ্মদেৱুনি ভাৰ্য়য়গু সৰস্ৱতিচে মংচি গংধমু পূয়বডিনদী, ৱিষ্ণুপত্নিয়গু লক্ষ্মীচে অলংকৰিংপবডিনদী, দেৱতাস্ত্ৰীলু চেলিকত্তেলুগা কলদী য়গু জগন্মাতনু সেৱিংচুচুন্নানু.\nজয় জয় শংকৰ হৰ হৰ শংকৰ


অসমীয়া খেতিৰ সঁজুলী নাঙল যুঁৱলী, মৈ, কোৰ, এচাৰি, জাপি, ভাঙৰি, জোঁট জৰী, জবকা, লেহেতি বা লাঢ়নী, হোলোং বা সোলোং মাৰি, কঠিয়াৰ বাবে টোম, বিৰিয়া, টমাল, কাঁচি, দলিমৰা\nনাঙল কিহেৰে তৈয়াৰ কৰা হয় ?\nনাঙলৰ কাম কি কি ?\nনাঙলৰ প্ৰধান কামবোৰ\nনাঙলৰ আকৃতি বা গঠন\nনাঙলেৰে হাল বোৱা পদ্ধতি\nগোটা নাঙলৰ বৈশিষ্ট্য\nফাং-ফলীয়া নাঙলৰ বৈশিষ্ট্য\nপাতি নাঙলৰ বৈশিষ্ট্য\nগুটিয়া নাঙলৰ বৈশিষ্ট্য\nতৰা সেজীয়া নাঙলৰ বৈশিষ্ট্য\nFAQ on অসমীয়া খেতিৰ সঁজুলী নাঙল\nঅসম এখন কৃষি প্ৰধান ঠাই। অসমৰ পাহাৰে ভৈয়ামে বসবাস কৰা প্ৰায় সকলো লোকৰে প্ৰাথমিক আৰু প্ৰধান জীৱিকাৰ উৎস হৈছে কৃষি বা ধান খেতি।\nঅসমত বতৰ অনুযায়ী আহু, শালি আৰু বাও ধানৰ খেতি কৰা হয়। পাহাৰত বসবাস কৰা লোক সকলে ঝুম খেতি কৰে।\nধান খেতিৰ উপৰিও খৰালি কালত সৰিয়হ, ঘেঁহু, কুঁহিয়াৰ, মৰাপাট বা অন্যান্য শাক পাছলিৰ খেতি কৰা দেখা যায়।\nএই কৃষি কাৰ্য কৰিবৰ বাবে অসমীয়া লোকে বিভিন্ন ধৰণৰ সা-সঁজুলী ব্যৱহাৰ কৰা দেখা যায়।\nএই সঁজুলী সমূহ অসমত বসবাস কৰা বিভিন্ন জাতি-জনজাতিৰ মাজত বিভিন্ন নাম আৰু আকাৰেৰে পৰিচিত। হ‘লেও প্ৰায় বিলাক সঁজুলীৰে কাম একেই উপলক্ষ্যত ব্যৱহাৰ কৰা হয়।\nআৰ্য সভ্যতাৰ সময়ৰে পৰা ভাৰতত কৃষি কৰ্মৰ প্ৰচলন আছিল বুলি পণ্ডিত সকলে ক‘ব খোজে।\nমিথিলাৰ ৰজা জনকে যজ্ঞভূমি চাহ কৰোতে নাঙলৰ সীৰলুত সীতাক লাভ কৰা বুলি ৰামায়ণৰ বৰ্ণনাত উল্লেখ আছে।\nএকেদৰেই শ্ৰীকৃষ্ণৰ ককায়েক বলৰামৰ প্ৰধান অস্ত্ৰ হ‘ল নাঙল, তেওঁক হলধৰ বুলিও জনা যায় – মহাভাৰতত এই কথাৰ উল্লেখ আছে।\nকৃষি কাৰ্য কৰিবলৈ মানুহে শিকাৰ পৰাই ইয়াত প্ৰয়োজন হোৱা সঁজুলী সমূহো তৈয়াৰ কৰিবলৈ লয়।\nঅসমৰ খেতিত প্ৰয়োজন হোৱা এই সঁজুলী সমূহৰ বিষয়ে ডাকৰ বচন, চৰ্যা পদ, কালিকা পুৰাণ আদিত পোৱা যায়।\nঅসমীয়া লোকে সাধাৰণতে কৃষি কাৰ্যত ব্যৱহাৰ কৰা কেইবিধ মান সঁজুলী হ‘ল এনেধৰণৰ –\nনাঙল, যুঁৱলী, মৈ, কোৰ, এচাৰি, জাপি, ভাঙৰি, জোঁট জৰী, জবকা, লেহেতি বা লাঢ়নী, হোলোং বা সোলোং মাৰি, কঠিয়াৰ বাবে টোম, বিৰিয়া, টমাল, কাঁচি, দলিমৰা আদি।\nতলত এই সমূহ সঁজুলীৰ প্ৰধান নাঙল যুঁৱলীৰ বিষয়ে কিছু কথা প্ৰকাশ কৰিবলৈ যত্ন কৰা হ‘ল –\nকৃষিজীৱী সমাজৰ কৃষিৰ বাবে আটাইতকৈ প্ৰয়োজনীয় আৰু প্ৰধান সঁজুলীটোৱেই হ‘ল নাঙল। ইয়াৰ প্ৰধান কাম হৈছে মাটি চহ কৰা।\nনাঙল তৈয়াৰ কৰিবলৈ অসমীয়া কৃষকে সাধাৰণতে জামু, ঔ-টেঙা, শিলিখা, কঠাল, পমা বা সোণাৰু আদি গছৰ কাঠ ব্যৱহাৰ কৰে।\nএই সমূহ গছৰ কিছু বেকা পুৰঠ অংশ ৫ পৰা ৬ ফুট মান দীঘলকৈ কাটি আনি চাঁচি চাঁচি নাঙলৰ ৰূপ দিয়া হয়।\nনাঙলত ব্যৱহাৰ হোৱা কাঠ সম্পৰ্কেও অসমীয়া সমাজত কিছু বিশ্বাস প্ৰচলিত হৈ আছে।\nযেনে – ঔ-টেঙা গছৰ পৰা সজা নাঙলেৰে হাল বালে মাটি সোনকালে গেলে আৰু ধানত পোক নধৰে।\nশিলিখা গছৰ পৰা তৈয়াৰ হোৱা নাঙলেৰে হাল বালেও খেতিত পোক নালাগে বুলি বিশ্বাস।\nনাঙলৰ প্ৰধান কাম হ‘ল মাটি চহ কৰা। ধান বা অন্য শস্যৰ বীজ বা কঠিয়া ৰোপন কৰিবলৈ মাটি চহ কৰা হয়।\nইয়াকে হাল বোৱা বুলিও কোৱা হয়। ধান খেতি কৰিবলৈ এডৰা মাটিত অতি কমেও পাঁচ বাৰকৈ নাঙলেৰে হাল বোৱা বা চহোৱা হয়।\nপ্ৰতি চাহ বাওঁতে ব্যৱহাৰ হোৱা নাঙল আৰু ইয়াৰ বোৱা প্ৰণালী বেলেগ বেলেগ হয়।\nপ্ৰথম বাৰ কঢ়োৱা, দ্বিতীয় বাৰ সমাৰ বোৱা, তৃতীয় বাৰ মৈ দিয়া, চতুৰ্থ চাহ কঠীয়া তোলা, পঞ্চম চাহ বোকা দিয়া বা বোকা তোলা আদি।\n১) নাঙলেৰে হাল বাওঁতে মূৰৰ অংশটোৱে মাটি কাটি লুটিয়াই দিয়ে।\n2) এই লুটিয়াই দিয়া অংশটো নাঙলটোৰ পিছৰ শকত অংশ এটাই চেপেটা কৰি ভাঙি দিয়ে।\nএইদৰে নাঙলেৰে মাটি কাটি দিয়াৰ উদ্দেশ্য হ‘ল, মাটিবোৰ পৃষ্ঠভূমিৰ কিছু তললৈকে গুৰি কৰি দি বীজ ৰোপনৰ বাবে সাজু কৰা।\nএই কাৰ্যত ফলত তলৰ মাটি ওপৰলৈ আহে, আৰু ওপৰত থকা জাবৰ জোঁথৰ তথা বন আদি তললৈ সোমাই গৈ সাৰলৈ ৰূপান্তৰিত হয়।\nনাঙলেৰে হাল বোৱাৰ ফলত মাটিত বায়ু চলাচল অধিক হয় আৰু আদ্ৰতাৰ পৰিমাণো বৃদ্ধি পায়।\nনাঙলটো দেখিবলৈ প্ৰায় ইংৰাজীৰ এল আখৰটোৰ দৰেই হয়। ইয়াক সাঁজিবলৈ গছৰ বেঁকা অংশৰ ব্যৱহাৰ হয় বুলি পূৰ্বতে কোৱা হৈছে।\nনাঙলেৰে হাল বাওঁতে বাওতাজনে সাধাৰণতে বাওঁ বা সোঁ হাতেৰে ধৰি হাল বায়। এই হাতেৰে ধৰা অংশটোক মুঠি বা কুটি বুলি কোৱা হয়।\nমাটিত লাগি থকা অংশটোক ফাল বুলি কোৱা হয়। ইয়াত মাটি কৰ্ষণ কৰাৰ সুবিধাৰ অৰ্থে এচটা লো সংযোগ কৰা হয়।\nফালখন নাঙলত লাগি থাকিবলৈ আগটোত খোলনি কটা হয় আৰু এডাল বাঁহৰ শলা বা বেঙাৰ সহায়ত ইয়াত মজবুতকৈ লগোৱা হয়।\nফালৰ পিছফালৰ অংশটো শকত আৰু কিছু গধুৰ হয়। যাৰ বাবে ফালেৰে ফলা মাটি চেপেটা হৈ যোৱাত ই সহায় কৰে।\nনাঙলৰ মাজৰ ভাঁজটোত এটা ফুটা কৰি এডাল দীঘল বাঁহৰ শলা লগোৱা হয়। এই ডালক ডিলা বুলি কোৱা হয়।\nইয়াৰ দৈৰ্ঘ ৬-৭ ফুট মান হয়। ইয়াক জাতি বাঁহেৰে সজা হয়।\nইয়াক গুৰিৰ কিছু অংশৰ সৈতে কাটি আনি লগোৱা হয়। এই ডালৰ নাম ইহ মাৰি বুলি জনা যায়।\nইয়াক টানকৈ নাঙলৰ লগত লগাবৰ বাবে বাঁহৰ সৰু টুকুৰা এটা লগোৱা হয়। ইয়াক পাতি বুলি কয়।\nইহ মাৰিত পাতি লগোৱাৰ কিছু নিয়ম আছে। বাৰিষা বোৱা নাঙলেৰে খৰালী শুকান মাটিত হাল বাব নোৱাৰি।\nবাৰিষা নাঙল মাটিৰ কিছু তললৈকে সোমাব লাগে আৰু টনা গৰু মহৰ ভৰিও বোকাত সোমাই থাকে।\nসেয়ে, পাতি ডোখৰ ইহ মাৰি ডালৰ ওপৰফালে লগোৱা হয়। ইয়াক সেও নাঙল বুলি কোৱা হয়।\nআকৌ খৰালী বোৱা নাঙলৰ পাতি ডোখৰ ইহ মাৰিৰ তলৰ ফালে লগোৱা হয়। ইয়াক উভ নাঙল বুলি কোৱা হয়।\nনাঙলেৰে হাল বাবলৈ কেইবাটাও বস্তুৰ প্ৰয়োজন হয়। তাৰ ভিতৰত, বাবলৈ হালোৱা, টানিবলৈ গৰু বা ম‘হ, নাঙল যুঁৱলী, গৰু বা ম‘হ খেদিবলৈ এচাৰি।\nহালোৱাই গৰু বা ম‘হ টনা নাঙলৰ খুটি বা কুটিত ধৰি পথাৰত ঘুৰাই ঘুৰাই হাল বায়।\nএটা নিৰ্দিষ্ট অংশ হাল বাই শেষ হ‘লে সেই অংশটোক আউচ বুলি কোৱা হয়। আউচৰ কোনো নিৰ্দিষ্ট সীমা নাথাকে।\nসেই আউচৰ সংলগ্ন কৰি আন এটা অংশলৈ এপাক এপাককৈ পুনৰ বোৱা হয়। এইদৰে বাই শেষ হ‘লে এচাহ মৰা হ‘ল বুলি কোৱা হয়।\nনাঙলৰ প্ৰকাৰ বা ভাগ সম্পৰ্কে অনেক তথ্য পোৱা যায়। প্ৰকৃততে আকৃতি আৰু কামৰ প্ৰয়োজনীয়তাৰ ভিত্তিতে নাঙলৰ ভাগ বোৰ কৰা হয়।\nএটা মত অনুসৰি, নাঙল দুই প্ৰকাৰৰ, চিংফৌ নাঙল আৰু পাতি নাঙল।\nদ্বিতীয়টো মত অনুসৰি নাঙল তিনি প্ৰকাৰৰ,\n১) গোটা নাঙল\n২) ফাংফলীয়া নাঙল\n৩) গুটীয়া নাঙল\nনাঙলক পূণ্য লতা গোহাঁইয়ে ‘অসমৰ লোক-কলা‘ নামৰ গ্ৰন্থত তিনিটা ভাগত ভাগ কৰি দেখুৱাইছে,\n১) পাতি নাঙল বা সেজুফলীয়া নাঙল\n২) ফাংফলীয়া নাঙল বা চিংফৌ নাঙল বা গোটা নাঙল\n৩) কাকফলীয়া নাঙল\nই দীঘলীয়া তৰা পাতৰ দৰে হয়। ইয়াৰ কৰ্ষণ কৰা অংশটো ত্ৰিভুজাকৃতিৰ।\nইয়াত তিনি আঙুলমান বহল আৰু এফুটমান দীঘল ফাল লগোৱা হয়। এই নাঙলৰ দ্বাৰা মাটি ফলাহে হয়, ই মাটি লুটিয়াব নোৱাৰে।\nপুৰণি দিনত লোহাৰ ফালৰ সলনি বাঁহৰ ফাল লগোৱাৰ নিয়ম আছিল।\nএই নাঙলৰ কোনো সিৰ নাথাকে। ইয়াৰ ফাল চটাৰ তলৰ ফালটো জোঙা আৰু ওপৰৰ ফালে ক্ৰমান্বয়ে বহল হয়।\nইয়াক মাটি লুটিয়াবৰ বাবে ব্যৱহাৰ কৰা হয়।\nফাং ফলীয়া নাঙলৰ দৰেই পাতি নাঙলৰ কোনো সিৰ নাথাকে। ইয়াৰ ফাল চটা চেপেটা আৰু নাঙলটোৰ গাত লাগি থাকে।\nগুটিয়া নাঙল সাধাৰণতে এটা গৰু বা মহেৰে বাব পৰাকৈ প্ৰস্তুত কৰা হয়।\nই দেখাত আন নাঙলৰ দৰেই হয়। কিন্তু এটাৰে বাব পৰাকৈ ইয়াত নাঙলৰ লগত কিছু অংশ সংযোগ কৰি দিয়া হয়।\nইয়াত নাঙলৰ লগত সংযোগী ডিলা ডালৰ লগত পথালিকৈ এডাল শলখা লগোৱা হয়। তাত ৰচি লগাই যুঁৱলীৰ লগত বান্ধি দিয়া হয়।\nএই নাঙলৰ ভাঁজটো সাধাৰণ নাঙলতকৈ বেছি হয়। গৰু-ম‘হ আৰু হালোৱাৰ দূৰত্ব এই নাঙলেৰে হাল বাওঁতে বেছি হয়।\nনাঙলৰ কাম কি কি\nনাঙলৰ প্ৰধান কাম হ‘ল মাটি চহ কৰা। ধান বা অন্য শস্যৰ বীজ বা কঠিয়া ৰোপন কৰিবলৈ মাটি চহ কৰা হয়।\nনাঙলৰ আকৃতি বা গঠন কেনেকুৱা ?\nনাঙলটো দেখিবলৈ প্ৰায় ইংৰাজীৰ এল আখৰটোৰ দৰেই হয়। ইয়াক সাঁজিবলৈ গছৰ বেঁকা অংশৰ ব্যৱহাৰ হয়।\nনাঙল কিহেৰে তৈয়াৰ কৰা হয় ?\nনাঙল তৈয়াৰ কৰিবলৈ অসমীয়া কৃষকে সাধাৰণতে জামু, ঔ-টেঙা, শিলিখা, কঠাল, পমা বা সোণাৰু আদি গছৰ কাঠ ব্যৱহাৰ কৰে।\nনাঙলৰ কেই প্ৰকাৰৰ ?\nপাতি নাঙল বা সেজুফলীয়া নাঙল, ফাংফলীয়া নাঙল বা চিংফৌ নাঙল বা গোটা নাঙল, কাকফলীয়া নাঙল আদি।\nপথাৰৰ বিষয়ে | মৈ | নাঙলৰ ছবি | নাঙলৰ সীৰলু | গৰু গাড়ী | পথাৰ ৰচনা | লাঙল | নাঙল বিহু | অসমৰ কৃষি পদ্ধতি | আধুনিক কৃষি পদ্ধতি | অসমৰ ধান খেতি । অসমৰ খেতিৰ সঁজুলি । অসমৰ ধান খেতি । কোৰ । নাঙলৰ ছবি । অসমীয়াৰ কৃষি কাৰ্য্যৰ সঁজুলি । অসমৰ ধান খেতিৰ সঁজুলিসমূহ । অসমৰ পৰম্পৰাগত কৃষি সঁজুলি । চহা কৃষকৰ আপোন সঁজুলি কেইপদ | ডাকৰ বচনত খেতি-বাতি । নাঙল মাটি । নাঙল ধোৱা পৰ্ব । নাঙলৰ সকলো অংগ-প্ৰত্যঙ্গ । আদিম মানুহৰ কৃষি কাৰ্য । অসমৰ কৃষি বিপ্লৱ । হলধৰ\nCategories প্ৰবন্ধ Tags অসমৰ কৃষি পদ্ধতি, অসমৰ কৃষি বিপ্লৱ, অসমৰ খেতিৰ সঁজুলি, অসমৰ ধান খেতি, অসমৰ ধান খেতিৰ সঁজুলিসমূহ, অসমৰ পৰম্পৰাগত কৃষি সঁজুলি, অসমীয়াৰ কৃষি কাৰ্য্যৰ সঁজুলি, আদিম মানুহৰ কৃষি কাৰ্য, আধুনিক কৃষি পদ্ধতি, গুটিয়া নাঙল, গোটা নাঙল, চহা কৃষকৰ আপোন সঁজুলি কেইপদ, ডাকৰ বচনত খেতি-বাতি, তৰা সেজীয়া নাঙল, নাঙল কিহেৰে তৈয়াৰ কৰা হয়, নাঙল ধোৱা পৰ্ব, নাঙল বিহু, নাঙল মাটি, নাঙলৰ আকৃতি বা গঠন কেনেকুৱা, নাঙলৰ কাম কি কি, নাঙলৰ ছবি, নাঙলৰ বৈশিষ্ট্য, নাঙলৰ সকলো অংগ-প্ৰত্যঙ্গ, নাঙলৰ সীৰলু, পাতি নাঙল, ফাং-ফলীয়া নাঙল, হলধৰ, হাল বোৱা Post navigation


অৱশেষত ড’নাল্ড ট্ৰাম্পৰ বিৰুদ্ধে টিকটকে তৰিলে গোচৰ – নিয়মীয়া বাৰ্তা\nঅৱশেষত ড’নাল্ড ট্ৰাম্পৰ বিৰুদ্ধে টিকটকে তৰিলে গোচৰ\nBy নিয়মীয়া বাৰ্তা\t On Aug 25, 2020\nনিয়মীয়া বাৰ্তা, ২৫ আগষ্টঃ টিকটক কৰ্তৃপক্ষই গোচৰ তৰিলে আমেৰিকাৰ ৰাষ্ট্ৰপতি ড’নাল্ড ট্ৰাম্পৰ বিৰুদ্ধে। লজ এঞ্জেলছৰ ফেডাৰেল আদালতত তৰা হৈছে এই গোচৰ। চীনা এপ কোম্পানীটোৰ অভিযোগ যে ড’নাল্ড ট্ৰাম্পে অহা ৩ নৱেম্বৰত হ’ব লগা আমেৰিকাৰ ৰাষ্ট্ৰপতি নিৰ্বাচনৰ প্ৰতি লক্ষ্য ৰাখি চীনবিৰোধী ঢৌ সৃষ্টি কৰাৰ স্বাৰ্থতে টিকটক নিষিদ্ধ কৰাৰ দৰে কাৰ্য হাতত তুলি লৈছিল।\nকোম্পানীটোৱে ট্ৰাম্পৰ লগতে আমেৰিকাৰ বাণিজ্য মন্ত্ৰালয় আৰু বাণিজ্য সচিব উইলবাৰ ৰোছৰ নামো অভিযোগনামাত উল্লেখ কৰে।\nউল্লেখ্য যে আমেৰিকাৰ নিৰাপত্তাৰ স্বাৰ্থৰ দোহাই দি টিকটক নিষিদ্ধকৰণৰ ক্ষেত্ৰত পদক্ষেপ গ্ৰহণ কৰিছিল আমেৰিকাই। কিন্তু কোম্পানীটোৱে আমেৰিকাৰ এই অভিযোগ অস্বীকাৰ কৰি কয় যে টিকটকৰ আমেৰিকান ইউজাৰ্ছৰ ব্যক্তিগত ডাটা সুৰক্ষিত ৰখাৰ ক্ষেত্ৰত কোম্পানীটোৱে ‘অসাধাৰণ উপায়’ অৱলম্বন কৰে।\nটিকটকে কয় যে এখন চৰকাৰৰ বিৰুদ্ধ গোচৰ ৰুজু কৰোটো সাধাৰণ কথা নহয়। কিন্তু কোম্পানীটোৰ হাতত এতিয়া অন্য উপায়ো নাই।\nশেষ ছবি ‘দিল বেচাৰা’-ৰ বাবে সুশান্তই কিমান টকাৰ পাৰিশ্রমিক লৈছিল জানেনে !\nবিনামূল্যত লাইভ IPL 2020 চোৱাৰ সুযোগ! দুটা দুর্দান্ত ৰিচার্জ প্লেন আনিছে Jio


Deline in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Deline ar byavahar, ppali, parshwakriya, upkaar, kriya-pratikriya aaru satarkatabani\nDeline ৰ মূল্য আৰু পেকৰ চাইজ - Deline Price and Pack Size in Assamese - Deline ar mulya aaru pakor size\nDeline ৰ লাভ আৰু ব্যৱহাৰসমূহ- Deline Benefits & Uses in Assamese- Deline ar laabh aaru byavaharsamuh\nDeline ৰ পালি আৰু সেয়া কেনেদৰে ল'ব- Deline Dosage & How to Take in Assamese - Deline ar paali aaru xeya kenedore lobo\nDeline ৰ পাৰ্শ্চক্ৰিয়াসমূহ- Deline Side Effects in Assamese- Deline ar parshwakriyasamuh\nDeline সংক্ৰান্ত সতৰ্কতাবাণীসমূহ- Deline Related Warnings in Assamese- Deline xonkranta xatarkatabanisamuh\nঅইন দৰৱৰ সৈতে Delineৰ গুৰুতৰ ক্ৰিয়া-প্ৰতিক্ৰিয়া- Severe Interaction of Deline with Other Drugs in Assamese- Oinor xoite Deline ar gurutor kriya-pratikriya\nDeline মতভেদসমূহ- Deline Contraindications in Assamese- Deline nishedhsamuh\nDeline ৰ বিষয়ে সততে সোধা প্ৰশ্নসমূহ- Frequently asked Questions about Deline in Assamese- Deline ar bikhoye satate xodha prashnasamuh\nখাদ্য আৰু মদৰ সৈতে Deline ক্ৰিয়া-প্ৰতিক্ৰিয়া- Deline Interactions with Food and Alcohol in Assamese- khadya aaru modor xoite Deline kriya-pratikriya\nDeline ৰ লাভ আৰু ব্যৱহাৰসমূহ - Deline Benefits & Uses in Assamese - Deline ar laabh aaru byavaharsamuh\nDeline তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nDeline ৰ পালি আৰু সেয়া কেনেদৰে ল'ব - Deline Dosage & How to Take in Assamese - Deline ar paali aaru xeya kenedore lobo\nDeline-ৰ উপাদানসমূহ - Deline Active Ingredients in Assamese - Deline-ar upadaansamuh\nDeline ৰ পাৰ্শ্চক্ৰিয়াসমূহ - Deline Side Effects in Assamese - Deline ar parshwakriyasamuh\nগৱেষণাৰ ভিত্তিত, Deline ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nDeline সংক্ৰান্ত সতৰ্কতাবাণীসমূহ - Deline Related Warnings in Assamese - Deline xonkranta xatarkatabanisamuh\nDeline-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nDeline গ্ৰহণ কৰাৰ পিছত গৰ্ভৱতী মহিলাই বহুতো অসুবিধাৰ সমুখীন হৈছে। গতিকে চিকিতসকৰ পৰামৰ্শ অবিহনে কোনোপধ্যেই গ্ৰহণ নকৰিব।\nDeline-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nDeline প্ৰথমে চিকিতসকৰ পৰামৰ্শ নোলোৱাকৈ গ্ৰহণ কৰা উচিত নহয় কাৰণ ইয়াৰ ফলত স্তন্যপায়ী মহিলাৰ গম্ভীৰ পাৰ্শ্ব-প্ৰতিক্ৰিয়া হব পাৰে।\nবৃক্কত Deline কি প্ৰভাৱ দেখা গৈছে?\nDelineৰ ব্যৱহাৰে বৃক্ক ৰ ওপৰত কোনো ক্ষতিকাৰক প্ৰভাৱ নেপেলায়।\nযকৃতত Deline কি প্ৰভাৱ দেখা গৈছে?\nDelineৰ পাৰ্শ্ব-প্ৰতিক্ৰিয়াই কেতিয়াবাহে কলিজা ক প্ৰভাবিত কৰে।\nহৃদযন্ত্ৰৰ ক্ষেত্ৰত Deline ৰ কি প্ৰভাৱ দেখা গৈছে?\nDelineৰ ব্যৱহাৰে হৃদয় ৰ ওপৰত কোনো ক্ষতিকাৰক প্ৰভাৱ নেপেলায়।\nঅইন দৰৱৰ সৈতে Delineৰ গুৰুতৰ ক্ৰিয়া-প্ৰতিক্ৰিয়া - Severe Interaction of Deline with Other Drugs in Assamese - Oinor xoite Deline ar gurutor kriya-pratikriya\nDeline তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nDeline মতভেদসমূহ - Deline Contraindications in Assamese - Deline nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Deline লোৱা অনুচিত যাতে -\nDeline ৰ বিষয়ে সততে সোধা প্ৰশ্নসমূহ - Frequently asked Questions about Deline in Assamese - Deline ar bikhoye satate xodha prashnasamuh\nএই Deline-এ অভ্য়াস বা নিচাৰ সৃষ্টি কৰে নেকি?\nনহয়, আপনি Delineৰ প্ৰতি আসক্ত নহয়।\nনহয়, Deline লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।\nহয়, কিন্তু Deline লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nনহয়, Delineয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Deline ক্ৰিয়া-প্ৰতিক্ৰিয়া - Deline Interactions with Food and Alcohol in Assamese - khadya aaru modor xoite Deline kriya-pratikriya\nখাদ্য আৰু Delineৰ ক্ৰিয়া-প্ৰতিক্ৰিয়া\nকেতবোৰ বিশেষ খাদ্যৰ সৈতে Deline লোৱাটোৱে দৰৱৰ প্ৰভাৱ বিলম্বিত কৰিব পাৰে। এইবিষয়ে আপোনাৰ ডাক্তৰৰ সৈতে কথা পাতক।\nমদ আৰু Delineৰ মাজৰ প্ৰতিক্ৰিয়া\nDelineৰ সৈতে মদ্যপানৰ প্ৰভাৱৰ বিষয়ে একো কোৱাটো এতিয়া কঠিন। কিয়নো এইবিষয়ে এতিয়ালৈ একো গৱেষণা হোৱা নাই।\nDeline ৰ অনুকল্প - Substitutes for Deline in Assamese\nআপুনি বা আপোনাৰ পৰিয়ালৰ কোনোবাই Deline লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Deline ব্যৱহাৰ কৰিছিল নেকি?\nআপুনি কিমান পৰিমাণে Deline সেৱন কৰিছিল?\nআপুনি Deline ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Deline সেৱন কৰে?


ইণ্ডিয়ান ৰিভাইচ ভাৰচন (IRV) আচামিচ - 2019 ইয়োব 1 অধ্যায়\nপ্রকৃততে কোনেও নাজানে ইয়োবৰ পুস্তকৰ লিখক কোন। কোনো লিখকৰ পৰিচয় জনা নাযায়। সম্ভবত একাধিক লিখক আছিল। এইটো সম্ভব যে বাইবেলৰ সকলোবোৰ পুস্তকতকৈ ইয়োব প্রাচীনতম পুস্তক। ইয়োব আছিল এজন সৎ আৰু ধার্মিক মানুহ, যিজনে অসহনীয় এক ঘটনা ভোগ কৰিছিল আৰু তেওঁ আৰু তেওঁৰ বন্ধুসকলে জানিবলৈ চেষ্টা কৰে যে, কিয় এনে বিপর্যয় মানুহৰ জীৱনত ঘটে। এই পুস্তকৰ মূল ব্যক্তিত্ববোৰৰ ভিতৰত আছে, ইয়োব, তৈমনীয়া ইলীফজ, চপহীয়া বিলদাদ, নামাথীয়া চোফৰ আৰু বুজীয়া ইলীহু।\nএই পুস্তকৰ বেছি ভাগ লক্ষণে দেখুৱাই যে, ই বহু পাছত লিখা, হয়তো ই নির্বাসিত সময়ত বা তাৰ পাছত আৰু ইয়াৰে ইলীহু অধ্যায়টো ইয়াতকৈও পাছত লিখা।\nপ্রাচীন ইহুদিলোকসকল আৰু বাইবেলৰ ভবিষ্যত পাঠকসকল। এইটোও বিশ্বাস কৰা হয় যে, ইয়োব পুস্তকৰ মূল পাঠকসকল আছিল দাসত্বত থকা ইস্রায়েলৰ সন্তানসকল; এই কথাও বিশ্বাস কৰে যে, মোচিযে তেওঁলোকক সান্ত্বনা দিবলৈ বিচাৰিছিল, কাৰণ তেওঁলোক মিচৰৰ দাসত্বৰ অধীনত আছিল।\n“ইয়োবৰ পুস্তকে” আমাক নিম্নলিখিত বিষয় সমূহ বুজিবলৈ সহায় কৰে: চয়তানে আর্থিক আৰু শাৰীৰিক ধ্বংস আনিবলৈ কেতিয়াও নোৱাৰে, কিন্তু চয়তানে কি কৰিব পাৰে বা নোৱাৰে, তাৰ ওপৰত ঈশ্বৰৰ ক্ষমতা আছে। এই জগতত সকলো দুখভোগৰ আৰত থকা “কিয়”ৰ অর্থ বুজি পোৱা ক্ষমতা মানুহৰ সমর্থৰ বাহিৰত। দুষ্টই কেৱল তেওঁলোকৰ কর্মহে গ্রহন কৰিব পাৰে। দুখভোগে হয়তো কেতিয়াবা আমাৰ জীৱনটো শুদ্ধিকৰণ কৰিবলৈ, পৰীক্ষা কৰিবলৈ, শিক্ষা আৰু আত্মাত শক্তিশালী হ’বলৈ অনুমতি দিয়ে।\nকষ্টৰ মাজেদি আশীর্বাদ।\n1. ভূমিকা আৰু চয়তানৰ আক্রমণ – 1:1-2:13\n2. ইয়োবৰ তিনি বন্ধুৰ সৈতে তেওঁৰ দুখভোগ সম্পর্কে আলোচনা চাকৰিৰ তিন বন্ধুৰ সঙ্গে তাৰ কষ্টৰ কথা আলোচনা – 3:1-31:40\n3. ইলীহুৰ ঈশ্বৰৰ সততা ঘোষণা – 32:1-37:24\n4. ইয়োবৰ প্রতি ঈশ্বৰৰ সার্বভৌম প্রকাশ – 38:1-41:34\n5. ঈশ্বৰে ইয়োবক পুনৰুদ্ধাৰ কৰা – 42:1-17\n1 উচ দেশত ইয়োব নামেৰে এজন ব্যক্তি আছিল। সেই ব্যক্তি সিদ্ধ, সৰল, ঈশ্বৰলৈ ভয় ৰাখোঁতা, আৰু দুষ্টতাৰ পৰা আঁতৰি থকা লোক আছিল।2তেওঁৰ সাত জন পুতেক আৰু তিনি জনী জীয়েক আছিল।3তেওঁৰ সাত হাজাৰ মেৰ-ছাগ* মেৰ-ছাগ মেৰ-ছাগ আৰু ছাগলী, তিনি হাজাৰ উট, পাঁচ শ হাল বলদ, পাঁচ শ গাধী, আৰু অতি অধিক দাস-দাসী আছিল; এই কাৰণে সেই পুৰুষ পূব দেশৰ লোকসকলৰ মাজত সকলোতকৈ মহান আছিল।\n4 তেওঁৰ পুতেকসকলে যিদিনা যাৰ ঘৰত পাল পৰে, সেইদিনা তাৰ ঘৰলৈ যায় আৰু ভোজ খায়, লগতে মানুহ পঠাই তেওঁলোকৰ তিনি জনী ভনীয়েককো তেওঁলোকৰ সৈতে ভোজন-পান কৰিবলৈ নিমন্ত্ৰণ কৰে।5পাছত তেওঁলোকৰ ভোজনৰ দিন উকলি গ’লে, ইয়োবে মানুহ পঠিয়াই তেওঁলোকক পবিত্ৰ কৰায়, আৰু ৰাতিপুৱাতে উঠি তেওঁলোকৰ সকলোৰে সংখ্যা অনুসাৰে হোম-বলি দিয়ে; কাৰণ ইয়োবে কয়, “কিজানি মোৰ ল’ৰাহতে পাপ কৰি অন্তৰৰ পৰা ঈশ্বৰক বিদায় দিলে”! সেয়ে ইয়োবে সদায় এইদৰে কৰে।\n6 এদিন ঈশ্বৰৰ সন্তান সকলে যিহোৱাৰ সম্মুখত থিয় হ’বলৈ উপস্থিত হোৱাত, তেওঁলোকৰ লগত চয়তানো উপস্থিত হ’ল।7তাতে যিহোৱাই চয়তানক সুধিলে, “তুমি ক’ৰ পৰা আহিলা?” চয়তানে যিহোৱাক উত্তৰ দি ক’লে, “মই পৃথিৱী ভ্ৰমণ কৰিলোঁ, আৰু তাৰ মাজত ইফালে সিফালে ফুৰি আহিলোঁ।” 8 তেতিয়া যিহোৱাই চয়তানক সুধিলে, “তুমি মোৰ দাস ইয়োবলৈ মন কৰা নাই নে? কিয়নো তেওঁৰ নিচিনা সিদ্ধ, সৰল, ঈশ্বৰলৈ ভয় ৰাখোঁতা, আৰু দুষ্টতাৰ পৰা আঁতৰি থাকোঁতা লোক পৃথিৱীত কোনো নাই।”9তেতিয়া চয়তানে উত্তৰ দি যিহোৱাক ক’লে, “ইয়োবে জানো লাভ নোপোৱাকৈ ঈশ্বৰলৈ ভয় ৰাখিছে? 10 আপুনি তেওঁৰ চাৰিওফালে, আৰু তেওঁৰ ঘৰৰ লগতে সৰ্ব্বস্বৰ চাৰিওফালে জানো বেৰা দি ৰখা নাই? আপুনি তেওঁৰ হাতৰ কাৰ্যবোৰ আশীৰ্ব্বাদযুক্ত কৰিছে আৰু তেওঁৰ সম্পত্তিও দেশত বৃদ্ধি পাইছে। 11 কিন্তু আপুনি এবাৰ হাত মেলি তেওঁৰ সৰ্ব্বস্ব স্পৰ্শ কৰক; তেতিয়া অৱশ্যেই তেওঁ আপোনাৰ সাক্ষাততে আপোনাক বিদায় দিব।” 12 তেতিয়া যিহোৱাই চয়তানক ক’লে, “চোৱা, তেওঁৰ সৰ্ব্বস্বৰ ওপৰত তোমাৰ ক্ষমতা আছে; কেৱল তেওঁৰ ওপৰতহে হাত নিদিবা।” তাৰ পাছত চয়তান যিহোৱাৰ ওচৰৰ পৰা ওলাই গ’ল।\n13 এদিন ইয়োবৰ পুতেক-জীয়েকসকলে বৰককায়েকৰ ঘৰত ভোজন আৰু দ্ৰাক্ষাৰস পান কৰি আছিল। 14 তেতিয়া ইয়োবৰ ওচৰলৈ এজন বাৰ্তাবাহক আহিল আৰু তেওঁক ক’লে, “গৰুবোৰে হাল বাই আছিল আৰু গাধীবোৰ সেইবোৰৰ ওচৰতে চৰি আছিল; 15 এনেতে চিবায়ীয়াহঁতে আক্ৰমণ কৰি সেই সকলোকে লৈ গ’ল। এনে কি, সিহঁতে তৰোৱালৰ ধাৰেৰে দাসবোৰক বধ কৰিলে। আপোনাক খবৰ দিবলৈ কেৱল মই অকলেহে ৰক্ষা পালোঁ।” 16 এইদৰে সি কৈ থাকোতেই আন এজনে আহি ক’লে, “আকাশৰ পৰা ঈশ্বৰৰ অগ্নি পৰি, দাসে সৈতে মেৰ-ছাগৰ জাকক দগ্ধ কৰিলে আৰু সেইবোৰক গ্ৰাহ কৰিলে। আপোনাক খবৰ দিবলৈ কেৱল মই অকলেহে ৰক্ষা পালোঁ।” 17 সি কৈ থাকোঁতে আকৌ আন এজনে আহি ক’লে, “কলদীয়াহঁতে তিনিটা দলত ভাগ হৈ আহি আমাৰ উটবোৰক আক্ৰমণ কৰিলে আৰু সেইবোৰক লৈ গ’ল। এনে কি, সিহঁতে তৰোৱালৰ ধাৰেৰে দাস সকলক বধ কৰিলে। আপোনাক সম্বাদ দিবলৈ কেৱল মই অকলেহে ৰক্ষা পালোঁ। 18 এইদৰে সি কৈ থাকোতেই আকৌ আন এজনে আহি ক’লে, “আপোনাৰ পুতেক-জীয়েক সকলে আপোনাৰ ডাঙৰ ককায়েকৰ ঘৰত ভোজন, আৰু দ্ৰাক্ষাৰস পান কৰি আছিল; 19 এনেতে চাওক, মৰুপ্ৰান্তৰ দিশৰ পৰা বৰ ধুমুহা আহি ঘৰটোৰ চাৰিওফালে লাগিল আৰু ঘৰটো ভাঙি ডেকাসকলৰ ওপৰতে পৰাত, তেওঁলোকে তাতে প্ৰাণত্যাগ কৰিলে। আপোনাক সম্বাদ দিবলৈ কেৱল মই অকলেহে ৰক্ষা পালোঁ। 20 তেতিয়া ইয়োব উঠিল আৰু নিজৰ চোলা ফালিলে। পাছত মুৰ খুৰাই, মাটিত পৰি প্ৰণিপাত কৰি ক’লে, 21 “মই মাতৃৰ গৰ্ভৰ পৰা উদঙে আহিলোঁ, আৰু উদঙে তালৈ উলটি যাম। যিহোৱাই দিছিল, আৰু যিহোৱাই লৈ গ’ল। যিহোৱাৰ নাম ধন্য হওক।” 22 এইদৰে এই সকলো ঘটিল, কিন্তু ইয়োবে পাপ নকৰিলে, আৰু মূৰ্খতাপূৰ্ণভাবে ঈশ্বৰক দোষাৰোপ নকৰিলে।\n*1 অধ্যায়:3 মেৰ-ছাগ মেৰ-ছাগ


বিজেপিয়ে বিচাৰে পৌৰ নিগমৰ নিৰ্বাচন; কিন্তু ক্ষমতাৰ বিকেন্দ্ৰীকৰণ নিবিচাৰে নেকি সোণোৱাল নেতৃত্বাধীন চৰকাৰে?\nতিনিবছৰ অতিক্ৰম! কি ৰাজনৈতিক পাকচক্ৰত অনুষ্ঠিত নহ’ল গুৱাহাটী পৌৰ নিগমৰ নিৰ্বাচন?\nগুৱাহাটী , January 29, 2021 9:09 pm\nপাৰ হ’ল তিনিবছৰ ৭ মাহ তথাপিও অনুষ্ঠিত নহ’ল গুৱাহাটী পৌৰ নিগমৰ নিৰ্বাচন।\nকিয় পৌৰ নিগমৰ নিৰ্বাচনলৈ আওকান দিচপুৰৰ? ৰাজনীতিৰ বিকেন্দ্ৰীকৰণ হোৱাটো নিবিচাৰে নেকি সোণোৱাল চৰকাৰে? নিৰ্বাচনী প্ৰণালী হেৰুৱাই পেলাব খোজে নেকি বিজেপি চৰকাৰে? সংসদীয় ৰাজনীতিত বিশ্বাসী নহয় নেকি বিজেপি চৰকাৰ? ইয়াক লৈ বৰ্তমান সময়ত স্বাভাৱিকতে এনেবোৰ প্ৰশ্নৰে সূচনা হয়।\nতিনিবছৰ ৭ মাহ ধৰি কেৱল আমোলা- বিষয়াই চলাইছে গুৱাহাটী পৌৰ নিগম।\nএই সন্দৰ্ভত প্ৰতিক্ৰিয়া প্ৰকাশ কৰি কংগ্ৰেছৰ মিডিয়া বিভাগৰ অধ্যক্ষা ববিতা শৰ্মাই কয় ‘আচলতে ক্ষমতাৰ বিকেন্দ্ৰীকৰণ হ’ব লাগে। সেই কথা চিন্তা কৰিয়েই পঞ্চায়তীৰাজ ব্যৱস্থাৰ জৰিয়তে পঞ্চায়ত, নিকায়, নিগমৰ নিৰ্বাচন অনুষ্ঠিত কৰিছিল কংগ্ৰেছ চৰকাৰে। কিন্তু দুৰ্ভাগ্যজনক কথা অসমৰ প্ৰাণকেন্দ্ৰস্বৰূপ গুৱাহাটীতে বিজেপি চৰকাৰে পৌৰ নিগমৰ নিৰ্বাচন অনুষ্ঠিত কৰা নাই। ইয়াৰ প্ৰকৃত কাৰণ বা ৰহস্য কি?’\n‘এইটোৱে প্ৰমাণ কৰে যে বিজেপি চৰকাৰে ৰাইজৰ হাতত ক্ষমতা দিব নোখোজে। ৰাইজৰ হাতত ক্ষমতা দিলে তেওঁলোকৰ অসুবিধা হ’ব।‘ শৰ্মাই এইদৰে কয়।\nআনহাতে, এই সন্দৰ্ভত মত পোষণ কৰি হীতেন দত্ত নামৰ মহানগৰিক এজনে কয় ‘পৌৰ নিগমৰ নিৰ্বাচন অনুষ্ঠিত নকৰাটোৱে এইটোৱেই সূচাইছে যে যিখিনি সংসদীয় প্ৰণালী আছিল সেইখিনি হেৰাই গ’ল। সংসদীয় গণতন্ত্ৰক এই চৰকাৰখনে কুঠাৰঘাত কৰিছে। মহাত্মা গান্ধীক হত্যা কৰা নাথুৰামৰ ভক্ত বিজেপি চৰকাৰে কেনেকৈ ক্ষমতাৰ বিকেন্দ্ৰীকৰণৰ প্ৰসংগ উত্থাপন কৰিব?’\nইপিনে, গুৱাহাটী পৌৰ নিগমৰ নিৰ্বাচন অনুষ্ঠিত নকৰাক লৈ ইতিমধ্যে উচ্চ ন্যায়ালয়ৰ দ্বাৰস্থ হৈছে ন-কংগ্ৰেছী নেত্ৰী মীৰা বৰঠাকুৰ।\nমীৰাৰ আশা ‘আদালতে এইক্ষেত্ৰত দিব নিৰপেক্ষ ৰায়দান বা সঠিক সিদ্ধান্ত ল’ব।‘\nঅতদিনে মেয়ৰ, কাউন্সিলাৰ অবিহনে গুৱাহাটী পৌৰ নিগম চলি থাকিবলগীয়া হোৱাত এতিয়া চৰম অসুবিধাৰ সন্মুখীন হৈছে মহানগৰবাসী। প্ৰায় ২ মাহৰ পাছত অনুষ্ঠিত হ’ব বিধানসভাৰ নিৰ্বাচন।\nএনে সময়তো গুৱাহাটী পৌৰ নিগমৰ নিৰ্বাচন অনুষ্ঠিত কৰিব নোৱাৰাত ক্ষোভ মহানগৰবাসীৰ। বিজেপি চৰকাৰক ব্যৰ্থ আখ্যা মহানাগৰিক প্ৰশান্ত বৰ্মণৰ।\nতেওঁৰ মতে ‘বিভিন্ন সমস্যাৰে ভাৰাক্ৰান্ত পৌৰ নিগমৰ মেয়ৰ-কাউন্সিলাৰ অবিহনে এতিয়া কাণ্ডাৰীহীন নাওঁত পৰিণত হৈছে পৌৰ নিগম তথা মহানগৰবাসী।\nইপিনে, বৰ্তমানলৈকে পৌৰ নিগমৰ নিৰ্বাচন অনুষ্ঠিত নকৰাত এক অসৎ উদ্দেশ্য তথা ৰাজনৈতিক অংক থকাৰ সন্দেহ জাতীয়তাবাদ পুনৰ নিৰ্মাণ সমিতিৰ সাধাৰণ সম্পাদক ৰাজকুমাৰ বৈশ্যৰ।\nআনহাতে, এই সন্দৰ্ভত মন্ত্ৰী আমোলা -বিষয়াক সুধিবলৈ সাংবাদিকক অনুৰোধ জনায় বিজেপিৰ ৰাজ্যিক মুখ্য মুখপাত্ৰ ৰূপম গোস্বামীয়ে। অৱশ্যে গোস্বামীৰো স্পষ্ট মত ‘বিজেপিয়ে বিচাৰে পৌৰ নিগমৰ নিৰ্বাচন।\nপ্ৰশ্ন হয় ‘কিয় বাৰে বাৰে GMC নিৰ্বাচন অনুষ্ঠিত কৰাত পিছ হুঁহুকিছে সোণোৱাল চৰকাৰ?\nনিৰ্বাচন অনুষ্ঠিত কৰিবলৈ পুঁজিৰ অভাৱ নেকি বিজেপি চৰকাৰৰ? নে গুৱাহাটীবাসীৰ ৰোষত পৰাৰ ভয়তে এতিয়ালৈকে অনুষ্ঠিত নহ’ল পৌৰ নিগমৰ নিৰ্বাচন?


Threpro in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Threpro ar byavahar, ppali, parshwakriya, upkaar, kriya-pratikriya aaru satarkatabani\nThrepro की जानकारी\nThrepro ৰ লাভ আৰু ব্যৱহাৰসমূহ- Threpro Benefits & Uses in Assamese- Threpro ar laabh aaru byavaharsamuh\nThrepro ৰ পালি আৰু সেয়া কেনেদৰে ল'ব- Threpro Dosage & How to Take in Assamese - Threpro ar paali aaru xeya kenedore lobo\nThrepro ৰ পাৰ্শ্চক্ৰিয়াসমূহ- Threpro Side Effects in Assamese- Threpro ar parshwakriyasamuh\nThrepro সংক্ৰান্ত সতৰ্কতাবাণীসমূহ- Threpro Related Warnings in Assamese- Threpro xonkranta xatarkatabanisamuh\nঅইন দৰৱৰ সৈতে Threproৰ গুৰুতৰ ক্ৰিয়া-প্ৰতিক্ৰিয়া- Severe Interaction of Threpro with Other Drugs in Assamese- Oinor xoite Threpro ar gurutor kriya-pratikriya\nThrepro মতভেদসমূহ- Threpro Contraindications in Assamese- Threpro nishedhsamuh\nThrepro ৰ বিষয়ে সততে সোধা প্ৰশ্নসমূহ- Frequently asked Questions about Threpro in Assamese- Threpro ar bikhoye satate xodha prashnasamuh\nখাদ্য আৰু মদৰ সৈতে Threpro ক্ৰিয়া-প্ৰতিক্ৰিয়া- Threpro Interactions with Food and Alcohol in Assamese- khadya aaru modor xoite Threpro kriya-pratikriya\nThrepro ৰ লাভ আৰু ব্যৱহাৰসমূহ - Threpro Benefits & Uses in Assamese - Threpro ar laabh aaru byavaharsamuh\nThrepro তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nThrepro ৰ পালি আৰু সেয়া কেনেদৰে ল'ব - Threpro Dosage & How to Take in Assamese - Threpro ar paali aaru xeya kenedore lobo\nThrepro-ৰ উপাদানসমূহ - Threpro Active Ingredients in Assamese - Threpro-ar upadaansamuh\nThrepro ৰ পাৰ্শ্চক্ৰিয়াসমূহ - Threpro Side Effects in Assamese - Threpro ar parshwakriyasamuh\nগৱেষণাৰ ভিত্তিত, Threpro ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nThrepro সংক্ৰান্ত সতৰ্কতাবাণীসমূহ - Threpro Related Warnings in Assamese - Threpro xonkranta xatarkatabanisamuh\nThrepro-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nযিবোৰ গৰ্ভৱতী মহিলাই চিকিতসকৰ পৰা কেনেকে ব্যৱহাৰ কৰিব লাগে তাৰ পৰামৰ্শ লোৱাৰ পূৰ্বেই Threpro লব বিচাৰে। আপুনিও যদি সেয়া নকৰে তেন্তে আপোনাৰ স্বাস্থ্যত ক্ষতিকাৰক প্ৰভাৱ পেলাব।\nThrepro-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nThrepro ৰ স্তন্যপায়ীসকলৰ ক্ষেত্ৰত পাৰ্শ্ব-প্ৰতিক্ৰিয়া অতি কম বা নায়েই। গতিকে আপুনি ইয়াক চিকিতসকৰ পৰামৰ্শ অবিহনেই গ্ৰহণ কৰিব পাৰে।\nবৃক্কত Threpro কি প্ৰভাৱ দেখা গৈছে?\nThreproৰ পাৰ্শ্ব-প্ৰতিক্ৰিয়াই কেতিয়াবাহে বৃক্ক ক প্ৰভাবিত কৰে।\nযকৃতত Threpro কি প্ৰভাৱ দেখা গৈছে?\nThreproৰ পাৰ্শ্ব-প্ৰতিক্ৰিয়াই কেতিয়াবাহে কলিজা ক প্ৰভাবিত কৰে।\nহৃদযন্ত্ৰৰ ক্ষেত্ৰত Threpro ৰ কি প্ৰভাৱ দেখা গৈছে?\nThreproৰ হৃদয়ত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই [হৃদয় ত কেতিয়াও একো প্ৰভাৱ পৰা নেদেখিব।\nঅইন দৰৱৰ সৈতে Threproৰ গুৰুতৰ ক্ৰিয়া-প্ৰতিক্ৰিয়া - Severe Interaction of Threpro with Other Drugs in Assamese - Oinor xoite Threpro ar gurutor kriya-pratikriya\nThrepro তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nThrepro মতভেদসমূহ - Threpro Contraindications in Assamese - Threpro nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Threpro লোৱা অনুচিত যাতে -\nThrepro ৰ বিষয়ে সততে সোধা প্ৰশ্নসমূহ - Frequently asked Questions about Threpro in Assamese - Threpro ar bikhoye satate xodha prashnasamuh\nএই Threpro-এ অভ্য়াস বা নিচাৰ সৃষ্টি কৰে নেকি?\nনহয়, Threproয়ে অভ্যাসৰ সৃষ্টি নকৰে।\nThrepro লোৱাৰ পিছত আপুনি গা়ড়ী চলাব নালাগে অথবা গধুৰ মেচিন চলাব নালাগে। এয়া বিপজ্জনক হ'ব পাৰে, যিহেতু Threproয়ে আপোনাক তন্দ্ৰাচ্চন্ন কৰিব পাৰে।\nহয়, আপুনি ডাক্তৰৰ পৰামৰ্শৰ পিছতহ Threpro লোৱাটো নিৰাপদ।\nনহয়, Threproয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Threpro ক্ৰিয়া-প্ৰতিক্ৰিয়া - Threpro Interactions with Food and Alcohol in Assamese - khadya aaru modor xoite Threpro kriya-pratikriya\nখাদ্য আৰু Threproৰ ক্ৰিয়া-প্ৰতিক্ৰিয়া\nThrepro সৈতে লোৱা কেতবোৰ খাদ্যই প্ৰতিক্ৰিয়াত সালসলনি ঘটাব পাৰে। এয়া ডাক্তৰৰ সৈতে আলোচনা কৰি লওক।\nমদ আৰু Threproৰ মাজৰ প্ৰতিক্ৰিয়া\nThrepro আৰু মদৰ প্ৰতিক্ৰিয়া সন্দৰ্ভত এতিয়ালৈ কোনো তথ্য উপলব্ধ নহয় কিয়নো এই বিষয়ত এতিয়ালৈ গৱেষণা হোৱা নাই।\nThrepro ৰ অনুকল্প - Substitutes for Threpro in Assamese\nআপুনি বা আপোনাৰ পৰিয়ালৰ কোনোবাই Threpro লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Threpro ব্যৱহাৰ কৰিছিল নেকি?\nআপুনি কিমান পৰিমাণে Threpro সেৱন কৰিছিল?\nআপুনি Threpro ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Threpro সেৱন কৰে?


পঢ়ক পুৱাৰ ১০টা গুৰুত্বপূৰ্ণ খবৰ... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nপঢ়ক পুৱাৰ ১০টা গুৰুত্বপূৰ্ণ খবৰ…\n১. পুলৱামাৰ শ্বহীদৰ স্মৃতিত শুকুৰবাৰে দেশজুৰি পালন কৰা হৈছে ক’লা দিৱস। ২০১৮ চনৰ ১৪ নৱেম্বৰৰ দিনটোতে সন্ত্ৰাসবাদীৰ আক্ৰমণত পুলৱামাত প্ৰাণ হেৰুৱাইছিল ৪০ গৰাকীৰো অধিক ভাৰতীয় জোৱানে।\n২. শ্ৰীনগৰৰ চিআৰপিএফৰ লেথপোৰা কেম্পত পুলৱামাত সন্ত্ৰাসবাদী আক্ৰমণত শ্বহীদ হোৱা ৪০ জোৱানলৈ শ্ৰদ্ধাঞ্জলী ভাৰতীয় সেনাৰ।\n৩. চীনত বিভীষিকাৰ সৃষ্টি কৰিছে কোৰোনা ভাইৰাছে। নিহতৰ সংখ্যা ডেৰ সহস্ৰাধিকলৈ বৃদ্ধি। বৃহস্পতিবাৰৰ দিনটোতে প্ৰাণ হেৰুৱায় ১২১ জন লোকে।\n৪. শুকুৰবাৰে পুৱতি নিশা যোৰাবাটৰ ৩৭ নং ৰাষ্ট্ৰীয় ঘাইপথত ভস্মীভূত এখন ৪ চকীয়া বাহন। তেজপুৰৰ পৰা গুৱাহাটী অভিমুখী আহি আছিল বাহনখন। বাহন খনত যান্ত্ৰিক বিজুতি হোৱাৰ বাবে অগ্নিসংযোগ হোৱাৰ সন্দেহ।\n৫. ৰাজহুৱা সা-সম্পত্তি ধ্বংস কৰাৰ অপৰাধত উত্তৰ প্ৰদেশৰ লক্ষ্ণৌ জিলা প্ৰশাসনে ১৩ গৰাকী লোকক চিনাক্ত কৰি ২১ লাখ টকাৰ ক্ষতিপুৰণ দিবলৈ নিৰ্দেশ প্ৰদান কৰিছে। ইতিমধ্যে জিলা প্ৰশাসনৰ তৰফৰ পৰা ১৩ গৰাকী ব্যক্তিলৈ প্ৰেৰণ কৰা হৈছে পত্ৰ।\n৬. মহানগৰীৰ ক্ষেত্ৰীৰ ধোপগুৰিত অচিনাক্ত যুৱকৰ মৃতদেহ উদ্ধাৰ। ৰাষ্ট্ৰীয় ঘাইপথত তেজৰে ৰাঙলী হৈ পৰি থকা অৱস্থাত যোৱা নিশা উদ্ধাৰ ২৪/২৫ বছৰীয়া যুৱকজনৰ মৃতদহটো।\n৭. বৃহস্পতিবাৰে নিশা খানাপাৰাৰ ডায়েৰীগেটত সংঘটিত হয় ভয়ংকৰ দুৰ্ঘটনা। দ্ৰুতবেগী ট্ৰাকে প্ৰাণ ল’লে এগৰাকী প্ৰবক্তাৰ।\nৰুণজুন দুৱৰা নামৰ কৃষি বিশ্ববিদ্যালয়ৰ সহকাৰী প্ৰবক্তাগৰাকীয়ে নিজৰ স্কুটীৰে গৈ থকা অৱস্হাত মহতিয়াই নিয়ে এখন দ্ৰুতবেগী ট্ৰাকে।\n৮. মধ্যপ্ৰদেশৰ জবলপুৰত পুৱাই বিধ্বংসী অগ্নিকাণ্ড। এটা গুদামত সংঘটিত হয় এই অগ্নিকাণ্ড। কেইবা লক্ষাধিক টকাৰ সা-সম্পত্তি ভষ্মীভূত।\n৯. ৪ দিনীয়া ভ্ৰমণসূচীৰে ভাৰতত উপস্থিত হৈছে পৰ্টুগালৰ ৰাষ্ট্ৰপতি মাৰ্চেল’ ৰেবেলো ডে চাওচা। দিল্লী বিমান বন্দৰত ৰাষ্ট্ৰপতিগৰাকীৰ আদৰণি জনায় কেইবাগৰাকীও শীৰ্ষ বিষয়াই।\n১০. শুকুৰবাৰৰ পৰা সাধাৰণ যাত্ৰীৰ বাবে মুকলি কৰি দিয়া হৈছে কলকতাৰ ইষ্ট-ৱেষ্ট মেট্ৰ’ ৰে’ল সেৱা। চল্টলেক চেক্টৰ-৫ৰ পৰা যুৱভাৰতী ষ্টেডিয়ামলৈ আৰম্ভ হোৱা এই মেট্ৰ’ সেৱাৰ বৃহস্পতিবাৰে আনুষ্ঠানিক শুভাৰম্ভ কৰিছিল ৰে’লমন্ত্ৰী পীয়ুষ গোৱেলে।\nবিশ্বনাথত প্ৰতিষ্ঠানৰ পৰা চুৰি হোৱা মোবাইল ফোন উদ্ধাৰ, এজনক গ্ৰেপ্তাৰ\nলালুপ্ৰসাদ যাদৱক জামিন প্ৰদানৰ বিৰোধিতাৰে উচ্চতম ন্যায়ালয়ৰ দাৰস্থ চিবিআই, জাননী জাৰি কৰি বিচাৰিলে উত্তৰ…


ৰাজ্য চৰকাৰৰ হস্তক্ষেপত চাহ শ্ৰমিকৰ মজুৰি সমস্যাৰ সমাধান\nChandra Mohan Patowary. Commerce and Industry, Transport addressing press conference regarding Advantage Assam- the Assam Global Investors' Summit at Guwahati on 01-02-2018. Pix BY UB Photos\nবিগত তিনি সপ্তাহ ধৰি আসাম টী কোম্পানীয়ে চাহ শ্ৰমিকৰ মজুৰি আৰু ৰেচন মোকোলাই নিদিয়াৰ ফলত অসমত ব্যাপক সমস্যাৰ উদ্ভৱ হৈছিল। শেহতীয়াভাৱে অসমৰ মুখ্য মন্ত্ৰী সৰ্বানন্দ সোণোৱাল আৰু উদ্যোগ আৰু বাণিজ্য মন্ত্ৰী চন্দ্ৰ মোহন পাটোৱাৰীৰ হস্তক্ষেপত এই সংকটৰ সমাধান হৈছে বুলি জানিব পৰা গৈছে\nবুধবাৰে আসাম টী কোম্পানি লিমিটেডৰ বিষয়াসকল, ৰিজল্যুশ্যন প্ৰফেশ্যেন টীম আৰু ষ্টেটবেংক, এলাহাবাদ বেংক আৰু বেংক অৱ বৰোদাৰ বিষয়াবৰ্গক লৈ মুখ্য মন্ত্ৰী আৰু উদ্যোগ আৰু বাণিজ্য মন্ত্ৰীয়ে দিচপুৰত এখন সভাত মিলিত হৈ সমাস্যাটো সমাধান কৰে। এই সভাত উদ্যোগ আৰু বাণিজ্য বিভাগৰ অতিৰিক্ত সচীব ৰৱি কাপুৰ আৰু চৰকাৰৰ আন আন জ্যেষ্ঠ বিষয়াও বুধবাৰৰ সভাত উপস্থিত আছিল।\nৰাজ্য চৰকাৰৰ হস্তক্ষেপৰ হস্তক্ষেপৰ ফলত শ্ৰমিকৰ অনাদায় হৈ থকা মজুৰি আৰু ৰেচনৰ বাবে প্ৰয়োজনীয় পূঁজিখিনি ৰিজল্যুশ্যন প্ৰফেশ্যনেল টীমৰ হাতলৈ হস্তান্তৰ কৰা হয়। টীমটোৱে শ্ৰমিকসকলক তেওঁলোকৰ প্ৰাপ্য মজুৰি আৰু ৰেচন তাৎক্ষণিভাৱে বিতৰণ কৰিব। চৰকাৰে এই কথা স্পষ্ট কৰি দিছে যে শ্ৰমিকৰ মজুৰি আৰু ৰেচনৰ বাবে অহা ৪-৫ মাহলৈকে প্ৰয়োজনীয় ধনখিনি ইতিমধ্যে মুকলি কৰি দিয়া হৈছে।\nএই সময়চোৱাৰ ভিতৰতে ৰাষ্ট্ৰীয় কোম্পানি আইন ন্যায়াধিকৰণে চাহ বাগিচাসমূহৰ মালিকানা সন্দৰ্ভত এটা সিদ্ধান্ত গ্ৰহণ কৰিব।\nচাহ শ্ৰমিকৰ মজুৰি সংকটৰ সময়ত গ্ৰহণ কৰা চৰকাৰৰ এই সময়োপযোগী সিদ্ধান্তই আসম কোম্পানি লিমিটেডৰ অন্তৰ্গত চাহ বাগিচাসমূহক এক সাম্ভাব্য আইন-কানুনজনিত অস্থিৰতাৰ পৰা ৰক্ষা কৰিলে।


গৌতমৰ পৰা মৌন থকাৰ ক্ষমতা জানক | Know The Ability To Remain Silent From Gautam Buddha - JibonorShongram.in\n(Know The Ability To Remain Silent From Gautam Buddha) এবাৰ গৌতম বুদ্ধৰ কাষত এজন বিদ্ধান ব্যক্তি আহিল, তেওঁ ইমানেই বিদ্ধান আছিল যে তাক সকলোয়ে সন্মান কৰিছিল ! তাৰ কথা মনযোগেৰে শুনিছিল, শাস্ত্র জ্ঞানে তাৰ নিচিনা শিক্ষিত সেই ৰাজ্যত বহুত কমেই আছিল । যতেই জ্ঞান সভা হৈছিল সেই ঠাইত তেওঁৰ নিজৰ জ্ঞান প্রদর্শন কৰিছিল । সেই ৰাজ্যত সকলো মানুহ তাক জ্ঞানী হিচাপে জানিছিল, আৰু বহুত সন্মান কৰিছিল ।\nকিন্তু এটা সময় আহিল তাৰ নিজৰ জ্ঞানক লৈ অহংকাৰ কৰিবলৈ আৰাম্ভ কৰিল, লাহে লাহে সেই অহংকাৰ বাঢ়ি বাঢ়ি চুৰান্ত আকাৰ ধাৰণ কৰে । তেওঁ তেতিয়া জ্ঞানীৰ পৰা নিজক মহা জ্ঞানী মানিবলৈ আৰাম্ভ কৰে । তেওঁ ভাৱে যে এই পৃথিৱীৰ সকলোতকৈ জ্ঞানী ব্যক্তি গৰাকি তেওঁ নিজে । আৰু এই পৃথিৱীৰ সকলো মানুহ তাৰ তুলনাত একোয়েই নাজানে !\nএদিন সেই জ্ঞানী ব্যক্তি গৌতম বুদ্ধৰ কথা জানিব পাৰে, তেওঁ এই কথা জানিবলৈ পায় যে তাৰ ৰাজ্যত এজন মহা জ্ঞানী পুৰুষ থাকে ! তেওঁ গৌতম বুদ্ধৰ বিষয়ে জানিবলৈ পাই তাৰ অহংকাৰত আঘাত লাগে । তেওঁ ভাৱিবলৈ আৰাম্ভ কৰে কোন এই ব্যক্তি ? তাৰ কি মতকৈও জ্ঞান বেছি ! সেই জ্ঞানী ব্যক্তি ভাৱে এইটো এটা ডাঙৰ সুযোগ মোক জ্ঞানী হিচাপে প্রমান কৰাৰ । মই গৌতম বুদ্ধৰ ওচৰত যাম আৰু তাক এনে কিছুমান প্রশ্ন কৰিম যাৰ উত্তৰ তেওঁ দিব নোৱাৰিব । আৰু সকলোৰে সন্মুখত প্রমান হৈ যাব মইয়ে এই ৰাজ্যৰ সকলোতকৈ জ্ঞানী ব্যক্তি ।\nএইটো ভাৱি তেওঁ গৌতম বুদ্ধৰ ওচৰত যায়, এই ব্যক্তি মানুহৰ মুখত শুনিছিল যে গৌতম বুদ্ধ ভগৱাৰ বিষয়ে কোনো কথা নকয় ! এই কথা জনাৰ পাছত তেওঁ ভাৱিল, যে গৌতম বুদ্ধ নিচ্ছয় ভগৱাৰ বিষয়ে কোনো ধাৰণা নাই, সেই বাবে তেওঁ ভগৱাৰ বিষয়ে কোনো কথা নকয় । সেই বাবে তাক মই ভগৱাকলৈ প্রশ্ন কৰিম । সেই জ্ঞানী ব্যক্তি গৰাকি গৌতম বুদ্ধৰ কাষত আহি কয় – হে বুদ্ধ তোমাৰ বাবে মোৰ ওচৰত এটা প্রশ্ন আছে, মোৰ ওচৰত এনেকুৱা এটা প্রশ্ন আছে যাৰ আজিলৈকে কোনেওঁ উত্তৰ দিব পৰা নাই । লগতে সেই ব্যক্তি জনে কয় আপোনাৰ বুলে মহা জ্ঞান প্রাপ্তি হৈছে ? মই দেখিব বিচাৰোঁ আপুনি মোৰ প্রশ্নৰ উত্তৰ সঠিক দিব পাৰে নে নাই ।\nতাই আপুনি যদি অনূমতি দিয়ে তেনেহলে সেই প্রশ্নটো আপোনাক মই কৰিব বিচাৰোঁ, গৌতম বুদ্ধ কয় – কোৱা তোমাৰ কি প্রশ্ন – ব্যক্তিটি কয় – মই জানিব বিচাৰোঁ ভগৱান আছে নে নাই ? গৌতম বুদ্ধ হাঁহি কয় – তাৰ আগত তুমি কোৱা তুমি কি সঁচাই ভগৱানৰ বিষয়ে জানিব বিচৰা ? নে ইয়াত তোমাৰ জ্ঞান প্রদর্শন কৰিব আহিছা ? ব্যক্তিটি কয় – আপুনি কি মোৰ প্রশ্নৰ উত্তৰ দিব নোৱাৰিব ! গৌতম বুদ্ধ কয় – মই তোমাৰ সকলো প্রশ্নৰ উত্তৰ দিম । কিন্তু তুমি কোৱা এই উত্তৰ জনাৰ বাবে তুমি কি কিবা এটা ত্যাগ কৰিব পাৰিবা ? কাৰণ এই ধৰণৰ প্রশ্ন উত্তৰ ইমান সহজতে পোৱা নাজায় !\nকথাটো শুনি ব্যক্তিটি ভাৱিলে গৌতম বুদ্ধ মোৰ পৰানো কি বিচাৰিব । বেছি হ’লে মোৰ ধন – সম্পত্তি খুজিব, কিন্তু মোৰ এনেকুৱা লাগে যে মোৰ প্রশ্নৰ উত্তৰ গৌতম বুদ্ধয় দিব নোৱাৰিব । তাই গৌতম বুদ্ধই যি খুজিব মই সেইটো দি দিম । এই সকলো কথা ভাৱি ব্যক্তিটি কয় – হে বুদ্ধ আপুনি যি খুজিব মই সেইটো দিবলৈ মানতি আছোঁ । আপুনি যদি মোৰ সকলো সম্পত্তি খুজে তেনেহলে সেয়াও দিবলৈ মই মানতি আছোঁ । আপুনি এইটো কওক আপুনি কি মোৰ প্রশ্নৰ সঠিক উত্তৰ দিব পাৰিব । গৌতম বুদ্ধ হাঁহি দি ক’লে মোৰ ধন – সম্পত্তি এইবোৰ একো নালাগে, ব্যক্তিটি আচৰিত হৈ ক’লে তেনেহলে আপোনাৰ কি লাগে ? গৌতম বুদ্ধ কয় – ২ মাহ মোৰ ওচৰ থাকি মৌন ধাৰণ কৰিব লাগিব । তুমি এই ২ মাহ কোনো কথা ক’ব নোৱাৰিবা, তুমি যদি এইটো কৰিব পাৰা তেনেহলে ২ মাহ পাছত মই তোমাৰ সকলো প্রশ্নৰ উত্তৰ দিম ।\nসেই ব্যক্তি এই কথা শুনি বহুত ধিদাত পৰিল, তেওঁ মনে মনে ভাৱিল গৌতম বুদ্ধ মোৰ পৰা কি খুজিলে ! বহু চিন্তা ভাৱনাৰ পাছত তেওঁ মানতি হ’ল । গৌতম বুদ্ধ ক’লে – ঠিক আছে, কালি পুৱাৰ পৰা তোমাৰ মৌন প্রথা আৰাম্ভ হ’ব । সেই জ্ঞানী ব্যক্তিজনে ভাৱিলে এইটো মই কি কৰিলোঁ মোৰ জীৱতো ভালেই কাটিবলৈ লৈছিল, মই কিয় গৌতম বুদ্ধৰ লগত জ্ঞান প্রদর্শন কৰিব আহিলো । ইয়াত জ্ঞান প্রদর্শন কৰিবলৈ আহি মই ইয়াত ২ মাহৰ বাবে বন্ধি হলো । এতিয়া মই ২ মাহ কাৰোবাৰ আগত জ্ঞান প্রদর্শন নকৰি কেনেকৈ থাকিম !\nসেই কথামতে তাৰ মৌন প্রথা আৰাম্ভ হ’ল, প্রথম দিনটো কেনেবাকৈ পাৰ কৰিলে ! কিন্তু দ্বিতীয় দিনে তাৰ মন নবহা হ’ল, তেওঁ বাহিৰত কথা নকৈ থাকে, কিন্তু তাৰ মনৰ মাজত বহু কথা আহি থাকে । সেই বাবে তাৰ এক মুহূর্ত কটাবলৈ বহুত কষ্ট হয়, কিন্তু তাৰ কৰাৰ একো নাই ২মাহ মৌন প্রথা পালন কৰিব লাগিব । সেই বাবে সেই ঠাইত থকা অইন বক্তৰ সকলৰ লগত ধ্যান কৰিবলৈ আৰাম্ভ কৰে । ধ্যানতো কৰে কিন্তু তাৰ মনৰ মাজত অস্থিৰতা থাকি যায়, গৌতম বুদ্ধ তাৰ মনৰ কথা জানিব পাৰে, গৌতম বুদ্ধ সেই ব্যক্তিক এটা নদীৰ কাষত লৈ যায়, আৰু তাক কয় মই তোমাক অলপ সময়ৰ বাবে মৌনতা ভাঙাৰ অনূমতি দিলো, তোমাৰ মনৰ মাজত যি আছে তুমি মোক ক’ব পাৰা ! গৌতম বুদ্ধৰ কথা শুনি সেই ব্যক্তি ভাৱিলে মই যদি কথা কওঁ, আৰু গৌতম বুদ্ধই যদি মোক কয় তুমি তোমাৰ শর্ত ভাঙিছা বুলি তেনেহলে কি হ’ব ।\nগৌতম বুদ্ধ কয় – তুমি কি তোমাৰ শংকল্প ভাঙিব নিবিচৰা ? আচ্ছা ঠিক আছে তুমি কোৱাচোন তুমি কি এই পুখুৰীৰ পৰিস্কাৰ পানীত জোনাকৰ ছাঁ দেখিবলৈ পাইছা ? ব্যক্তিটি মাথা লৰাই হয় ক’লে । গৌতম বুদ্ধ ক’লে আচ্ছা তুমি এটা পাথৰ লোৱা আৰু পুখুৰীৰ পানীত চৰি মাৰা, ব্যক্তিটি সেয়াই কৰিলে । তাৰ পাছত গৌতম বুদ্ধ কয় – তুমি কি এতিয়াও আগৰ দৰেই জোনাকৰ ছাঁ দেখিবলৈ পাইছা ? ব্যক্তিটি এইবাৰ মাথাৰে না কৰিলে । গৌতম বুদ্ধ কয় – যেনে শান্ত স্থিৰ পানীত জোনাকৰ ছাঁ দেখা যায়, ঠিক তেনেদৰে আমি যেতিয়া শান্ত স্থিৰ থাকো, তেতিয়া আমাৰ জীৱনৰ বহু সত্য দেখা পাওঁ । তুমিতো ১০ দিন ধৰি কথা নকোৱা কিন্তু তুমি কি সত্যকাৰে মৌন হৈ আছা ? তুমি হয়তো বাহিৰৰ পৰা মৌন আছা, কিন্তু তোমাৰ মনৰ মাজত সকলো সময়ত অকল কথাই কোৱা । তুমি তোমাৰ মনৰ মাজত কাৰ কাৰ লগত কথা কৈছা সেয়া অকল তুমি জানা ।\nসেই বাবে শান্ত থাকা, আৰু তোমাৰ মনৰ মাজত কি কি বিচাৰ আহে সেয়া পৰিলক্ষিত কৰা ! তুমি যদি তোমাৰ মনৰ কথাবোৰ পৰিলক্ষিত কৰিব পাৰা তেনেহলে দেখিবা তোমাৰ মনৰ কথা লাহে লাহে কমি যাব । তোমাৰ মনৰ মাজত ওলটা পালটা কথাবোৰ আৰু নাহে, লাহে লাহে নাইকিয়া হৈ যাব । যিমানখিনি কথা কোৱাৰ প্রয়োজন সিমানখিনিই ক’ব লাগে । বেছি কথায় আমাৰ প্রকৃত জ্ঞান আৰু সততাৰ পৰা দূৰত ৰাখে । তাৰ পাছত সেই জ্ঞানী ব্যক্তিটি লাহে লাহে ভিতৰ আৰু বাহিৰৰ পৰা মৌন থকা চেষ্টা কৰিলে ।\nকিছুদিন পিছত তাৰ মন লাহে লাহে শান্ত হৈ গ’ল, ২ মাহ পাৰ হৈ যোৱাৰ পিছত গৌতম বুদ্ধ কয় – এতিয়া তুমি কথা ক’ব পাৰা ! যি যি তোমাৰ মোৰ ওচৰত প্রশ্ন আছে কৰিব পাৰা । ইমান দিন পিছত সেই ব্যক্তিটি প্রথম যি কথাটো ক’লে সেয়া হ’ল – বুদ্ধ । তাৰ কথাৰ মাজত যেন বেলেগ ধৰণৰ শান্তি আছিল, বেলেগ ধৰণৰ মৰম আছিল । তেওঁ ক’লে হে বুদ্ধ মই যেতিয়া আপোনাক প্রশ্ন কৰিছিলো, তেতিয়া মই নিজক শ্রেষ্ট জ্ঞানী ভাৱিছিলো । কিন্তু এতিয়া মই বুজিব পাৰিছো, মই আচলতে কিমান বুৰ্বক আছিলো ! নিজক অজ্ঞানয়তাই বঢ়ি ৰাখিছিলো । মই ভাৱিছিলো যে মই শ্রেষ্ট জ্ঞানী, সেই বাবে যতেই জ্ঞান সভা হৈছিল তাতেই মই মোৰ জ্ঞান প্রদর্শন কৰিছিলো । কিন্তু এই ২ মাহত মই বুজিলো আচল জ্ঞানতো শান্ত থকাৰ ফলত পোৱা যায় । শান্ত থাকিলে নিজক জানিব পাৰি, সত্তক জানিব পাৰি, এই ২ মাহত মই বহুত শান্ত হৈছোঁ । মোৰ মাজত থকা জ্ঞানৰ অহংকাৰ নাইকিয়া হৈছে ! সেই বাবে মোৰ আপোনাক কোনো প্রশ্ন কৰাৰ নাই ।\nবন্ধু বান্ধৱী সকল এই কাহিনীটোৰ পৰা জানিব পাৰি মৌন থকা শক্তি কিমান ! কথা কম কোৱা শক্তি কিমান । আমাৰ শৰীৰে প্রতিদিন বহুত (NRG) প্রস্তুত কৰে, আমি তাৰ বেছিভাগ অদৰকাৰী কথা কৈ নষ্ট কৰোঁ । কথা অকল মুখত নহয়, মনৰ মাজত সকলো সময়ত কথা কওঁ, সেই বাবে আমাৰ সকলোৰে অচিত যিমাখিনি প্রয়োজন সিমানখিনি কথা কোৱাৰ ।